
Informatīvais ziņojums
	Priekšlikums (SAM - 28.09.2026.)
Informatīvā ziņojuma projektā nav ietverti grozījumi atbilstoši Satiksmes ministrijas iepriekš izteiktajam iebildumam. Lūdzam Informatīvā ziņojuma 30.lpp tekstu izteikt jaunā redakcijā
Esošā redakcija:
Risināmie izaicinājumi: Kosmosa tehnoloģijas, tostarp Copernicus un Galileo programmas, sniedz būtisku ieguldījumu drošības, ārkārtas situāciju pārvaldības un sabiedrības pakalpojumu nodrošināšanā, taču daļa kritiski svarīgo pakalpojumu ir pieejami tikai autorizētiem lietotājiem. Ņemot vērā ģeopolitisko situāciju un pieaugošos GNSS traucējumu riskus, īpaši pie Eiropas Savienības ārējām robežām, pieaug nepieciešamība pēc noturīgiem un drošiem risinājumiem, tostarp Galileo PRS izmantošanas. Galileo PRS (Public Regulated Service) ir šifrēts, tikai autorizētiem valsts lietotājiem pieejams satelītnavigācijas pakalpojums ar augstu noturību pret traucējumiem, kas paredzēts drošības un krīžu vadības vajadzībām. Vienlaikus Galileo PRS pakalpojuma ieviešana Latvijā nav notikusi ir saistīta ar būtiskām tehniskām, organizatoriskām un finanšu prasībām, tai skaitā specializētu uztvērēju iegādi, kriptogrāfiskās infrastruktūras izveidi, kompetentās iestādes (CPA) nodrošināšanu un ievērojamiem cilvēkresursiem. Papildus jāņem vērā, ka PRS izmantošanas efektivitāte ir cieši saistīta ar kopējo kritiskās infrastruktūras noturību, īpaši sakaru sistēmu darbības nepārtrauktību krīzes situācijās.
Ņemot vērā augstās ieviešanas izmaksas un nepieciešamos resursus, Galileo PRS attīstība Latvijā prasa koordinētu pieeju, izvērtējot tās integrāciju valsts aizsardzības sistēmā un iespējamu koplietošanu ar citām institūcijām, kā arī sadarbību ar citām Eiropas Savienības dalībvalstīm. Minētie izaicinājumi ietekmē Latvijas spēju nodrošināt kritisko pakalpojumu nepārtrauktību un stiprināt valsts noturību drošības un krīžu situācijās. Līdz ar to satiksmes ministrijai ir nepieciešams sagatavot priekšlikumus par iespējamiem PRS ieviešanas scenārijiem un finansējuma modeļiem.
Piedāvātā redakcija
Risināmie izaicinājumi: Kosmosa tehnoloģijas, tostarp Eiropas Savienības kosmosa programmas komponentu Galileo un Copernicus ietvaros nodrošinātie risinājumi[1], sniedz būtisku ieguldījumu drošības, ārkārtas situāciju pārvaldības un sabiedrības pakalpojumu nodrošināšanā, taču vienlaikus atsevišķi kritiski svarīgi pakalpojumi ir pieejami tikai autorizētiem lietotājiem.
Ņemot vērā ģeopolitisko situāciju un pieaugošos GNSS traucējumu riskus, īpaši Eiropas Savienības ārējo robežu tuvumā, pieaug nepieciešamība pēc noturīgiem un drošiem pozicionēšanas, navigācijas un laika sinhronizācijas risinājumiem, tostarp Galileo PRS (Public Regulated Service) izmantošanas.
Galileo PRS ir šifrēts satelītnavigācijas pakalpojums, kas paredzēts tikai autorizētiem valsts lietotājiem un kam raksturīga paaugstināta noturība pret pret nejaušiem un apzinātiem traucējumiem.
Vienlaikus Galileo PRS ieviešana Latvijā līdz šim nav notikusi. Tās īstenošana ir saistīta ar būtiskām tehniskām, organizatoriskām un finansiālām prasībām, tai skaitā specializētu uztvērēju iegādi, nepieciešamās kriptogrāfiskās un drošības infrastruktūras izveidi, kompetentās iestādes (Competent PRS Authority, CPA) funkciju nodrošināšanu, kā arī atbilstošu cilvēkresursu un kompetenču pieejamību.
Ņemot vērā Galileo PRS ieviešanas izmaksas un nepieciešamos resursus, Galileo PRS attīstībai Latvijā nepieciešama koordinēta starpinstitucionāla pieeja. Tās ietvaros nepieciešams izvērtēt iespējamos PRS ieviešanas scenārijus, tostarp integrāciju valsts militārās un civilās aizsardzības, iekšlietu un kritiskās infrastruktūras aizsardzības un sakaru un transporta sistēmās, institucionālās pārvaldības risinājumus, kompetenču sadalījumu, pakalpojuma un nepieciešamās infrastruktūras koplietošanas iespējas kā arī piemērotākos finansēšanas modeļus. Izvērtējumā būtu ņemamas vērā arī sadarbības iespējas ar Eiropas Savienības Kosmosa programmas aģentūru (EUSPA) un citām Eiropas Savienības dalībvalstīm.
Minētie izaicinājumi ietekmē Latvijas spēju nodrošināt kritiski svarīgu pakalpojumu nepārtrauktību un stiprināt valsts noturību drošības un krīžu situācijās.
Līdz ar to nepieciešams turpināt koordinētu starpinstitucionālu dialogu, lai nodrošinātu visaptverošu un pamatotu pieeju turpmākai Galileo PRS attīstībai Latvijā.

	Iebildums (AM - 09.09.2026.)
Ņemot vērā, ka Latvijas Kosmosa komitejas modelis kosmosa politikas koordinācijai Latvijā arvien nav ticis pārrunāts un nav skaidri definētas komitejas funkcijas, uzdevumi, darbības modelis un nepieciešamie resursi, kā arī, ņemot vērā protokollēmuma un informatīvā ziņojuma priekšlikuma 9. punkta svītrošanu, svītrot no informatīvā ziņojuma sadaļu par Latvijas Kosmosa komitejas modeli.
Piedāvātā redakcija
Izņemt no informatīvā ziņojuma sadaļu par Latvijas Kosmosa komitejas modeli (9.-11. lpp.).
	Ņemts vērā
Skaidrojam, ka  informatīvā ziņojuma saskaņošanas procesā saņemtos atšķirīgos viedokļus par Latvijas kosmosa nozares pārvaldības modeli, informatīvais ziņojums ir precizēts un vairs neparedz Ministru kabinetam pieņemt lēmumu par Latvijas Kosmosa komitejas izveidi vai uzdot izstrādāt attiecīgu Ministru kabineta rīkojumu.
Vienlaikus Izglītības un zinātnes ministrija uzskata, ka informatīvajā ziņojumā saglabājama informācija par Latvijas Kosmosa komitejas modeli kā vienu no iespējamajiem kosmosa nozares koordinācijas risinājumiem.
Minētās sadaļas mērķis ir ilustrēt iespējamu starpinstitucionālās koordinācijas modeli, kas balstās uz esošo institūciju kompetenci un neparedz jaunas iestādes izveidi. Attiecīgā informācija ir būtiska, lai nodrošinātu pilnvērtīgu diskusiju par kosmosa nozares pārvaldības jautājumiem Latvijas Kosmosa nozares attīstības stratēģijas 2028.-2034. gadam izstrādes procesā.
Ņemot vērā minēto, nav pamata svītrot informatīvajā ziņojumā ietverto pārvaldības modeļa aprakstu, jo tas nerada jaunas saistības valsts pārvaldei un neparedz konkrēta institucionāla risinājuma ieviešanu.

	Iebildums (AM - 09.09.2026.)
Aizsardzības ministrija uztur iepriekšminēto aicinājumu precizēt informāciju, kas minēta Aizsardzības industrijas stratēģijā noteiktajās prioritātēs (6.lpp.).
Piedāvātā redakcija
Arī Latvijas Aizsardzības ministrijas (AiM) izstrādātajā “Aizsardzības industrijas stratēģijā 2025–2036” (turpmāk – Aizsardzības industrijas stratēģija) ir atzīta kosmosa nozares būtiskā loma aizsardzības sektorā. Aizsardzības industrijas stratēģijā tiek uzsvērta nepieciešamība attīstīt satelītdatos balstītus komunikācijas un novērošanas risinājumus, kas stiprina NATO spējas. Aizsardzības industrijas stratēģijā kā viens no prioritārajiem inovāciju virzieniem ir saistīts ar kosmosā bāzētu komunikāciju un novērošanas risinājumu attīstību, lai stiprinātu: :
novērošanas, agrīnās brīdināšanas un izlūkošanas spējas,
precīzu un drošu navigācijas spēju attīstību,
komandvadības sistēmas attīstību.
	Ņemts vērā
Informatīvais ziņojums atbilstoši precizēts. 

	Iebildums (FM - 09.09.2026.)
Ziņojuma projektā iekļautā informācija, ka, lai Latvija varētu pilnvērtīgi piedalīties ALPSTAR un Kosmosa noturības mezgla programmā un nodrošināt praktisku šo spēju ieviešanu nacionālajā drošības sistēmā, no 2027. gada būs nepieciešams mērķtiecīgs finansējuma palielinājums, īpaši no Aizsardzības ministrijas puses, ir pretrunā ar ziņojuma projektā minēto, ka citas nozares ministrijas neiesaistās ar savu finansējumu Eiropas Kosmosa aģentūras programmu īstenošanā, lūdzam novērst pretrunu.
Piedāvātā redakcija
-
	Ņemts vērā
Informatīvais ziņojums tiks precizēts, skaidrāk norādot, ka tabulā Nr. 10 ietvertais indikatīvais finansējuma sadalījums atspoguļo situāciju, kurā Eiropas Kosmosa aģentūras programmu finansēšanu turpina nodrošināt tikai Izglītības un zinātnes ministrija.
Vienlaikus informatīvajā ziņojumā minētais secinājums par iespējamu Aizsardzības ministrijas iesaisti ALPSTAR, Kosmosa noturības mezgla un citās drošības un divējāda lietojuma tehnoloģiju programmās raksturo potenciālu nākotnes attīstības scenāriju, kurā atsevišķu EKA programmu finansēšanā piedalās arī citas nozaru ministrijas atbilstoši to kompetencei un ieguvumiem no konkrētajām programmām.
Līdz ar to informatīvais ziņojums tiks precizēts, skaidri nodalot bāzes scenāriju, kurā EKA programmas finansē tikai Izglītības un zinātnes ministrija, no alternatīva scenārija, kurā atsevišķās programmās iesaistās arī citas nozaru ministrijas.

	Iebildums (FM - 09.09.2026.)
Atkārtoti lūdzam skaidrot informatīvā ziņojuma un Ministru kabineta sēdes protokollēmuma projektā norādītā papildus nepieciešamā finansējuma apmēru/pamatojumu, pievienojot detalizētus aprēķinus. Vēršam uzmanību, ka Ministru kabineta sēdes protokollēmuma projektā papildus nepieciešamā finansējuma apmērs minēts 2029.gadā un turpmāk ik gadu 6 100 000 euro apmērā, savukārt informatīvā ziņojuma tabulā Nr. 10 (precizējama numerācija) “EKA programmas, kurām Latvija pierakstījās EKA Ministru Padomes laikā” norādītais finansējuma apmērs ir atšķirīgs. Tāpat lūdzam tabulās Nr. 10 (precizējama numerācija) norādīto finansējuma apmēru norādīt sadalījumā pa gadiem.
Piedāvātā redakcija
-
	Ņemts vērā
Skaidrojam, ka nepieciešamā finansējuma apmērs, pamatojums un detalizēti aprēķini 2027 - 2028.gadam ir ietverti Tabula 10.
Vienlaikus norādām, ka šobrīd ar pietiekamu precizitāti ir identificējamas Latvijas finansējuma vajadzības 2027. un 2028. gadam, kas atbilst pašreizējam EKA Ministru padomes 2026.–2028. gada budžeta plānošanas periodam un pašlaik pieejamajam EKA programmu piedāvājumam.
Tāpat jau šobrīd ir secināms, ka Latvijas pilnvērtīgai dalībai Eiropas Kosmosa aģentūras programmās arī pēc 2028. gada būs nepieciešams vismaz 6,1 milj. euro finansējums gadā. Tomēr precīzu finansējuma sadalījumu un nepieciešamo finansējuma apmēru periodam no 2029. gada nav iespējams noteikt, jo šobrīd nav zināms nākamā EKA Ministru padomes cikla programmu piedāvājums, dalībvalstu prioritātes un Latvijas industrijas, pētniecības organizāciju un valsts institūciju intereses attiecīgajā periodā.
Līdz ar to informatīvajā ziņojumā ietvertais finansējuma apmērs no 2029. gada ir uzskatāms par indikatīvu minimālo aplēsi. Precizēts finansējuma pieprasījums nākamajam EKA budžeta plānošanas periodam tiks sagatavots un iesniegts izskatīšanai Ministru kabinetā 2028. gadā, gatavojoties nākamajai EKA Ministru padomes sanāksmei.
Vēršam uzmanību, ka tabulā Nr. 11 (precizēta numerācija) atspoguļotas Latvijas pierakstīšanās EKA programmām 2025. gadā, kas tika veikta atbilstoši attiecīgajā brīdī pieejamajam finansējumam, veidojot programmu portfeli 6,01 milj. euro apmērā.
Savukārt tabulas Nr. 10 mērķis ir skaidrot indikatīvo finansējuma sadalījumu pa EKA programmām nākamajiem diviem gadiem, pieņemot, ka Latvija vēlas nodrošināt pilnvērtīgu dalību EKA programmās un īstenot EKA ekspertu rekomendācijas par Latvijas kosmosa nozares turpmāko attīstību.

	Iebildums (FM - 09.09.2026.)
Lūdzam skaidrot un nepieciešamības gadījumā precizēt ziņojuma projekta tabulās Nr. 10 (precizējama numerācija) “Tabula 10. Indikatīvais Latvijas EKA programmu portfelis 2027.–2028. gadam” un “Tabula Nr.10 EKA programmas, kurām Latvija pierakstījās EKA Ministru Padomes laikā” iekļauto informāciju, to savstarpēji salāgojot. Vēršam uzmanību, ka tabulās norādīts atšķirīgs indikatīvais finansējuma apmērs atsevišķu Eiropas Kosmosa aģentūras programmu īstenošanai, piemēram, vienā no tabulām indikatīvais finansējums programmas “Nākotnes navigācijas programma – NovaMoon Demonstrator” īstenošanai norādīts 150 000 euro apmērā (2027.-2028.gadam), savukārt otrā tabulā šīs programmas īstenošanai norādīts finansējums 300 000 euro apmērā.
Piedāvātā redakcija
-
	Ņemts vērā
Informatīvais ziņojums tiks precizēts, skaidrāk nodalot Latvijas faktiskās saistības, kuras tika uzņemtas Eiropas Kosmosa aģentūras Ministru padomes sanāksmē 2025. gadā, no indikatīvā finansējuma apjoma, kas nepieciešams pilnvērtīgai dalībai attiecīgajās programmās 2027. un 2028. gadā, kas ietilpst EKA budžeta periodā no 2026- 2028.gadam.
Vēršam uzmanību, ka tabulā “EKA programmas, kurām Latvija pierakstījās EKA Ministru Padomes laikā” atspoguļotas Latvijas faktiskās saistības, kas uzņemtas EKA Ministru padomes sanāksmē 2025. gadā, ņemot vērā attiecīgajā brīdī pieejamo finansējumu. Savukārt tabulā “Indikatīvais Latvijas EKA programmu portfelis 2027.–2028. gadam” atspoguļots papildu finansējums, kas būtu nepieciešams, lai nodrošinātu pilnvērtīgu dalību programmās nākamajos gados.
Piemēram, programmā NovaMoon Demonstrator Latvija 2025. gadā pierakstījās par 300 000 euro, kas attiecas uz 2026. gada aktivitātēm. Vienlaikus EKA ekspertu izvērtējums liecina, ka, lai nodrošinātu pilnvērtīgu dalību programmā arī 2027. un 2028. gadā, papildus būtu nepieciešams finansējums 150 000 euro apmērā. Līdz ar to kopējais Latvijas ieguldījums programmā attiecīgajā plānošanas periodā veidotu 450 000 euro.

	Iebildums (FM - 09.09.2026.)
Ziņojuma projekts ir papildināts ar informāciju, ka pašreizējā Eiropas Kosmosa aģentūras Biznesa inkubācijas centra aktīvā darbības fāze ir paredzēta līdz 2027. gada augustam, savukārt programmas turpinājums pēc minētā termiņa būtu nodrošināms ar tiešu, vienkāršāku un prognozējamāku finansēšanas modeli sadarbībā ar Eiropas Kosmosa aģentūru. Attiecīgi lūdzam papildināt ziņojuma projektu ar detalizētāku informāciju par tā potenciālo ietekmi uz budžetu, kā arī norādīt finansējuma avotu, ņemot vērā sniegto informāciju, ka nākamajā fāzē nebūtu piemērojams ERAF līdzfinansēšanas modelis.
Piedāvātā redakcija
-
	Ņemts vērā
Informatīvais ziņojums tiks precizēts.
Vienlaikus norādām, ka informatīvajā ziņojumā nav paredzēts atteikties no Eiropas Savienības fondu, tai skaitā ERAF, finansējuma izmantošanas ESA BIC Latvia attīstībai. Ziņojumā ietvertais secinājums attiecas uz iespējamu finansēšanas pieejas maiņu nākamajā periodā.
Pašreizējā ESA BIC Latvia modelī ERAF finansējums tiek izmantots kā līdzfinansējums nacionālam biznesa inkubācijas projektam. Savukārt nākotnē būtu izvērtējama iespēja attiecīgos līdzekļus pa tiešo novirzīt Eiropas Kosmosa aģentūras programmā ACCESS, kas nodrošina ESA Biznesa inkubācijas centru darbību dalībvalstīs un sniedz elastīgāku instrumentu kosmosa jaunuzņēmumu attīstībai.
Vienlaikus norādām, ka informatīvā ziņojuma tabulā Nr. 10 jau ir iekļauts indikatīvais finansējums, kas nepieciešams ESA BIC Latvia darbības turpināšanai pēc 2027. gada.
Tāpat jāņem vērā, ka jaunuzņēmumu politikas un inovāciju ekosistēmas attīstība primāri ir Ekonomikas ministrijas kompetence. Līdz ar to, lemjot par ESA BIC Latvia darbības turpināšanu pēc pašreizējā līguma aktīvās fāzes noslēgšanās, būtu vērtējami arī Ekonomikas ministrijas pārvaldībā esošie finansēšanas instrumenti. Izglītības un zinātnes ministrijas rīcībā šobrīd nav informācijas par Ekonomikas ministrijas plānotajiem risinājumiem ESA BIC Latvia turpmākai finansēšanai pēc 2027. gada.

	Iebildums (FM - 09.09.2026.)
Lūdzam papildināt ziņojuma projektu ar informāciju atbilstoši izziņas 2.punkta kolonnā “Apstrādes informācija” sniegtajai informācijai, ka Latvijas Kosmosa komitejas izveide neparedz jaunas iestādes izveidi vai papildu finansējuma piešķiršanu tās darbības nodrošināšanai, kā arī, ka tās darbībā iesaistītās institūcijas dalību, pārstāvniecību un nepieciešamo administratīvo atbalstu nodrošina tām piešķirto valsts budžeta līdzekļu ietvaros.
Piedāvātā redakcija
-
	Ņemts vērā
Informatīvais ziņojums tiks precizēts, papildinot informāciju par Latvijas Kosmosa komitejas darbības organizatoriskajiem principiem.

-

	Iebildums (FM - 09.09.2026.)
Atkārtoti norādām, ka nevaram atbalstīt saistību uzņemšanos bez finansiālā seguma. Vienlaikus lūdzam salāgot Ministru kabineta protokollēmuma projektā un ziņojumā norādīto informāciju par plānoto asociētās dalībvalsts statusa nodrošināšanas termiņu. Vēršam uzmanību, ka ziņojuma projektā joprojām tiek minēts ieteikt turpināt asociētās dalībvalsts statusu uz nenoteiktu termiņu.
Piedāvātā redakcija
-
	Ņemts vērā
Piekrītam, ka lēmumi par papildu finanšu saistību uzņemšanos ir pieņemami atbilstoši valsts budžeta iespējām un Ministru kabineta lēmumiem.
Izglītības un zinātnes ministrija jau šobrīd no tās rīcībā esošajiem budžeta līdzekļiem nodrošina 8,7 milj. euro finansējumu Latvijas dalībai Eiropas Kosmosa aģentūras programmās un ir identificējusi papildu finansējuma nepieciešamību 2,6 milj. euro apmērā, lai nodrošinātu pilnvērtīgu Latvijas dalību Eiropas Kosmosa aģentūras programmās atbilstoši EKA ekspertu rekomendācijām. 
Ņemot vērā, ka Latvijas turpmākā dalība Eiropas Kosmosa aģentūrā un ar to saistītās finanšu saistības ir stratēģisks starpnozaru jautājums, kas ietekmē zinātnes, inovāciju, drošības, aizsardzības, uzņēmējdarbības un starptautiskās sadarbības intereses, Izglītības un zinātnes ministrijas ieskatā lēmums par nepieciešamā finansējuma nodrošināšanu ir izskatāms Ministru kabinetā.
	Informatīvais ziņojums
-

	10.
	Informatīvais ziņojums
Informatīvais ziņojums
	Iebildums (SAM - 10.09.2026. - pēc termiņa)
Satiksmes ministrija uztur iepriekš izteikto iebildumu.
Lūdzam precizēt Informatīvā ziņojuma “Latvijas kosmosa nozares attīstība no 2020.gada ”daļas  “ES Kosmosa programma” sadaļas “Risināmie izaicinājumi” redakciju, svītrojot informāciju par Galileo PRS (Public Regulated Service), ņemot vērā, ka minētā informācija neatbilst ziņojuma tvērumam saskaņā ar Ministru kabinetan 2022. gada 21. jūnija sēdes protokollēmumā “Informatīvais ziņojums “Progresa ziņojums par sadarbību ar EKA asociētās dalībvalsts statusā” (#33 (MK), 73. §) 4. punktā doto uzdevumu.
Piedāvātā redakcija
-
	Ņemts vērā
Skaidrojam, ka informatīvais ziņojums ietver ne tikai Latvijas dalības EKA izvērtējumu, bet arī Latvijas Kosmosa stratēģijas 2021.-2027. gadam īstenošanas izvērtējumu, tostarp Eiropas Savienības Kosmosa programmas instrumentu izmantošanu. Galileo PRS ir Eiropas Savienības Kosmosa programmas sastāvdaļa, tādēļ informācija par attiecīgajiem attīstības izaicinājumiem ir saglabājama ziņojumā. Vienlaikus attiecīgā sadaļa ir redakcionāli precizēta, lai novērstu interpretācijas riskus par institucionālo atbildību. 
	Informatīvais ziņojums
-

	11.
	MK sēdes protokollēmuma projekts
 Informatīvais ziņojums "Informatīvais ziņojums par Latvijas kosmosa nozares attīstību un dalību Eiropas Kosmosa aģentūras asociētās dalībvalsts statusā kopš 2020. gada"
	Iebildums (FM - 09.09.2026.)
Uzturam iepriekš izteikto iebildumu un atkārtoti vēršam uzmanību, ka Ministru kabineta 2025. gada 19. novembra sēdē (prot. Nr.48 43. § 4.p.) ir dots uzdevums Ekonomikas ministrijai sadarbībā ar Izglītības un zinātnes ministriju sagatavot un normatīvajos aktos noteiktajā kārtībā iesniegt izskatīšanai Ministru kabinetā informatīvo ziņojumu ar efektivitātes izvērtējumu par Latvijas dalību Eiropas Kosmosa aģentūras piedāvātajās programmās un sniegt priekšlikumus par turpmākās dalības un attīstības iespējām. Lai izpildītu minēto uzdevumu, Ekonomikas ministrija ir sagatavojusi Informatīvo ziņojumu “Informatīvais ziņojums par Latvijas dalību Eiropas Kosmosa aģentūras programmās - efektivitātes izvērtējums un priekšlikumi turpmākajai dalībai un attīstībai” (26-TA-161). Norādām, ka valsts ir apņēmusies veikt birokrātijas mazināšanas pasākumus, veidojot mazu, bet efektīvu valsts pārvaldi, kā arī neveicināt administratīvā sloga palielināšanu, tādējādi nav atbalstāma divu savstarpēji saistītu, taču atšķirīgu informāciju iekļaujošu dokumentu virzība izskatīšanai Ministru kabineta sēdē. Ņemot vērā minēto, neatbalstām ziņojuma projekta tālāku virzību.
 
Piedāvātā redakcija
-
	Nav ņemts vērā
Izglītības un zinātnes ministrijas ieskatā nav pamata uzskatīt, ka informatīvā ziņojuma virzība būtu pretrunā mazas un efektīvas valsts pārvaldes principiem.
Informatīvais ziņojums neparedz jaunu institūciju izveidi, papildu amata vietas vai administratīvā sloga palielināšanu valsts pārvaldē.
Vienlaikus jānorāda, ka Ekonomikas ministrijas sagatavotais informatīvais ziņojums par Latvijas dalības Eiropas Kosmosa aģentūras programmās efektivitātes izvērtējumu un Izglītības un zinātnes ministrijas sagatavotais informatīvais ziņojums par Latvijas kosmosa nozares attīstību ir savstarpēji saistīti, taču pēc satura, mērķa, tvēruma un izskatāmajiem jautājumiem atšķirīgi dokumenti.
Ekonomikas ministrijas ziņojums koncentrējas uz Latvijas dalības EKA programmu efektivitātes izvērtējumu un ekonomiskās atdeves aspektiem, savukārt Izglītības un zinātnes ministrijas ziņojums aptver kosmosa nozares attīstību kopumā, tostarp zinātni, pētniecību, cilvēkkapitālu, infrastruktūru, drošības aspektus, starptautisko sadarbību un nākotnes attīstības prioritātes.
Līdz ar to abi ziņojumi ir savstarpēji papildinoši un nevar aizvietot viens otru.
	MK sēdes protokollēmuma projekts
 Informatīvais ziņojums "Informatīvais ziņojums par Latvijas kosmosa nozares attīstību un dalību Eiropas Kosmosa aģentūras asociētās dalībvalsts statusā kopš 2020. gada"

	12.
	MK sēdes protokollēmuma projekts
2. Atbalstīt Latvijas Republikas valdības un Eiropas Kosmosa aģentūras asociētās dalībvalsts līguma pagarināšanu no 2027 līdz 2041.gadam.
	Iebildums (FM - 09.09.2026.)
Attiecībā uz 2028. gadā nepieciešamo finansējumu vēršam uzmanību, ka likuma “Par valsts budžetu 2026. gadam un budžeta ietvaru 2026., 2027. un 2028. gadam” 12. pantā ir noteikti ietvara maksimāli pieļaujamie valsts budžeta izdevumi 2026., 2027. un 2028. gadam.
Vienlaikus Fiskālās disciplīnas likuma 9. pants paredz nosacījumus tādu normatīvo aktu pieņemšanai, kuri izraisa valsts budžeta likumā noteikto ietvara maksimāli pieļaujamo valsts budžeta izdevumu pārsniegumu. Atbilstoši minētā panta otrajai daļai, ja Ministru kabinets pieņem normatīvo aktu, kas izraisa šādu izdevumu pārsniegumu, Ministru kabinets nodrošina, ka vienlaikus stājas spēkā arī tāds normatīvais akts vai tādi normatīvie akti, kas kompensē izdevumu pieaugumu. Kompensēšana notiek, palielinot ieņēmumus vai samazinot izdevumus.
Ņemot vērā, ka Ministru kabineta sēdes protokollēmuma projektā paredzētā līguma darbības termiņa pagarināšana rada valsts budžeta likumā noteikto ietvara maksimāli pieļaujamo valsts budžeta izdevumu pārsniegumu 2028. gadā, lūdzam precizēt informatīvo ziņojumu un Ministru kabineta sēdes protokollēmuma projektu, norādot minēto izdevumu finansēšanas avotu, kas to kompensē.
Piedāvātā redakcija
-
	Nav ņemts vērā
Izglītības un zinātnes ministrija piekrīt, ka atbilstoši Fiskālās disciplīnas likuma prasībām lēmumi, kas rada papildu izdevumus valsts budžetā, ir pieņemami tikai kopā ar attiecīgu finansējuma avotu identificēšanu vai kompensējošiem pasākumiem.
Vienlaikus norādām, ka informatīvais ziņojums un Ministru kabineta protokollēmuma projekts neparedz pieņemt lēmumu par konkrēta finansējuma piešķiršanu vai palielināt valsts budžeta izdevumus 2028. gadā. Informatīvais ziņojums identificē finansējuma vajadzību Latvijas dalības Eiropas Kosmosa aģentūrā nodrošināšanai un sniedz informāciju Ministru kabinetam par iespējamām sekām gadījumā, ja finansējums netiek nodrošināts.
Vienlaikus jautājums par nepieciešamā finansējuma nodrošināšanu ir skatāms valsts budžeta sagatavošanas procesā atbilstoši tā brīža fiskālajām iespējām, Ministru kabineta prioritātēm un pieņemtajiem lēmumiem par Latvijas turpmāko dalību Eiropas Kosmosa aģentūrā.
Izglītības un zinātnes ministrijas ieskatā nav iespējams identificēt finansējuma avotu pirms Ministru kabinets ir pieņēmis lēmumu par Latvijas dalības Eiropas Kosmosa aģentūrā turpināšanas nepieciešamību un apjomu.
Tāpat jāņem vērā, ka asociētās dalībvalsts līguma pagarināšana pati par sevi nerada automātisku pienākumu piešķirt konkrētu finansējuma apjomu visam pagarinājuma periodam, jo lēmumi par dalību EKA izvēles programmās un attiecīgo ieguldījumu apmēru tiek pieņemti katra EKA budžeta plānošanas cikla ietvaros atsevišķi.
	MK sēdes protokollēmuma projekts
2. Atbalstīt Latvijas Republikas valdības un Eiropas Kosmosa aģentūras asociētās dalībvalsts līguma pagarināšanu no 2027.gada līdz 2041.gadam.

	13.
	MK sēdes protokollēmuma projekts
4. Pieņemt zināšanai, ka kopējais nepieciešamais finansējuma apmērs dalībai Eiropas Kosmosa aģentūras asociētās dalībvalsts statusā 2027.–2028. gadam ir 12 200 000 euro.
	Iebildums (FM - 09.09.2026.)
Uzturam iepriekš izteikto iebildumu par finansējuma atkārtotu pieprasījumu 2027.gadam. Vēršam uzmanību, ka pretēji IZM izziņas 22.punktā ietvertajam skaidrojumam, ar 2025.gada 25.jūnija grozījumiem 1.1.1.5.pasākuma 1.kārtas ietvaros  īstenošanas MK noteikumos, tā anotācijā ir skaidrs ieraksts, ka "papildu finansējums 4 908 244 euro apmērā 1.1.1.5. pasākuma pirmās kārtas īstenošanai paredz nodrošināt ieguldījumus EKA programmā un/vai EKA izvēles programmās, kurās apstiprināta Latvijas dalība, uz diviem gadiem (2026.gadā un 2027.gadā)” (TAP Nr. 25-TA-923).
Piedāvātā redakcija
-
	Nav ņemts vērā
Skaidrojam, ka Latvijas kosmosa nozares attīstības vajadzību izvērtējuma, Eiropas Kosmosa aģentūras ekspertu rekomendāciju un Latvijas attīstības vajadzību analīzē rezultātā tika secināts, ka Latvijas pilnvērtīgai dalībai EKA programmās 2026.-2028. gada EKA budžeta plānošanas periodā nepieciešams programmu portfelis 18,3 milj. euro apmērā, kas atbilst vidēji 6,1 milj. euro gadā.
Savukārt 2025. gada nogalē Latvijai bija pieejams finansējums 6,01 milj. euro apmērā, ar kuru tika veidots Latvijas programmu portfelis EKA Ministru padomes sanāksmē 2025. gadā. Ņemot vērā pieejamā finansējuma ierobežojumus, Latvija bija spiesta prioritizēt programmu izvēli un vairākos gadījumos pierakstīties programmām apjomā, kas primāri nodrošina aktivitāšu īstenošanu 2026. gadā.
Vienlaikus jāuzsver, ka EKA programmās veiktie abonementi netiek patērēti viena kalendārā gada ietvaros. Daļa no 2025. gadā uzņemtajām saistībām un pieejamā finansējuma tiks izmantota arī 2027. un atsevišķos gadījumos 2028. gadā. Tomēr tas nemaina faktu, ka pieejamais finansējuma apjoms ir mazāks par nepieciešamo. 
Jāņem vērā arī EKA īstenotā ģeogrāfiskās atdeves (geo-return) industriālā politika, kuras ietvaros dalībvalstu uzņēmumiem iespējas iegūt EKA līgumus ir tieši saistītas ar valsts veiktajiem ieguldījumiem attiecīgajās programmās. Līdz ar to Latvijai bija nepieciešams veikt pierakstīšanos programmām un rezervēt attiecīgus finanšu apjomus, lai Latvijas uzņēmumiem un pētniecības organizācijām saglabātu iespējas iegūt EKA līgumus un veidot sadarbību ar Eiropas kosmosa industrijas uzņēmumiem.
Līdz ar to informatīvajā ziņojumā identificētais papildu finansējums nav uzskatāms par jau piešķirtā finansējuma atkārtotu pieprasījumu, bet gan raksturo starpību starp Latvijai pieejamo finansējumu 2025. gadā un finansējuma apjomu, kas nepieciešams pilnvērtīgas dalības nodrošināšanai EKA programmās 2026.-2028. gada periodā.
	MK sēdes protokollēmuma projekts
4. Pieņemt zināšanai, ka kopējais nepieciešamais finansējuma apmērs dalībai Eiropas Kosmosa aģentūras asociētās dalībvalsts statusā 2027.–2028. gadam ir 12 200 000 euro.

	14.
	MK sēdes protokollēmuma projekts
7. Jautājumu par nepieciešamo papildu finansējumu 2028. gadā 2 620 334 euro apmērā, 2029.gadā un turpmāk ik gadu 6 100 000 euro izskatīt likumprojekta "Par valsts budžetu 2027. gadam un budžeta ietvaru 2028., 2029. un 2030. gadam" sagatavošanas procesā.
	Iebildums (FM - 09.09.2026.)
Uzturam 10.07.2026. izteikto iebildumu.
IZM sniegtais skaidrojums pēc būtības nemaina iebildumā norādītos apsvērumus par ilgtermiņa saistību uzņemšanos bez identificēta finansējuma avota. 
Atkārtoti vēršam uzmanību, ka atbilstoši aktuālajām makroekonomisko rādītāju un vispārējās valdības budžeta bilances prognozēm vidējā termiņā fiskālā telpa ir negatīva, īpaši periodā pēc 2028. gadā.
Š.g. rudenī makroekonomisko un fiskālo rādītāju prognozes tiks aktualizētas, bet nav pamata sagaidīt, ka fiskālās telpas apmērs ievērojami uzlabosies, attiecīgi papildu finansējums jaunu pasākumu īstenošanai bez kompensējošiem pasākumiem (izdevumus samazinošiem vai ieņēmumus palielinošiem), kas, lai nodrošinātu atbilstību fiskālajiem nosacījumiem, primāri segs negatīvo fiskālo telpu, nebūs pieejams.
 
Attiecīgi, ņemot vērā Latvijas dalības EKA pagarināšanas nozīmi, lūdzam precizēt Ministru kabineta protokollēmuma projektu un informatīvo ziņojumu, skaidri paredzot, ka ar Latvijas dalības EKA pagarināšanu saistītais papildu finansējums turpmākajos gados nodrošināms ministrijas esošo līdzekļu ietvaros, pārskatot nozares prioritātes.
Piedāvātā redakcija
-
	Nav ņemts vērā
Izglītības un zinātnes ministrija piekrīt, ka lēmumi par papildu finansējuma piešķiršanu ir pieņemami atbilstoši valsts budžeta iespējām un Ministru kabineta lēmumiem. Vienlaikus nav atbalstāms priekšlikums jau šobrīd noteikt, ka Latvijas dalības Eiropas Kosmosa aģentūrā pagarināšanai nepieciešamais finansējums turpmākajos gados nodrošināms tikai no Izglītības un zinātnes ministrijas esošajiem budžeta līdzekļiem.
Latvijas dalība Eiropas Kosmosa aģentūrā nav tikai izglītības un zinātnes politikas jautājums. Tā ietekmē inovāciju, uzņēmējdarbības, aizsardzības, drošības, satelītsakaru, Zemes novērošanas, navigācijas, cilvēkkapitāla un starptautiskās sadarbības jomas. Attiecīgi ieguvēji no Latvijas dalības EKA ir vairākas nozares un institūcijas.
Izglītības un zinātnes ministrija jau šobrīd no tās rīcībā esošajiem budžeta līdzekļiem nodrošina aptuveni 8,7 milj. euro finansējumu Latvijas dalībai Eiropas Kosmosa aģentūras aktivitātēs. Informatīvajā ziņojumā identificētais papildu finansējuma pieprasījums saistīts ar nepieciešamību nodrošināt Latvijas turpmāko dalību EKA programmās atbilstoši EKA ekspertu rekomendācijām un Latvijas organizāciju pieprasījumam.
Vienlaikus jāņem vērā, ka Eiropas Kosmosa aģentūra ir piedāvājusi Latvijas asociētās dalībvalsts statusa ilgtermiņa pagarinājumu, kas nodrošinātu stabilu sadarbības ietvaru vairākiem EKA budžeta plānošanas cikliem. Šāds pagarinājums pats par sevi nerada pienākumu jau šobrīd nodrošināt finansējumu visam periodam, kā arī atbilstoši līguma noteikumiem Latvijai saglabājas tiesības izbeigt dalību EKA noteiktajā kārtībā.
Turklāt kopš Eiropas Kosmosa aģentūras dibināšanas 1975. gadā neviena dalībvalsts nav izstājusies no EKA, kas apliecina šīs sadarbības ilgtermiņa stratēģisko nozīmi Eiropas valstīm.
Izglītības un zinātnes ministrijas ieskatā jautājums par Latvijas dalības Eiropas Kosmosa aģentūrā turpināšanu un tai nepieciešamo finansējumu ir stratēģisks valsts attīstības jautājums, par kuru lēmums pieņemams Ministru kabinetā, izvērtējot gan valsts budžeta iespējas, gan Latvijas ilgtermiņa intereses zinātnes, inovāciju, drošības un tautsaimniecības attīstības jomā.
	MK sēdes protokollēmuma projekts
7. Par nepieciešamo papildu finansējumu 2028. gadā 2 598 734 euro apmērā, 2029.gadā un turpmāk ik gadu 6 100 000 euro izskatīt likumprojekta "Par valsts budžetu 2027. gadam un budžeta ietvaru 2028., 2029. un 2030. gadam" sagatavošanas procesā vai Eiropas Reģionālā attīstības fonda līdzekļiem, par to lemjot Eiropas Savienības fondu tematiskajā komitejā.

	15.
	MK sēdes protokollēmuma projekts
8. Aizsardzības ministrijai izvērtēt iespēju ieguldīt Eiropas Kosmosa aģentūras divejādas lietojamības programmās un informēt Ministru kabinetu.
	Iebildums (AM - 09.09.2026.)
Aizsardzības ministrija uztur iebildumu, par to, ka plānojot NBS spēju attīstību un nozares kapacitātes celšanu, tā meklē dažāda veida risinājumus un situācijā, ja Eiropas Kosmosa aģentūras divējāda lietojuma programmas piedāvātu risinājumu identificētajai vajadzībai, Aizsardzības ministrija informētu MK un lūgtu atļauju resursu novirzīšanai. 
Piedāvātā redakcija
Dzēst protokollēmuma 9. punktu, izdarot tādus pašus labojumus informatīvajā ziņojumā.
	Ņemts vērā
Ministru kabineta protokollēmuma projekta punkts neparedz Aizsardzības ministrijai pienākumu veikt ieguldījumus Eiropas Kosmosa aģentūras (EKA) divējāda lietojuma programmās vai uzņemties finanšu saistības. Protokollēmums paredz vienīgi izvērtēt šo programmu potenciālo atbilstību Latvijas aizsardzības un drošības vajadzībām un informēt par izvērtējuma rezultātiem Ministru kabinetu.
Izglītības un zinātnes ministrija piekrīt Aizsardzības ministrijas norādītajam, ka lēmumi par dalību konkrētās programmās un finansējuma novirzīšanu ir pieņemami tikai pēc attiecīgo spēju nepieciešamības identificēšanas un Ministru kabineta lēmuma. Tieši šādu izvērtējumu paredz protokollēmuma projekta attiecīgais punkts.
Vienlaikus jāņem vērā, ka EKA ir vienīgā Eiropas kosmosa tehnoloģiju attīstības organizācija un faktiski vienīgais instruments Eiropā, kas sistemātiski nodrošina nacionālās kosmosa industrijas tehnoloģisko spēju attīstību, integrāciju Eiropas piegādes ķēdēs un piekļuvi kosmosa tehnoloģiju izstrādes programmām.
Izglītības un zinātnes ministrijas ieskatā Latvijas aizsardzības interesēs ir tehnoloģiski spēcīga un starptautiski konkurētspējīga kosmosa nozare, jo tieši kosmosa tehnoloģijas arvien biežāk tiek izmantotas satelītsakaros, situācijas apzināšanā, novērošanā, navigācijā, sensoru tehnoloģijās, datu analītikā un citās drošības un aizsardzības vajadzībām nozīmīgās jomās. Tādēļ ir lietderīgi izvērtēt arī EKA divējāda lietojuma programmu potenciālu Latvijas aizsardzības spēju attīstībai.
Ņemot vērā minēto protokollēmuma punkts ir precizēts.
	MK sēdes protokollēmuma projekts
8. Aizsardzības ministrijai izvērtēt iespēju ieguldīt ar aizsardzības spēju attīstību saistītās Eiropas Kosmosa aģentūras divejādas lietojamības programmās.

	16.
	MK sēdes protokollēmuma projekts
10. Izglītības un zinātnes ministrijai un Aizsardzības ministrijai sadarbībā ar Ventspils augstskolu, Latvijas Universitāti un Rīgas Tehnisko Universitāti izstrādāt Ventspils Starptautiskā Radioastronomijas Centra attīstības modeli.
	Iebildums (AM - 09.09.2026.)
Lai izstrādātu Ventspils Starptautiskā Radioastronomijas Centra attīstības modeli, sākotnēji nepieciešams veidot diskusiju starp iesaistītajām pusēm.
Piedāvātā redakcija
Dzēst protokollēmuma 10. punktu, izdarot tādus pašus labojumus informatīvajā ziņojumā.
	Ņemts vērā
 protokollēmuma 10. punkts ir dzēsts 
	MK sēdes protokollēmuma projekts
-

	17.
	Informatīvais ziņojums
Informatīvais ziņojums
	Priekšlikums (IEM - 09.09.2026.)
Informatīvā ziņojuma izmantoto saīsinājumu uzskaitījumā minēts ESA BIC, kas skaidrots kā EKA Biznesa inkubācijas centrs.
Tomēr informatīvā ziņojuma tekstā sastopams saīsinājums "EKA BIC", kā arī vārdkopa "EKA Biznesa ikubācijas centrs" un "EKA inkubators". Lūdzam vērtēt nepieciešamību precizēt informatīvā ziņojuma tekstu, lai viennozīmīgi būtu skaidrs, ka visos gadījumos ir runa par vienu un to pašu.
Piedāvātā redakcija
-
	Ņemts vērā
Informatīvais ziņojums tiks redakcionāli precizēts, visā dokumentā konsekventi lietojot vienotu terminoloģiju attiecībā uz Eiropas Kosmosa aģentūras Biznesa inkubācijas centru (ESA BIC Latvia), lai novērstu dažādu saīsinājumu un apzīmējumu interpretācijas risku.
	Informatīvais ziņojums
-

	18.
	Informatīvais ziņojums
Informatīvais ziņojums
	Priekšlikums (IEM - 09.09.2026.)
Lūdzam skaidrot, kas ir informatīvā ziņojuma 34. lpp. minētā "VSRC infrastruktūra".
Piedāvātā redakcija
-
	Ņemts vērā
Informatīvais ziņojums tiks precizēts, skaidrāk definējot tajā lietoto apzīmējumu "VSRC infrastruktūra". Lai novērstu interpretācijas risku, attiecīgajā vietā tiks izmantots precīzāks formulējums "Irbenes radioteleskopu komplekss" vai "Ventspils Starptautiskā radioastronomijas centra pārvaldībā esošā infrastruktūra", atkarībā no konkrētā konteksta.
	Informatīvais ziņojums
-

	19.
	Informatīvais ziņojums
Informatīvais ziņojums
	Priekšlikums (IEM - 09.09.2026.)
Lūdzam labot pārrakstīšanās kļūdu informatīvā ziņojuma 41. lpp. vārdā "apakškomistejā".
Piedāvātā redakcija
-
	Ņemts vērā
Ziņojums ir precizēts
	Informatīvais ziņojums
-

	20.
	Informatīvais ziņojums
Informatīvais ziņojums
	Priekšlikums (IEM - 09.09.2026.)
Ņemot vērā informatīvajā ziņojumā veiktos precizējumus, lūdzam izvērtēt iespējamību precizēt sadaļā "Informatīvā ziņojuma kopsavilkums" pirmās rindkopas 3. punkta tekstu, atspoguļojot turpmāk tekstā minēto priekšlikumu Latvijas kosmosa pārvaldes modelim.
Piedāvātā redakcija
3) priekšlikums iespējamajam Latvijas kosmosa nozares pārvaldības modelim, ņemot vērā nozares starpdisciplināro raksturu,
 
	Ņemts vērā
Informatīvais ziņojums tiks precizēts, nodrošinot kopsavilkuma sadaļas atbilstību ziņojuma pamattekstā ietvertajiem secinājumiem un priekšlikumiem par Latvijas kosmosa nozares pārvaldības attīstību.
	Informatīvais ziņojums
-

	21.
	Informatīvais ziņojums
Informatīvais ziņojums
	Priekšlikums (AM - 09.09.2026.)
Precizēt LĢIA nosaukumu informatīvā ziņojuma 9. lpp.
Piedāvātā redakcija
Latvijas Ģeotelpiskās informācijas aģentūra (LĢIA)
	Ņemts vērā
LĢIA nosaukums precizēts. 
	Informatīvais ziņojums
-

	22.
	Informatīvais ziņojums
Informatīvais ziņojums
	Priekšlikums (KEM - 09.09.2026.)
Informatīvā ziņojuma tekstā zem nodaļas "Sadarbība ar Eiropas Meteoroloģisko satelītu izmantošanas organizāciju (EUMETSAT)" 41. lpp otrajā rindkopā vārda "smagusarežģītu" vietā lietot "sarežģītu". 
Piedāvātā redakcija
-
	Ņemts vērā
-
	Informatīvais ziņojums
-

	23.
	Informatīvais ziņojums
Informatīvais ziņojums
	Priekšlikums (Biedrība Latvijas Kosmosa Industrijas Asociācija - 10.09.2026. - pēc termiņa)
LAIK joprojām konceptuāli atbalsta ziņojuma virzību Ministru kabinetā: ziņojuma centrālie secinājumi atbilst nozares faktiskajai pieredzei — EKA programmās kopumā īstenoti 73 projekti, EKA sistēmā reģistrēta 131 Latvijas organizācija, un uzņēmumu noslēgto komerclīgumu apjoms sasniedzis 15 milj. euro, pārsniedzot stratēģijā noteikto 9 milj. euro mērķi. LAIK atbalsta asociētās dalības līguma ilgtermiņa pagarināšanu — precizētajā redakcijā paredzēto 14 gadu periodu no 2027. līdz 2041. gadam — un daudzgadu finansējuma principu 6,1 milj. euro gadā apmērā, ar ilgtermiņa mērķi Latvijai iestāties EKA pilntiesīgas dalībvalsts statusā.
Vienlaikus norādāms, ka ziņojuma kopsavilkumā joprojām saglabāta iepriekšējā redakcija — "tiek ieteikts turpināt asociētās dalībvalsts statusu uz nenoteiktu termiņu" — kas ir pretrunā ar ziņojuma pamattekstu un protokollēmuma 2. punktu (14 gadu periods); redakcijas ir savstarpēji jāsaskaņo.

 
Piedāvātā redakcija
“Atbalstīt Latvijas Republikas valdības un Eiropas Kosmosa aģentūras asociētās dalībvalsts līguma pagarināšanu no 2027. līdz 2041. gadam, neierobežojot Latvijas iespējas šajā periodā virzīties uz pilntiesīgas dalībvalsts statusa iegūšanu EKA.”

 
	Ņemts vērā
Informatīvais ziņojums ir precizēts, nodrošinot vienotu pieeju asociētās dalībvalsts statusa pagarināšanas jautājuma atspoguļojumam visā dokumentā. Atsauce uz asociētās dalībvalsts statusa turpināšanu uz nenoteiktu termiņu kopsavilkuma sadaļā tiks aizstāta ar aktuālo redakciju, kas atbilst informatīvā ziņojuma pamattekstā un Ministru kabineta protokollēmuma projektā ietvertajam priekšlikumam par ilgtermiņa asociētās dalībvalsts statusa pagarināšanu.
	Informatīvais ziņojums
-

	24.
	Informatīvais ziņojums
Informatīvais ziņojums
	Priekšlikums (Biedrība Latvijas Kosmosa Industrijas Asociācija - 10.09.2026. - pēc termiņa)
Papildināt esošo rindkopu:

Jaunās stratēģijas izstrādes gaitā tiks izvērtēti dažādi iespējamie pārvaldības modeļi, tostarp Latvijas Kosmosa komitejas modelis un citi priekšlikumi, ar mērķi noteikt Latvijas situācijai, pieejamajiem resursiem un turpmākajām attīstības prioritātēm atbilstošāko pārvaldības risinājumu.
Piedāvātā redakcija
Jaunās stratēģijas izstrādes gaitā tiks izvērtēti dažādi iespējamie pārvaldības modeļi, tostarp Latvijas Kosmosa komitejas modelis un citi priekšlikumi, ar mērķi noteikt Latvijas situācijai, pieejamajiem resursiem un turpmākajām attīstības prioritātēm atbilstošāko pārvaldības risinājumu. Izvērtējumu paredzēts veikt sadarbībā ar citām ministrijām un iesaistītajām institūcijām pēc vienotiem kritērijiem — funkcijas, lēmumu pieņemšanas kārtība, kapacitāte, izmaksas, konsolidācijas potenciāls, ministriju sadarbības un nozares iesaistes iespējas — un tā rezultātus iekļaut Latvijas Kosmosa nozares attīstības stratēģijas 2028.–2034. gadam projektā.
	Ņemts vērā
Rindkopa papildināta, ka jaunās stratēģijas izstrādes gaitā tiks izvērtēti dažādi iespējamie pārvaldības modeļi ar mērķi noteikt Latvijas situācijai, pieejamajiem resursiem un turpmākajām attīstības prioritātēm atbilstošāko pārvaldības risinājumu. Izvērtējumu paredzēts veikt sadarbībā ar citām ministrijām un iesaistītajām institūcijām pēc vienotiem kritērijiem — funkcijas, lēmumu pieņemšanas kārtība, kapacitāte, izmaksas, konsolidācijas potenciāls, ministriju sadarbības un nozares iesaistes iespējas — un tā rezultātus iekļaut Latvijas Kosmosa nozares attīstības stratēģijas 2028.–2034. gadam projektā.
	Informatīvais ziņojums
-

	25.
	Informatīvais ziņojums
Informatīvais ziņojums
	Priekšlikums (Biedrība Latvijas Kosmosa Industrijas Asociācija - 10.09.2026. - pēc termiņa)
LAIK atzinīgi vērtē, ka precizētajā redakcijā stratēģijas iesniegšanas termiņš ir pārcelts no 2027. gada 31. decembra uz 2027. gada 1. oktobri un ka izstrādē iekļauta arī Satiksmes ministrija. Vienlaikus punktā joprojām nav noteikts izstrādes uzsākšanas termiņš un nav paredzēta formāla nozares iesaiste, lai gan ziņojuma tekstā nozaru organizāciju līdzdalība pārvaldības modeļu izvērtēšanā ir minēta.  LAIK ieskatā stratēģijai jābūt apstiprinātai savlaicīgi pirms tās darbības perioda sākuma 2028. gada 1. janvārī, jo pašreizējās stratēģijas periods noslēdzas 2027. gadā; arī FM atzinumā rosinātā pieeja — sarunas par turpmākajām finansēšanas iespējām organizēt pēc stratēģijas izstrādes — nozīmē, ka stratēģijas termiņš tieši ietekmē finansēšanas lēmumu laiku. DAIF Latvija atzinumā tāpat aicina izstrādi uzsākt nekavējoties, iesaistot nozari, un noteikt konkrētu uzsākšanas datumu. Lai stiprinātu stratēģijas kvalitāti un atbalstītu ministriju administratīvā sloga mazināšanā, LAIK ir gatavs aktīvi iesaistīties stratēģijas projekta sagatavošanā, savas kompetences un kapacitātes ietvaros nodrošinot nozares ekspertīzi par Latvijas kosmosa industriju un tās uzņēmumu vajadzībām un potenciālu.

Priekšlikums papildināt "Turpmākā rīcība" (un MK sēdes protokollēmuma projekta) 9. punkts:
Piedāvātā redakcija
Izglītības un zinātnes ministrijai līdz 2027. gada 1. oktobrim sadarbībā ar Ekonomikas ministriju, Satiksmes ministriju, Aizsardzības ministriju un Latvijas Kosmosa industrijas asociāciju iesniegt izskatīšanai Ministru kabinetā Latvijas Kosmosa nozares attīstības stratēģiju 2028.–2034. gadam, stratēģijas izstrādi uzsākot ne vēlāk kā 2026. gada 4. ceturksnī.
	
Piekrītam, ka Latvijas Kosmosa nozares attīstības stratēģijas 2028.–2034. gadam izstrādē ir būtiski nodrošināt nozares organizāciju, uzņēmumu, augstākās izglītības iestāžu un zinātnisko institūciju iesaisti.
Vienlaikus uzskatām, ka nav nepieciešams Ministru kabineta protokollēmumā noteikt konkrētu stratēģijas izstrādes uzsākšanas datumu. Stratēģijas sagatavošanas darbi tiks organizēti savlaicīgi, ievērojot noteikto iesniegšanas termiņu Ministru kabinetā līdz 2027. gada 1. oktobrim.
Ņemot vērā Latvijas Kosmosa nozares attīstības stratēģijas nozīmi, tās izstrādē tiks nodrošināta valsts pārvaldes, zinātnisko institūciju, augstākās izglītības iestāžu, industrijas un nozares organizāciju iesaiste. Vienlaikus pozitīvi vērtējam Latvijas Kosmosa industrijas asociācijas gatavību iesaistīties stratēģijas izstrādes procesā un sniegt nozares ekspertīzi.
Informatīvais ziņojums tiks papildināts ar norādi par nepieciešamību nodrošināt nozares pārstāvju iesaisti stratēģijas izstrādes procesā.
	Informatīvais ziņojums
-

	26.
	Informatīvais ziņojums
Informatīvais ziņojums
	Priekšlikums (SAM - 10.09.2026. - pēc termiņa)
Lūdzam informatīvā ziņojuma 8.lapā aizstāt tekstu "Kosmosa nozare kā daļa no satiksmes un sakaru politikas" un izteikt to piedāvātajā redakcijā.
Piedāvātā redakcija
Kosmosa nozare kā patstāvīga politikas joma, kas ietver arī ar satiksmi un sakariem saistītus jautājumus.
	Ņemts vērā
Informatīvais ziņojums precizēts. 
	Informatīvais ziņojums
-

	27.
	MK sēdes protokollēmuma projekts
2. Atbalstīt Latvijas Republikas valdības un Eiropas Kosmosa aģentūras asociētās dalībvalsts līguma pagarināšanu no 2027 līdz 2041.gadam.
	Priekšlikums (FM - 09.09.2026.)
Aicinām IZM atkārtoti izvērtēt un neplānot Latvijas Republikas valdības un Eiropas Kosmosa aģentūras asociētās dalībvalsts līguma pagarināšanu par vairāk nekā 10 gadiem bez pārliecības par valsts spēju uzņemties ilgtermiņa, t.sk. finansiālas saistības, ņemot vērā, ka EKA vidējā iemaksu summa gadā sastāda 6,1 milj eur , kā arī pirms skaidrības par Latvijas Kosmosa nozares attīstības stratēģiju 2028.–2034. gadam  un turpmākajiem gadiem (termiņš 2028.-2034. g. stratēģijas izstrādei 31.12.2027.).
Piedāvātā redakcija
-
	Nav ņemts vērā
Izglītības un zinātnes ministrijas ieskatā Latvijas interesēs ir nodrošināt ilgtermiņa un prognozējamu sadarbības ietvaru ar Eiropas Kosmosa aģentūru (EKA).
Vienlaikus norādām, ka Eiropas Kosmosa aģentūras piedāvātais asociētās dalībvalsts līguma pagarinājums uz 14 gadiem nav uzskatāms par pienākumu Latvijai jau šobrīd nodrošināt konkrētu finansējumu visam pagarinājuma periodam. Attiecībā uz EKA izvēles programmām lēmumi par ieguldījumu apjomu tiek pieņemti katrā EKA Ministru padomes ciklā atsevišķi, ievērojot valsts budžeta iespējas un attiecīgā brīža prioritātes.
Tāpat atbilstoši asociētās dalībvalsts līguma noteikumiem Latvijai saglabājas tiesības izbeigt dalību EKA, ievērojot līgumā noteikto kārtību. Līdz ar to līguma pagarināšana pati par sevi nerada neatceļamas finanšu saistības visam 14 gadu periodam.
Vienlaikus ilgtermiņa līguma pagarinājums nodrošina juridisku stabilitāti, prognozējamību Latvijas organizācijām un labāku sasaisti ar EKA daudzgadu budžeta un Ministru padomes plānošanas cikliem.
Jāņem vērā arī tas, ka kopš EKA dibināšanas 1975. gadā neviena EKA dalībvalsts nav izstājusies no aģentūras, kas apliecina EKA ilgtermiņa nozīmi Eiropas valstu zinātnes, inovāciju, drošības un tehnoloģiju politikā.
Papildus tam Latvijas dalība EKA būtiski stiprina valsts spēju sekmīgi piedalīties Eiropas Savienības kosmosa programmās un piesaistīt finansējumu no Eiropas Savienības pētniecības un inovāciju programmām, tostarp programmas “Apvārsnis Eiropa” kosmosa aktivitātēm. Līdz ar to jautājums par asociētās dalībvalsts statusa pagarināšanu ir vērtējams plašāk nekā tikai EKA dalības finansēšanas kontekstā.
Izglītības un zinātnes ministrijas ieskatā ilgtermiņa asociētās dalībvalsts līguma pagarināšana un Latvijas Kosmosa nozares attīstības stratēģijas 2028.–2034. gadam izstrāde ir savstarpēji papildinoši procesi. Ilgtermiņa sadarbības ietvara nodrošināšana ar EKA rada nepieciešamo stabilitāti stratēģijas izstrādei un īstenošanai, savukārt stratēģija noteiks Latvijas prioritātes konkrētu EKA programmu izvēlē un finansēšanā nākamajos EKA budžeta plānošanas ciklos.
	MK sēdes protokollēmuma projekts
2. Atbalstīt Latvijas Republikas valdības un Eiropas Kosmosa aģentūras asociētās dalībvalsts līguma pagarināšanu no 2027.gada līdz 2041.gadam.

	28.
	MK sēdes protokollēmuma projekts
2. Atbalstīt Latvijas Republikas valdības un Eiropas Kosmosa aģentūras asociētās dalībvalsts līguma pagarināšanu no 2027 līdz 2041.gadam.
	Priekšlikums (SAM - 10.09.2026. - pēc termiņa)
Lūdzam izvērtēt un papildināt informatīvo ziņojumu ar informāciju, kāpēc izvēlēts termiņš tieši līdz 2041.gadam, un kā tas salāgots ar ilgtspējīgu nacionālo redzējumu. Latvijas Nacionālais attīstības plāns ir līdz 2027.gadam, bet Latvijas ilgtspējīga stratēģija līdz 2030.gadam. 
Piedāvātā redakcija
-
	Ņemts vērā
Skaidrojam, ka informatīvajā ziņojumā minētais 2041. gada termiņš nav saistīts ar Latvijas nacionālo attīstības plānošanas dokumentu termiņiem, bet izriet no Eiropas Kosmosa aģentūras piedāvātā asociētās dalībvalsts līguma pagarinājuma termiņa.
Vienlaikus jāņem vērā, ka asociētās dalībvalsts līgums nosaka Latvijas un Eiropas Kosmosa aģentūras sadarbības tiesisko ietvaru, savukārt valsts prioritātes, programmu izvēle un finansējuma apjoms tiek regulāri pārskatīti nacionālajos plānošanas dokumentos un attiecīgo Eiropas Kosmosa aģentūras budžeta plānošanas ciklu ietvaros.
Līdz ar to asociētās dalībvalsts līguma darbības termiņš nav tieši sasaistāms ar atsevišķu nacionālo plānošanas dokumentu darbības termiņiem
	MK sēdes protokollēmuma projekts
2. Atbalstīt Latvijas Republikas valdības un Eiropas Kosmosa aģentūras asociētās dalībvalsts līguma pagarināšanu no 2027.gada līdz 2041.gadam.

	Izsludināšana: 27.06.2026. 08:04

	29.
	Informatīvais ziņojums
Informatīvais ziņojums
	Iebildums (IEM - 13.07.2026.)
Izglītības un zinātnes ministrijas informatīvā ziņojuma projekta "Informatīvais ziņojums par Latvijas kosmosa nozares attīstību un dalību Eiropas Kosmosa aģentūras asociētās dalībvalsts statusā kopš 2020. gada" (26-TA-1464) saturiskais tvērums pārklājas ar paralēli saskaņošanai nodoto Ekonomikas ministrijas informatīvā ziņojuma projektu "Informatīvais ziņojums par Latvijas dalību Eiropas Kosmosa aģentūras programmās - efektivitātes izvērtējums un priekšlikumi turpmākajai dalībai un attīstībai" (26-TA-161), piemēram, abi informatīvo ziņojumu projekti piedāvā uzdot atšķirīgus uzdevumus par kosmosa nozares pārvaldības modeli. Aicinām Izglītības un zinātnes ministriju sadarbībā ar Ekonomikas ministriju savstarpēji koordinēti precizēt informatīvos ziņojumus, ņemot vērā arī to, konceptuālie Iekšlietu ministrijas priekšlikumi kosmosa attīstības jomā būtu attiecināmi uz abiem informatīvajiem ziņojumiem.
Piedāvātā redakcija
-
	Ņemts vērā
Izglītības un zinātnes ministrija atbalsta starpinstitūciju sadarbību un regulāru informācijas apmaiņu ar Ekonomikas ministriju un citām iesaistītajām institūcijām par Latvijas kosmosa nozares attīstību.
Vienlaikus norādām, ka Izglītības un zinātnes ministrijas informatīvais ziņojums un Ekonomikas ministrijas informatīvais ziņojums ir sagatavoti atšķirīgu Ministru kabineta uzdevumu ietvaros un tiem ir atšķirīgs mērķis un tvērums.
Izglītības un zinātnes ministrijas informatīvais ziņojums ir izstrādāts, izpildot 2022. gada 21. jūnija Ministru kabineta sēdes protokollēmumā “Progresa ziņojums par sadarbību ar Eiropas Kosmosa aģentūru asociētās dalībvalsts statusā” (prot. Nr. 33, 73. §) 4. punktā doto uzdevumu un aptver plašāku Latvijas kosmosa nozares attīstības jautājumu loku, tostarp cilvēkkapitāla attīstību, zinātni, inovācijas, pārvaldību, starptautisko sadarbību un ilgtermiņa attīstības prioritātes.
Savukārt Ekonomikas ministrijas informatīvais ziņojums ir sagatavots, izpildot Ministru kabineta 2025. gada 19. novembra sēdes protokollēmumā doto uzdevumu veikt Latvijas dalības Eiropas Kosmosa aģentūras programmās efektivitātes izvērtējumu un sniegt priekšlikumus par turpmāko dalību.
Līdz ar to abi informatīvie ziņojumi nav savstarpēji aizvietojami un to secinājumi ir vērtējami to attiecīgo uzdevumu ietvaros.
Vienlaikus Izglītības un zinātnes ministrija ir gatava turpināt sadarbību ar Ekonomikas ministriju, Iekšlietu ministriju un citām iesaistītajām institūcijām, vērtējot kosmosa tehnoloģiju pielietojumu drošības, robežuzraudzības, civilās aizsardzības, krīžu pārvaldības un citās jomās, kā arī ņemt vērā pamatotus priekšlikumus informatīvā ziņojuma pilnveidošanai.
Informatīvā ziņojuma virzībai Ministru kabinetā nav nepieciešams sagaidīt Ekonomikas ministrijas informatīvā ziņojuma pabeigšanu vai abu dokumentu satura pilnīgu savstarpēju saskaņošanu, jo tie ir sagatavoti atšķirīgu Ministru kabineta uzdevumu izpildei un aptver atšķirīgus politikas jautājumus.
	Informatīvais ziņojums
-

	Iebildums (FM - 10.07.2026.)
Lūdzam skaidrot, no kāda finansējuma avota un kādā apmērā plānots finansēt jaunizveidojamo starpinstitūciju mehānismu – Latvijas Kosmosa komiteju, kā arī, no kāda finansējuma avota plānots nodrošināt informatīvā ziņojuma 33.lpp minēto nepieciešamo ikgadējo finansējumu  ap 0,5 milj. euro gadā Ventspils Augstskolas Inženierzinātņu institūtam “Ventspils Starptautiskais radioastronomijas centrs”.
Piedāvātā redakcija
-
	Ņemts vērā
Attiecībā uz Latvijas Kosmosa komitejas darbības nodrošināšanu norādām, ka informatīvajā ziņojumā paredzētais risinājums ir starpinstitūciju koordinācijas mehānisms, kas tiek veidots uz esošo institūciju kompetences un resursu bāzes. Latvijas Kosmosa komitejas izveide neparedz jaunas iestādes izveidi vai papildu finansējuma piešķiršanu tās darbības nodrošināšanai. Komitejas darbībā iesaistītās institūcijas dalību, pārstāvniecību un nepieciešamo administratīvo atbalstu nodrošina tām piešķirto valsts budžeta līdzekļu ietvaros.
Vienlaikus vēršam uzmanību, ka kosmosa nozares attīstība un dalība Eiropas Kosmosa aģentūras aktivitātēs prasa regulāru kompetenču uzturēšanu un profesionālo pilnveidi. Attiecīgi katrai iesaistītajai institūcijai darbinieku apmācība, kvalifikācijas celšana un dalība profesionālās pilnveides pasākumos ir nodrošināma esošā budžeta ietvaros atbilstoši institūcijas funkcijām un vajadzībām.
Attiecībā uz informatīvā ziņojuma 33. lapā minēto nepieciešamo finansējumu aptuveni 0,5 milj. euro gadā Ventspils Augstskolas Inženierzinātņu institūtam “Ventspils Starptautiskais radioastronomijas centrs” norādām, ka informatīvajā ziņojumā šis finansējums ir identificēts kā nepieciešamība, lai nodrošinātu valsts nozīmes zinātniskās infrastruktūras ilgtermiņa uzturēšanu un attīstību. Informatīvais ziņojums neparedz lēmumu par konkrēta finansējuma piešķiršanu, kā arī nenosaka finansējuma avotu. Jautājums par iespējamiem finansēšanas risinājumiem izvērtējams atsevišķi normatīvajos aktos noteiktajā kārtībā, ņemot vērā valsts budžeta iespējas un prioritātes.
	Informatīvais ziņojums
-

	Iebildums (FM - 10.07.2026.)
Lūdzam skaidrot informatīvā ziņojuma un Ministru kabineta sēdes protokollēmuma projektā norādītā papildus nepieciešamā finansējuma apmēru/pamatojumu, pievienojot detalizētus aprēķinus. Vēršam uzmanību, ka Ministru kabineta sēdes protokollēmuma projektā un informatīvā ziņojuma tabulā Nr. 10 “EKA programmas, kurām Latvija pierakstījās EKA Ministru Padomes laikā” norādītais finansējuma apmērs ir atšķirīgs. Tāpat lūdzam skaidrot iepriekšminētajā tabulā iekļautās pozīcijas “Saistības no iepriekšējā perioda” nozīmi un mērķi.
Piedāvātā redakcija
-
	Ņemts vērā
Skaidrojam, ka informatīvajā ziņojumā norādītais finansējuma apmērs ir balstīts uz Latvijas izvēlēto EKA programmu portfeli EKA ministru padomē 2025.gadā uzņemtajām saistībām, EKA ekspertu rekomendācijām, kā arī Latvijas uzņēmumu un zinātnisko institūciju identificētajām kompetencēm un interesēm.
Finansējuma pieprasījums 12,2 milj. euro apmērā 2027.–2028. gadam ir balstīts uz Latvijas izvēlēto Eiropas Kosmosa aģentūras programmu portfeli un ietver:
- obligātās iemaksas Eiropas Kosmosa aģentūrā – 0,86 milj. euro;
- EKA vispārējo tehnoloģiju attīstības programmu GSTP – 1,55 milj. euro;
- EKA Zemes novērošanas programmu FutureEO – 0,75 milj. euro;
- navigācijas programmu NovaMoon Demonstrator – 0,15 milj. euro;
-  divējāda lietojuma tehnoloģiju programmu ERS Element 2 (ALPSTAR) – 1,50 milj. euro;
- sakaru programmas ARTES / Secure Connectivity / 5G–6G programme line – 0,50 milj. euro;
- kosmosa izpētes programmu E3P – 1,40 milj. euro;
- biznesa attīstības un komercializācijas programma Scale-up – 1,20 milj. euro;
-  nacionālo programmu RPA – 4,29 milj. euro.
Finansējuma sadalījums ir veidots, balstoties uz Latvijas organizāciju līdzšinējām kompetencēm, identificēto pieprasījumu un EKA ekspertu rekomendācijām. Programmu portfelis aptver visu tehnoloģiju attīstības ciklu – no agrīnas stadijas pētniecības un tehnoloģiju izstrādes līdz demonstrācijai, kvalifikācijai un komercializācijai.
Programmu izvēle veikta, ievērojot EKA ģeogrāfiskās atdeves principu un Latvijas organizāciju spēju sekmīgi piedalīties attiecīgajās programmās, tādējādi nodrošinot iespēju atgūt valsts ieguldījumus projektu, līgumu un kompetenču attīstības veidā. Vienlaikus programmu portfelis ietver gan tradicionālās tehnoloģiju attīstības programmas (GSTP, FutureEO, RPA), gan augstāku tehnoloģiju gatavības līmeņu, drošības, sakaru, navigācijas, komercializācijas un divējāda lietojuma tehnoloģiju programmas (ALPSTAR, ARTES, NovaMoon Demonstrator, Scake-up, E3P).
Attiecībā uz tabulā Nr. 10 minēto pozīciju "Saistības no iepriekšējā perioda" skaidrojam, ka tā atspoguļo Latvijas iepriekšējos EKA Ministru padomes ciklos uzņemtās finanšu saistības, kuru maksājumi tiek veikti vairāku gadu periodā atbilstoši EKA finanšu plānošanas nosacījumiem. Šī pozīcija neatspoguļo jaunus ieguldījumus, bet gan jau iepriekš uzņemto starptautisko saistību izpildi.
Papildus norādām, ka finansējuma modelis ir sagatavots pieņēmumam, ka EKA programmu finansēšanā nepiedalās citas nozaru ministrijas. Gadījumā, ja atsevišķās programmās, īpaši drošības, divējāda lietojuma tehnoloģiju, satelītsakaru vai citās jomās, iesaistās attiecīgās nozaru ministrijas, finansējuma sadalījums no Izglītības un zinātnes ministrijas tiktu mainīts uz citām programmām vai rezervēts uz nākamajiem gadiem. 
	Informatīvais ziņojums
-

	Iebildums (EM - 10.07.2026.)
Ekonomikas ministrija iebilst pret ievada sadaļā ietverto Latvijas kosmosa politikas īstenošanā iesaistīto nozaru ministriju uzskaitījumu, kurā nav norādīta Ekonomikas ministrija.
Vēršam uzmanību, ka pašā informatīvajā ziņojumā iepriekš norādīts, ka Latvijas kosmosa stratēģiju 2021.–2027. gadam apstiprināja izglītības un zinātnes ministrs un ekonomikas ministrs. Līdz ar to Ekonomikas ministrijas neiekļaušana kosmosa politikas īstenošanā iesaistīto ministriju uzskaitījumā ir nekonsekventa ar informatīvajā ziņojumā iepriekš norādīto informāciju.
Papildus norādām, ka Ekonomikas ministrijas kompetencē ir uzņēmējdarbības konkurētspējas, inovāciju, investīciju piesaistes, eksporta un augsto tehnoloģiju nozaru ekonomiskās attīstības jautājumi, kas ir tieši saistīti ar informatīvajā ziņojumā raksturoto kosmosa ekonomikas un nozares attīstības dimensiju. Arī pašā rindkopā norādīts, ka integrētā kosmosa politikā tiek ņemti vērā ekonomikas aspekti.
Ņemot vērā minēto, lūdzam precizēt informatīvā ziņojuma tekstu, iesaistīto nozaru ministriju uzskaitījumā skaidri iekļaujot Ekonomikas ministriju un attiecīgi atspoguļojot tās lomu kosmosa nozares ekonomiskās attīstības, inovāciju, komercializācijas, investīciju un eksporta jautājumos.
Piedāvātā redakcija
-
	Ņemts vērā
Ievadaļa ir papildināta ar Ekonomikas ministrijas uzskaitījumu. 

-

	Iebildums (EM - 10.07.2026.)
Ekonomikas ministrija iebilst pret priekšlikumu šajā informatīvā ziņojuma stadijā noteikt Latvijas Kosmosa komitejas izveidi kā izvēlēto kosmosa nozares pārvaldības risinājumu un attiecīgi dot Izglītības un zinātnes ministrijai uzdevumu sagatavot Ministru kabineta rīkojuma projektu par komitejas izveidi.
Informatīvajā ziņojumā paredzēta Latvijas Kosmosa komiteja, komitejas sekretariāts un četras nozaru darba grupas, nosakot darba grupu vadītājus, vadītāju vietniekus un plašu valsts pārvaldes, zinātnes un industrijas pārstāvniecību. Vienlaikus ziņojumā nav veikts detalizēts piedāvātā modeļa funkcionālais, institucionālais un finanšu izvērtējums.
Nav noteikta komitejas lēmumu pieņemšanas kārtība, kvorums un balsošanas mehānisms, komitejas lēmumu juridiskais raksturs, kompetenču sadalījums starp komiteju un četrām darba grupām, kā arī kārtība, kādā tiek risināti starpnozaru kompetenču vai prioritāšu jautājumi un nodrošināta pieņemto lēmumu izpildes uzraudzība.
Tāpat nav izvērtēti komitejas darbības nodrošināšanai nepieciešamie cilvēkresursi un finansējums, tostarp sekretariāta funkciju izpilde, dokumentu sagatavošana un aprite, sēžu protokolēšana, darba grupu administratīvā apkalpošana, sēžu regularitāte un organizēšanas formāts, kā arī nepieciešamais tehniskais un organizatoriskais nodrošinājums.
Vēršam uzmanību, ka informatīvajā ziņojumā Latvijas Kosmosa centra izveides priekšlikums netiek atbalstīts, cita starpā pamatojoties ar papildu finanšu līdzekļu nepieciešamību un valsts pārvaldes administratīvā sloga mazināšanas principu. Vienlaikus piedāvātajai Kosmosa komitejai un četrām darba grupām atbilstošs administratīvo resursu un izmaksu izvērtējums nav veikts.
Ekonomikas ministrijas ieskatā pirms konkrēta pārvaldības modeļa apstiprināšanas nepieciešams izvērtēt institucionālās atbildības sadalījumu, lēmumu pieņemšanas mehānismu, iesaistīto institūciju kapacitāti, nepieciešamos cilvēkresursus un finansēšanas modeli. Lūdzam attiecīgi precizēt informatīvo ziņojumu un turpmākās rīcības punktu, paredzot vispirms detalizēti izvērtēt kosmosa nozares pārvaldības modeli un tikai pēc tam lemt par konkrēta institucionālā mehānisma izveidi.
Piedāvātā redakcija
-
	Ņemts vērā
Izglītības un zinātnes ministrija piekrīt, ka nepieciešams pilnveidot Latvijas kosmosa nozares pārvaldību un stiprināt starpinstitucionālo koordināciju. Vienlaikus, ņemot vērā informatīvā ziņojuma saskaņošanas procesā saņemtos atšķirīgos viedokļus par kosmosa nozares pārvaldības pieeju, kā arī nepieciešamību izvērtēt valsts ilgtermiņa prioritātes, institucionālo atbildību un pieejamos resursus, šobrīd netiek virzīts konkrēts lēmums par Latvijas Kosmosa komitejas vai cita koordinācijas mehānisma izveidi.
Jautājumu par Latvijas kosmosa nozares pārvaldības modeli, koordinācijas mehānismiem, institucionālo atbildību sadalījumu un nepieciešamajiem resursiem plānots risināt Latvijas Kosmosa nozares attīstības stratēģijas 2028.–2034. gadam izstrādes procesā, nodrošinot visu iesaistīto institūciju, zinātnisko institūciju, nozares organizāciju un industrijas pārstāvju iesaisti.
Vienlaikus Izglītības un zinātnes ministrijas ieskatā starpinstitucionāls koordinācijas mehānisms arī turpmāk būs nepieciešams, lai nodrošinātu koordinētu Latvijas interešu pārstāvību Eiropas Kosmosa aģentūrā, Eiropas Savienības kosmosa programmās un citos starptautiskajos sadarbības formātos
	Informatīvais ziņojums
-

	34.
	Informatīvais ziņojums
Informatīvais ziņojums
	Iebildums (EM - 10.07.2026.)
Ekonomikas ministrija iebilst pret sadaļā “Ienākšana globālajās kosmosa piegādes ķēdēs un starptautiskā ietekme” ietverto secinājumu, ka uzņēmumu identificēto šķēršļu – augstu tehnoloģiju un procesu kvalifikācijas izmaksu, ilgu investīciju ciklu, kā arī būtisku finanšu un tehnoloģisko risku – pārvarēšanai kā galvenais risinājums ir pētniecības un attīstības iespēju izmantošana un jaunuzņēmumu veidošanās veicināšana.
Ekonomikas ministrija piekrīt, ka P&A aktivitātes un jaunu komersantu ienākšana nozarē ir būtisks priekšnosacījums kosmosa nozares tehnoloģiskās kapacitātes attīstībai. Vienlaikus norādām, ka minētie instrumenti paši par sevi nerisina ziņojumā identificētos šķēršļus, kas saistīti ar tehnoloģiju kvalifikācijas izmaksām, gariem investīciju cikliem un pāreju no tehnoloģiju izstrādes uz komerciālu produktu un starptautiskajām piegādes ķēdēm.
Vēršam uzmanību, ka arī turpmāk informatīvajā ziņojumā norādīts, ka lielākā daļa sadarbību šobrīd notiek zemos TRL līmeņos un balstās pētniecības un attīstības projektos, nevis tirgum gatavos produktos, kā arī secināts, ka nepieciešami atbalsta mehānismi inovāciju virzībai uz komercializāciju. Līdz ar to pašreizējais formulējums nav pilnībā konsekvents ar ziņojumā ietvertajiem secinājumiem.
Ekonomikas ministrijas ieskatā identificēto šķēršļu pārvarēšanai līdztekus P&A un jaunuzņēmumu attīstībai nepieciešams vērtēt arī instrumentus tehnoloģiju demonstrācijai, testēšanai un kvalifikācijai, pārejai uz augstākiem TRL līmeņiem, pirmā klienta un tirgus validācijas nodrošināšanai, privātā finansējuma piesaistei un uzņēmumu integrācijai starptautiskajās kosmosa piegādes un vērtību ķēdēs.
Ņemot vērā minēto, lūdzam precizēt attiecīgo rindkopu, nodrošinot, ka piedāvātie risinājumi atbilst ziņojumā identificēto uzņēmējdarbības šķēršļu būtībai un aptver ne tikai P&A un jaunuzņēmumu veidošanos, bet arī pāreju no tehnoloģiju izstrādes uz kvalifikāciju un komercializāciju.
Piedāvātā redakcija
-
	Ņemts vērā
Piekrītam, ka pētniecības un attīstības aktivitātes un jaunu uzņēmumu ienākšana nozarē pašas par sevi pilnībā neatrisina informatīvajā ziņojumā identificētos izaicinājumus, kas saistīti ar tehnoloģiju kvalifikācijas izmaksām, gariem investīciju cikliem un pāreju no tehnoloģiju izstrādes uz komercializāciju.
Vienlaikus vēršam uzmanību, ka kosmosa nozare un citas dziļo tehnoloģiju nozares pēc būtības balstās uz pakāpenisku tehnoloģiju attīstības procesu, kur pētniecība un attīstība ir nepieciešams priekšnosacījums tehnoloģiju demonstrēšanai, kvalificēšanai, komercializācijai un tālākai integrācijai starptautiskajās piegādes ķēdēs. Līdz ar to Latvijas kosmosa nozares attīstības stadijā investīcijas pētniecībā un attīstībā joprojām saglabā būtisku lomu.
Ņemot vērā minēto, informatīvais ziņojums ir precizēts, papildinot attiecīgo rindkopu ar norādi, ka līdztekus pētniecības un attīstības aktivitātēm nepieciešams stiprināt arī mehānismus tehnoloģiju demonstrēšanai, kvalificēšanai, komercializācijai, privātā finansējuma piesaistei un uzņēmumu integrācijai starptautiskajās vērtību ķēdēs.
Vienlaikus aicinām Ekonomikas ministriju izvērtēt ieguldīt finansējumu Eiropas Kosmosa aģentūras programmās un instrumentos, kuru mērķis ir veicināt tehnoloģiju komercializāciju, piekļuvi tirgum un privātā kapitāla piesaisti, kā programma  "ACCESS", "BASS", "Incubed", "ESA Marketplace" un citās EKA iniciatīvās, kas orientētas uz tehnoloģiju pāreju no attīstības stadijas uz komerciālu izmantošanu.

-

	Iebildums (EM - 10.07.2026.)
Ekonomikas ministrija iebilst pret informatīvajā ziņojumā ietverto secinājumu, ka ierobežoti Latvijas uzņēmumu panākumi ES Kosmosa programmā vai Eiropas Aizsardzības fonda ietvaros “norāda uz Latvijas kosmosa nozares nespēju un negatavību izmantot plašākas Eiropas programmu iespējas”.
Informatīvajā ziņojumā nav sniegta analīze par Latvijas organizāciju iesniegto projektu pieteikumu skaitu attiecīgajās programmās, sekmības rādītājiem, pieteikumu noraidīšanas iemesliem, uzņēmumu atbilstību konkrēto konkursu nosacījumiem vai nacionālā atbalsta un starptautisko konsorciju pieejamību.
Līdz ar to no ierobežota noslēgto līgumu skaita nav metodoloģiski pamatoti izdarīt vispārīgu secinājumu par visas Latvijas kosmosa nozares “nespēju un negatavību”.
Lūdzam aizstāt minēto formulējumu ar neitrālu secinājumu, ka Latvijas uzņēmumu iesaiste un rezultāti ārpus EKA programmām šobrīd ir ierobežoti un nepieciešams identificēt šķēršļus plašākai dalībai ES Kosmosa programmas, Eiropas Aizsardzības fonda un citos starptautiskajos instrumentos.
Piedāvātā redakcija
-
	Ņemts vērā
Piekrītam, ka no ierobežota noslēgto līgumu skaita vien nav iespējams izdarīt pilnībā kategorisku secinājumu par visas Latvijas kosmosa nozares nespēju vai negatavību izmantot Eiropas Savienības Kosmosa programmas, Eiropas Aizsardzības fonda un citu starptautisko instrumentu iespējas.
Vienlaikus informatīvajā ziņojumā konstatētais ierobežotais Latvijas organizāciju rezultātu skaits minētajās programmās, salīdzinot ar aktivitāti Eiropas Kosmosa aģentūras programmās, norāda uz nepieciešamību padziļināti izvērtēt faktorus, kas ietekmē Latvijas organizāciju iesaisti šajos instrumentos.
Līdz ar to informatīvajā ziņojumā ietvertais formulējums ir precizēts, norādot, ka Latvijas organizāciju iesaiste un rezultāti ārpus EKA programmām šobrīd ir salīdzinoši ierobežoti un nepieciešams identificēt šķēršļus plašākai dalībai Eiropas Savienības Kosmosa programmā, Eiropas Aizsardzības fondā un citos starptautiskajos instrumentos.
Vienlaikus vēršam uzmanību, ka viens no iespējamiem faktoriem ir Latvijas kosmosa nozares salīdzinoši agrīnā attīstības stadija un ierobežotā starptautisko partnerību bāze. Turpmāka šo faktoru izvērtēšana būtu lietderīga nākamajos nozares attīstības un politikas plānošanas dokumentos.

-

	Iebildums (EM - 10.07.2026.)
Ekonomikas ministrija iebilst pret informatīvajā ziņojumā ietverto secinājumu, ka Latvijas dalībai EKA asociētās dalībvalsts statusā nepieciešams finansējums tieši 6,1 milj. euro gadā un ka šāds apmērs nodrošinātu “optimālu ieguldījumu” EKA programmās.
Informatīvajā ziņojumā nav ietverta metodoloģija vai aprēķins, kas pamatotu 6,1 milj. euro gada finansējuma apmēru kā nepieciešamu vai optimālu. Nav sniegts prognozētais Latvijas organizāciju projektu portfelis un finansējuma pieprasījums pa EKA programmām, uzņēmumu un pētniecības organizāciju absorbcijas kapacitātes novērtējums, kā arī sagaidāmie rezultatīvie rādītāji pie attiecīgā finansējuma apmēra.
Tāpat nav skaidrots, kā piedāvātais finansējuma palielinājums risinās pašā informatīvajā ziņojumā identificēto nepieciešamību pāriet uz augstākiem TRL līmeņiem, tehnoloģiju kvalifikāciju un komercializāciju.
Ekonomikas ministrija atbalsta virzību uz prognozējamu vidēja termiņa jeb daudzgadu finansēšanas pieeju Latvijas dalībai EKA programmās. Vienlaikus konkrētam finansējuma apmēram jābūt sasaistītam ar Latvijas EKA programmu portfeli, nozares absorbcijas kapacitāti, stratēģiskajām prioritātēm un sasniedzamajiem rezultātiem.
Lūdzam sniegt 6,1 milj. euro finansējuma apmēra detalizētu pamatojumu un programmu līmeņa sadalījumu vai attiecīgi precizēt formulējumu, norādot, ka minētais apmērs ir IZM indikatīvs finansējuma priekšlikums, nevis izvērtējumā pierādīts optimālais finansējuma apmērs.
Piedāvātā redakcija
-
	Nav ņemts vērā (Atsaukts)
Informatīvajā ziņojumā minētais finansējuma apmērs 6,1 milj. euro gadā nav noteikts patvaļīgi, bet ir balstīts uz Latvijas līdzšinējo dalības pieredzi Eiropas Kosmosa aģentūrā (EKA), Latvijas organizāciju aktivitāti EKA programmās, sasniegtajiem rezultātiem, EKA ekspertu rekomendācijām.
Vienlaikus minētais finansējuma apmērs ir balstīts arī uz EKA ekspertu rekomendācijām par optimālu ieguldījumu apjomu, kas nepieciešams, lai nodrošinātu mērenu un ilgtspējīgu Latvijas kosmosa nozares attīstību, vienlaikus saglabājot Latvijas organizāciju spēju sekmīgi apgūt pieejamo finansējumu un veidot jaunas kompetences.
Informatīvajā ziņojumā norādīts, ka Latvijas kopējais ģeogrāfiskās atdeves koeficients ir 1,34, kas apliecina Latvijas industrijas un zinātnisko institūciju spēju veiksmīgi konkurēt un atgūt valsts ieguldījumus projektu veidā. Tāpat ziņojumā identificēts stabils projektu pieteikumu skaits, jaunu organizāciju ienākšana nozarē un neizmantots potenciāls vairākās EKA programmās.
Attiecībā uz komercializāciju norādām, ka EKA finansējuma mērķis nav tikai atbalstīt agrīnas stadijas pētniecību. EKA programmu portfelī ir pieejami arī instrumenti, kas paredzēti tehnoloģiju demonstrācijai, kvalifikācijai, komercializācijai un privātā kapitāla piesaistei. Līdz ar to finansējuma nodrošināšana minētajā apmērā rada priekšnoteikumus pilnvērtīgai dalībai visā tehnoloģiju attīstības ciklā – no pētniecības līdz komerciālai izmantošanai.
Vienlaikus norādām, ka EKA jau šobrīd piedāvā virkni instrumentu, kuru galvenais mērķis ir veicināt tehnoloģiju komercializāciju, privātā sektora iesaisti un piekļuvi tirgum, tostarp ACCESS, BASS (Business Applications and Space Solutions), InCubed un ESA Marketplace programmas un iniciatīvas. Līdz ar to, lai risinātu informatīvajā ziņojumā identificētos izaicinājumus komercializācijas jomā, aicinām Ekonomikas ministriju izvērtēt Latvijas dalības paplašināšanu tieši šajos EKA instrumentos.
	Informatīvais ziņojums
-

Informatīvais ziņojums
	Iebildums (EM - 10.07.2026.)
Ekonomikas ministrija lūdz precizēt informatīvā ziņojuma 33. lpp. ietverto apgalvojumu, ka “citām jaunajām EKA dalībvalstīm, piemēram, Somijai un Igaunijai, ieguldījumu palielināšana ļāvusi izveidot strauji augošus kosmosa uzņēmumus ar eksportspējīgiem produktiem”.
Vēršam uzmanību, ka informatīvajā ziņojumā nav sniegti dati vai salīdzinošs izvērtējums par Somijas un Igaunijas ieguldījumu EKA programmās dinamiku, attiecīgo ieguldījumu palielinājuma apmēru, kosmosa nozares uzņēmumu izaugsmi vai eksporta rādītājiem. Tāpat nav sniegta analīze, kas pamatotu tiešu cēloņsakarību starp EKA ieguldījumu palielināšanu un strauji augošu, eksportspējīgu kosmosa uzņēmumu izveidi minētajās valstīs.
Līdz ar to no informatīvajā ziņojumā ietvertās informācijas nav iespējams izsekot, uz kādiem kvantitatīviem datiem vai izvērtējuma metodoloģiju balstīts minētais secinājums. Īpaši ņemot vērā, ka šis apgalvojums izmantots kā viens no argumentiem Latvijas finansējuma palielināšanai vismaz līdz 6,1 milj. euro gadā, Ekonomikas ministrijas ieskatā attiecīgajam salīdzinājumam jābūt pamatotam ar konkrētiem un savstarpēji salīdzināmiem datiem.
Papildus lūdzam precizēt formulējumu “jaunās EKA dalībvalstis”, jo Somija ir EKA pilntiesīga dalībvalsts kopš 1995. gada.
Ņemot vērā minēto, lūdzam papildināt informatīvo ziņojumu ar konkrētiem datiem un avotiem par Somijas un Igaunijas EKA ieguldījumu dinamiku un kosmosa industrijas ekonomiskajiem rezultātiem, kā arī pamatot norādīto cēloņsakarību, vai attiecīgi svītrot vai pārformulēt minēto apgalvojumu.
Piedāvātā redakcija
-
	Ņemts vērā
Piekrītam, ka formulējums par Somiju kā jaunu EKA dalībvalsti nav precīzs un informatīvajā ziņojumā tiks precizēts.
Vienlaikus norādām, ka informatīvajā ziņojumā minētais salīdzinājums nav paredzēts kā formāls ekonometrisks cēloņsakarības pierādījums starp ieguldījumu apjomu EKA programmās un konkrētu uzņēmumu izaugsmi, bet gan kā ilustratīvs piemērs tam, ka ilgtermiņa un prognozējama dalība EKA programmās var veicināt kosmosa sektora kompetenču attīstību, starptautisko sadarbību un uzņēmumu izaugsmi. Informatīvais ziņojums atbilstoši precizēts. 

-

	Iebildums (EM - 10.07.2026.)
Ekonomikas ministrija lūdz nodrošināt konsekventu sasaisti starp informatīvajā ziņojumā identificētajiem Latvijas kosmosa nozares attīstības izaicinājumiem un piedāvāto turpmāko EKA programmu finansēšanas modeli.
Informatīvajā ziņojumā norādīts, ka 84 % EKA projektu finansējuma Latvijā novirzīti P&A aktivitātēm, lielākā daļa sadarbību notiek zemos TRL līmeņos un balstās pētniecības un attīstības projektos, nevis tirgum gatavos produktos, kā arī identificēta nepieciešamība stiprināt tehnoloģiju komercializāciju.
Vienlaikus turpmākā finansējuma sadaļā galvenais risinājums ir kopējā Latvijas ieguldījuma EKA programmās palielināšana līdz 6,1 milj. euro gadā, nenorādot, kā maināms Latvijas EKA programmu portfelis un kāda finansējuma daļa turpmāk mērķtiecīgi virzāma tehnoloģiju demonstrācijai, kvalifikācijai, augstākiem TRL līmeņiem un komercializācijai.
Ekonomikas ministrijas ieskatā P&A aktivitātes ir nepieciešams priekšnosacījums tehnoloģiju attīstībai un turpmākai komercializācijai. Vienlaikus, saglabājot P&A un tehnoloģisko kompetenču bāzi, nākamajā Latvijas dalības EKA programmās posmā nepieciešams mērķtiecīgāk stiprināt dalību programmās un aktivitātēs ar izteiktāku virzību uz augstākiem TRL līmeņiem, tehnoloģiju demonstrāciju un kvalifikāciju, klientu piesaisti un komercializāciju.
Lūdzam attiecīgi papildināt turpmākā finansējuma un rīcības sadaļu ar EKA programmu portfeļa attīstības principiem un sasniedzamajiem rezultātiem.
Piedāvātā redakcija
-
	Ņemts vērā
Skaidrojam, ka informatīvajā ziņojumā nav izdarīts secinājums, ka 84 % EKA finansējuma būtu apzināti novirzīti pētniecības un attīstības aktivitātēm kā politikas izvēles rezultāts. Attiecīgais rādītājs ir balstīts uz informatīvajā ziņojumā izmantoto Oxford Economics novērtējumu un raksturo faktisko Latvijas industrijas spējas un gatavību noteiktajā periodā. Līdz ar to runa ir par konstatētu situāciju, nevis par iepriekš noteiktu politikas mērķi vai finansējuma sadalījuma principu. Vienlaikus šī proporcija ir raksturīga jaunām kosmosa valstīm un nozarēm, kas vēl atrodas kompetenču un tehnoloģiju attīstības stadijā.Vienlaikus norādām, ka Latvijas EKA programmu portfelis nav palicis nemainīgs. 2025. gada EKA Ministru padomes sanāksmē Latvija būtiski paplašināja savu dalību EKA izvēles programmās, tostarp iesaistoties jaunās programmās, kas saistītas ar drošību un divējāda lietojuma tehnoloģijām, tai skaitā ALPSTAR, kā arī citās izvēles programmās, kurās Latvijas organizācijām ir identificētas kompetences un potenciāls sekmīgi piedalīties projektu konkursos. Tādējādi jau šobrīd tiek mērķtiecīgi veidots sabalansēts programmu portfelis, kura ietvaros tiek atbalstīta ne tikai pētniecība un tehnoloģiju attīstība, bet arī augstāku tehnoloģiju gatavības līmeņu sasniegšana, tehnoloģiju demonstrācija, drošības risinājumi un komercializācijas potenciāls. 
Papildus aicinām Ekonomikas ministriju izvērtēt iespējas Latvijai aktīvāk izmantot tās EKA programmas un instrumentus, kas tieši vērsti uz tehnoloģiju demonstrāciju, komercializāciju un piekļuvi tirgum, tostarp ACCESS, BASS (Business Applications and Space Solutions), InCubed un ESA Marketplace iniciatīvas. 

-

	Iebildums (EM - 10.07.2026.)
Ekonomikas ministrija iebilst pret informatīvā ziņojuma sadaļas “Turpmākā rīcība” 1. punktu pašreizējā redakcijā. Ekonomikas ministrijas ieskatā informatīvajā ziņojumā ietverto turpmāko rīcību kopumā nav iespējams atbalstīt, pirms nav novērsti šajā saskaņošanas procesā norādītie būtiskie trūkumi un atbilstoši papildināts informatīvais ziņojums.
Jo īpaši informatīvajā ziņojumā nav pietiekami detalizēti izvērtēts piedāvātais Latvijas kosmosa nozares pārvaldības modelis un Latvijas Kosmosa komitejas darbības mehānisms, tostarp lēmumu pieņemšanas kārtība, kompetenču un atbildības sadalījums starp komiteju un nozaru darba grupām, sekretariāta funkcijas, nepieciešamā institucionālā kapacitāte, cilvēkresursi un finansējums. Vienlaikus ziņojumā jau tiek piedāvāts Ministru kabinetam lemt par konkrēta institucionālā mehānisma izveidi. IZM ziņojums paredz Kosmosa komiteju un četras nozaru darba grupas, savukārt turpmākās rīcības 8. punktā jau noteikts uzdevums virzīt rīkojuma projektu par komitejas izveidi.
Tāpat ziņojumā izmantoti atsevišķi citu EKA dalībvalstu, tostarp Somijas un Igaunijas, piemēri, tomēr nav veikts pietiekams un savstarpēji salīdzināmos kvantitatīvajos datos balstīts šo valstu kosmosa nozares attīstības un EKA ieguldījumu ietekmes izvērtējums. Ziņojumā ietvertais apgalvojums, ka ieguldījumu palielināšana Somijā un Igaunijā ļāvusi izveidot strauji augošus eksportspējīgus kosmosa uzņēmumus, nav papildināts ar datiem par ieguldījumu dinamiku, uzņēmumu izaugsmi, eksportu vai analīzi, kas pamatotu norādīto cēloņsakarību.
Papildus informatīvajā ziņojumā nav sniegta pietiekami detalizēta aprēķina metodoloģija, kas pamatotu tieši 6,1 milj. euro gadā kā Latvijas dalībai EKA nepieciešamo un “optimālo” finansējuma apmēru. Ziņojumā nav atspoguļots prognozētais programmu portfelis, Latvijas organizāciju paredzamais projektu pieprasījums un absorbcijas kapacitāte, finansējuma sadalījums pa EKA programmām, alternatīvi finansēšanas scenāriji un pie katra finansējuma apmēra sasniedzamie rezultāti. Ziņojums 6,1 milj. euro apmēru raksturo kā nepieciešamu un optimālu, taču pats aprēķins vai scenāriju analīze nav ietverta.
Ņemot vērā minēto, lūdzam precizēt informatīvo ziņojumu atbilstoši Ekonomikas ministrijas sniegtajiem iebildumiem un attiecīgi pārskatīt sadaļas “Turpmākā rīcība” 1. punktu. Līdz minēto jautājumu detalizētai izvērtēšanai un pamatošanai Ekonomikas ministrija nevar atbalstīt informatīvajā ziņojumā ietverto turpmāko rīcību kopumā.
Piedāvātā redakcija
-
	Nav ņemts vērā (Atsaukts)
Vēršam uzmanību, ka Ekonomikas ministrijas iebildumā minētie argumenti pēc būtības atkārto iepriekš izteiktos iebildumus par Latvijas Kosmosa komitejas izveidi, starptautisko salīdzinājumu izmantošanu un Latvijas dalībai Eiropas Kosmosa aģentūrā nepieciešamā finansējuma apmēra pamatojumu, kuri informatīvā ziņojuma saskaņošanas procesā ir izskatīti atsevišķi.
Izglītības un zinātnes ministrijas ieskatā informatīvajā ziņojumā ir veikts pietiekams izvērtējums, lai Ministru kabinetam piedāvātu konceptuālu lēmumu par turpmāko rīcību kosmosa nozares attīstībā. Vienlaikus jāuzsver, ka informatīvā ziņojuma mērķis nav detalizēti izstrādāt konkrētu institucionālo mehānismu darbības kārtību, Ministru kabineta rīkojuma projektu vai ilgtermiņa finansēšanas modeli visā tā detalizācijā.
Attiecībā uz Latvijas Kosmosa komiteju norādām, ka šis punkts ir izņemts no protokollēmuma, vienlaikus atstājot to ziņojumā aprakstošā veidā, ka IZM labāko pieeju šībrīža situācijā. 
Tāpat norādām, ka informatīvajā ziņojumā minētais finansējuma apmērs 6,1 milj. euro gadā ir balstīts uz:
Latvijas uzņemtajām saistībām 2025. gada EKA Ministru padomē;
Latvijas organizāciju līdzšinējo sniegumu EKA programmās;
EKA ekspertu rekomendācijām par optimālu ieguldījumu līmeni, kas nepieciešams mērenai un ilgtspējīgai kosmosa nozares attīstībai;
Latvijas izvēlēto EKA programmu portfeli.
Vienlaikus Latvijas EKA programmu portfelis 2025. gada EKA Ministru padomē ir būtiski paplašināts, tostarp iesaistoties jaunās izvēles programmās un divējāda lietojuma iniciatīvās, tai skaitā ALPSTAR, kā arī citās programmās, kurās Latvijas organizācijām ir identificētas kompetences un iespējas veiksmīgi atgūt ieguldīto finansējumu projektu veidā.
Izvēloties EKA programmas, Latvija balstās gan uz EKA ekspertu rekomendācijām, gan uz Latvijas industrijas un zinātnisko institūciju identificētajām kompetencēm un spēju sekmīgi piedalīties attiecīgajās programmās. EKA taisnīgās atdeves principa ietvaros nav lietderīgi ieguldīt programmās, kurās Latvijas organizācijām nav reālu iespēju iegūt projektus un atgūt valsts ieguldījumus.
Ņemot vērā minēto, Izglītības un zinātnes ministrija uzskata, ka informatīvajā ziņojumā ietvertā turpmākā rīcība ir pietiekami pamatota un nav pamata apturēt tās virzību līdz detalizētākam izvērtējumam, jo tieši informatīvajā ziņojumā paredzētie turpmākie uzdevumi nodrošina šādu detalizētāku risinājumu izstrādi nākamajā posmā

	Iebildums (EM - 10.07.2026.)
Ekonomikas ministrija iebilst pret informatīvā ziņojuma sadaļas “Turpmākā rīcība” 8. punktu pašreizējā redakcijā.
Informatīvajā ziņojumā Latvijas Kosmosa komiteja tiek piedāvāta kā konkrēts Latvijas kosmosa nozares pārvaldības risinājums, paredzot komitejas sekretariātu un četras nozaru darba grupas – valsts pakalpojumu, pētniecības un izglītības, uzņēmējdarbības, kā arī aizsardzības un drošības darba grupu. Vienlaikus ziņojumā nav veikts pietiekami detalizēts piedāvātā pārvaldības modeļa funkcionālais, institucionālais un finanšu izvērtējums.
Nav noteikta komitejas lēmumu pieņemšanas procedūra, kvorums un balsošanas kārtība, komitejas pieņemto lēmumu vai atzinumu statuss un to saistošais raksturs, kā arī kompetenču sadalījums starp Kosmosa komiteju un četrām nozaru darba grupām. Tāpat nav skaidrots, kā tiks risināti starpnozaru kompetenču un prioritāšu jautājumi, novērsta funkciju dublēšanās un nodrošināta pieņemto lēmumu un uzdevumu izpildes uzraudzība.
Informatīvajā ziņojumā nav izvērtēti arī Kosmosa komitejas darbības nodrošināšanai nepieciešamie cilvēkresursi, administratīvā kapacitāte un finansējums, tostarp sekretariāta funkciju nodrošināšana, komitejas un četru darba grupu sēžu sagatavošana, dokumentu aprite un protokolēšana, sēžu regularitāte un norises formāts, kā arī cits nepieciešamais organizatoriskais un tehniskais nodrošinājums.
Ekonomikas ministrijas ieskatā pirms Ministru kabineta rīkojuma projekta sagatavošanas par konkrēta pārvaldības mehānisma izveidi nepieciešams detalizēti izvērtēt Latvijas kosmosa nozares pārvaldības modeli, tostarp institucionālo atbildību un kompetenču sadalījumu, starpresoru koordinācijas un lēmumu pieņemšanas mehānismus, nepieciešamo kapacitāti, cilvēkresursus un finansēšanas modeli.
Ņemot vērā kosmosa nozares ciešo sasaisti ar uzņēmējdarbības konkurētspēju, inovāciju, komercializāciju, investīciju piesaisti, eksportu un augsto tehnoloģiju nozaru attīstību, lūdzam pārvaldības modeļa detalizēto izvērtējumu veikt Izglītības un zinātnes ministrijai sadarbībā ar Ekonomikas ministriju un citām iesaistītajām nozaru ministrijām.
Līdz minētā izvērtējuma veikšanai Ekonomikas ministrija neatbalsta uzdevumu iesniegt Ministru kabinetā rīkojuma projektu par Latvijas Kosmosa komitejas izveidi. Lūdzam attiecīgi precizēt 8. punktu, paredzot vispirms detalizēta kosmosa nozares pārvaldības modeļa izvērtējuma sagatavošanu sadarbībā ar Ekonomikas ministriju un citām iesaistītajām institūcijām un tikai pēc tam lemt par konkrēta institucionālā mehānisma izveidi.
Piedāvātā redakcija
-
	Ņemts vērā
Izglītības un zinātnes ministrija piekrīt, ka nepieciešams pilnveidot Latvijas kosmosa nozares pārvaldību un stiprināt starpinstitucionālo koordināciju. Vienlaikus, ņemot vērā informatīvā ziņojuma saskaņošanas procesā saņemtos atšķirīgos viedokļus par kosmosa nozares pārvaldības pieeju, kā arī nepieciešamību izvērtēt valsts ilgtermiņa prioritātes, institucionālo atbildību un pieejamos resursus, šobrīd netiek virzīts konkrēts lēmums par Latvijas Kosmosa komitejas vai cita koordinācijas mehānisma izveidi.
Jautājumu par Latvijas kosmosa nozares pārvaldības modeli, koordinācijas mehānismiem, institucionālo atbildību sadalījumu un nepieciešamajiem resursiem plānots risināt Latvijas Kosmosa nozares attīstības stratēģijas 2028.–2034. gadam izstrādes procesā, nodrošinot visu iesaistīto institūciju, zinātnisko institūciju, nozares organizāciju un industrijas pārstāvju iesaisti.
Vienlaikus Izglītības un zinātnes ministrijas ieskatā starpinstitucionāls koordinācijas mehānisms arī turpmāk būs nepieciešams, lai nodrošinātu koordinētu Latvijas interešu pārstāvību Eiropas Kosmosa aģentūrā, Eiropas Savienības kosmosa programmās un citos starptautiskajos sadarbības formātos
	Informatīvais ziņojums

	Iebildums (EM - 10.07.2026.)
Ekonomikas ministrija iebilst pret informatīvajā ziņojumā ietverto secinājumu un politikas rekomendāciju izmantošanu par pamatu konkrētu institucionālu un finansiālu lēmumu pieņemšanai, kamēr ziņojuma analītiskais un metodoloģiskais pamatojums nav atbilstoši papildināts.
Ekonomikas ministrijas ieskatā informatīvais ziņojums kopumā lielā mērā balstās uz kvalitatīvu informācijas apkopojumu par Latvijas kosmosa stratēģijas īstenošanu, EKA programmām, īstenotajām aktivitātēm un atsevišķiem Latvijas kosmosa nozares piemēriem. Ziņojumā ir ietverti Latvijas Kosmosa stratēģijas rezultatīvie rādītāji, EKA ģeogrāfiskās atdeves koeficienta dati un Oxford Economics veiktais EKA projektu ekonomiskās ietekmes novērtējums. Vienlaikus ar minēto informāciju nepietiek, lai bez papildu analīzes pamatotu visus ziņojumā ietvertos secinājumus par Latvijas kosmosa nozares ekonomisko efektivitāti, optimālo turpmākā finansējuma apmēru un konkrēta pārvaldības modeļa izvēli.
Vēršam uzmanību, ka EKA ģeogrāfiskās atdeves koeficients ir EKA industriālās politikas rādītājs, kas raksturo valsts relatīvo līgumu daļu EKA programmās attiecībā pret tās ieguldījumu daļu. Minētais rādītājs pats par sevi nav nacionālā līmeņa ekonomiskās vai fiskālās efektivitātes rādītājs un nevar aizstāt publiskā finansējuma ietekmes uz komersantu izaugsmi, apgrozījumu, nodarbinātību, eksportu, privāto investīciju piesaisti un tehnoloģiju komercializāciju izvērtējumu. Arī Ekonomikas ministrijas veiktajā efektivitātes izvērtējumā papildus finanšu atdevei analizēti komersantu attīstības un nodarbinātības rādītāji, vienlaikus identificējot datu pieejamības un salīdzināmības ierobežojumus.
Tāpat informatīvajā ziņojumā nav veikts pietiekami detalizēts un vienotā metodoloģijā balstīts salīdzinošs izvērtējums ar citām EKA dalībvalstīm. Ja Somijas, Igaunijas vai citu valstu pieredze tiek izmantota kā pamatojums Latvijas finansējuma palielināšanai vai pārvaldības modeļa izvēlei, nepieciešams sniegt savstarpēji salīdzināmus kvantitatīvus datus par attiecīgo valstu EKA ieguldījumu dinamiku, projektu finansējuma atdevi, kosmosa nozares uzņēmumu skaitu un izaugsmi, apgrozījumu, eksportu, tehnoloģiju gatavības progresu un komercializācijas rezultātiem, kā arī skaidri norādīt izmantoto salīdzināšanas metodoloģiju. Pašreiz IZM ziņojumā Somijas un Igaunijas piemērs izmantots tieši argumentācijā par finansējuma palielināšanu līdz 6,1 milj. euro gadā, taču minētais apgalvojums nav papildināts ar šādiem salīdzināmiem datiem.
Papildus lūdzam detalizēti pamatot informatīvajā ziņojumā noteikto finansējuma nepieciešamību 6,1 milj. euro gadā, norādot izmantoto aprēķina metodoloģiju, prognozēto Latvijas EKA programmu portfeli, organizāciju projektu pieprasījumu un absorbcijas kapacitāti, finansējuma sadalījumu pa programmām, sasniedzamos rezultatīvos rādītājus un, ja iespējams, alternatīvus finansējuma scenārijus. Ziņojumā pašlaik norādīts, ka 6,1 milj. euro nodrošinās “optimālu ieguldījumu”, taču detalizēta šāda secinājuma aprēķina metodoloģija nav atspoguļota.
Tāpat, ņemot vērā informatīvajā ziņojumā piedāvāto būtisko Latvijas kosmosa nozares pārvaldības maiņu, lūdzam detalizēti izvērtēt piedāvāto Latvijas Kosmosa komitejas modeli, nosakot tās funkcijas un kompetenci, lēmumu pieņemšanas procedūru un lēmumu statusu, kompetenču sadalījumu ar nozaru darba grupām un esošajām valsts pārvaldes institūcijām, nepieciešamo sekretariāta un administratīvo kapacitāti, cilvēkresursus, finansējumu un darbības nodrošināšanas kārtību.
Ņemot vērā minēto, lūdzam papildināt informatīvo ziņojumu ar atbilstošu kvantitatīvo un salīdzinošo analīzi, precizēt izmantoto rādītāju interpretāciju, detalizēti pamatot piedāvāto finansējuma apmēru un pārvaldības modeli un tikai pēc minēto jautājumu izvērtēšanas virzīt Ministru kabinetam konkrētus lēmumus par Latvijas kosmosa nozares turpmāko pārvaldību un daudzgadu finansiālajām saistībām.
Piedāvātā redakcija
-
	Nav ņemts vērā (Atsaukts)
Vēršam uzmanību, ka Ekonomikas ministrijas iebildumā minētie argumenti pēc būtības atkārto iepriekš izteiktos iebildumus par Latvijas Kosmosa komitejas izveidi, starptautisko salīdzinājumu izmantošanu, nepieciešamā finansējuma apmēra pamatojumu un informatīvajā ziņojumā izmantotajiem rezultatīvajiem rādītājiem, kuri ir izskatīti atsevišķi informatīvā ziņojuma saskaņošanas procesā.
Izglītības un zinātnes ministrijas ieskatā informatīvais ziņojums satur pietiekamu faktoloģisko un analītisko pamatojumu tajā ietvertajiem secinājumiem un rekomendācijām. Ziņojumā izmantoti Latvijas Kosmosa stratēģijas 2021.–2027. gadam rezultatīvie rādītāji, Eiropas Kosmosa aģentūras ģeogrāfiskās atdeves dati, informācija par Latvijas organizāciju dalību EKA programmās, kā arī starptautiski atzīts Oxford Economics veiktais EKA projektu sociālekonomiskās ietekmes izvērtējums.
Vienlaikus norādām, ka informatīvā ziņojuma mērķis nav izstrādāt detalizētu ekonometrisku novērtējumu vai pilna apjoma izmaksu–ieguvumu analīzi par visiem Latvijas kosmosa nozares attīstības aspektiem. Informatīvais ziņojums apkopo līdzšinējos rezultātus, identificē galvenos izaicinājumus un sniedz rekomendācijas turpmākajai rīcībai.
Attiecībā uz EKA ģeogrāfiskās atdeves koeficientu norādām, ka informatīvajā ziņojumā tas nav izmantots kā vienīgais ekonomiskās efektivitātes rādītājs. Tas tiek izmantots kā viens no instrumentiem Latvijas organizāciju konkurētspējas un spējas atgūt valsts ieguldījumus projektu veidā novērtēšanai. Savukārt sociālekonomiskās ietekmes izvērtēšanai informatīvajā ziņojumā papildus izmantoti arī Oxford Economics aprēķini par EKA projektu ietekmi uz nodarbinātību un iekšzemes kopproduktu.
Tāpat nav pamatots apgalvojums, ka informatīvajā ziņojumā nav sniegts finansējuma apmēra pamatojums. Informatīvajā ziņojumā norādītais finansējuma apmērs 6,1 milj. euro gadā ir balstīts uz:
- Latvijas uzņemtajām saistībām EKA Ministru padomē;
- Latvijas izvēlēto EKA programmu portfeli;
- Latvijas organizāciju līdzšinējiem rezultātiem EKA programmās;
- EKA ekspertu rekomendācijām par optimālu ieguldījumu līmeni, kas nodrošina mērenu un ilgtspējīgu nozares attīstību.
Vienlaikus jāuzsver, ka Latvijas EKA programmu portfelis 2025. gada EKA Ministru padomē tika būtiski paplašināts, tostarp iesaistoties jaunās izvēles programmās un divējāda lietojuma iniciatīvās, tai skaitā ALPSTAR, kā arī citās programmās, kurās Latvijas organizācijām ir identificētas kompetences un potenciāls sekmīgi atgūt valsts ieguldījumus projektu veidā. Programmu izvēle tiek veikta, balstoties gan uz EKA ekspertu rekomendācijām, gan Latvijas industrijas un pētniecības organizāciju identificētajām spējām un interesēm. EKA taisnīgās atdeves principa ietvaros nav lietderīgi ieguldīt programmās, kurās Latvijas organizācijām nav reālu iespēju iegūt projektus un atgūt valsts ieguldījumus.
Attiecībā uz Latvijas Kosmosa komiteju norādām, ka informatīvajā ziņojumā ir veikts konceptuāls kosmosa nozares pārvaldības izvērtējums un identificēta nepieciešamība pēc koordinācijas mehānisma. Protokolalēmuma punkts par Latvijas Kosmosa komitejas izveidi ir svītrots. 

	Iebildums (KEM - 13.07.2026.)
Lūdzam visā informatīvā ziņojuma tekstā un shēmās/attēlos iekļaut un mainīt informāciju, ka LVĢMC ir KEM padotībā esoša kapitālsabiedrība, nevis VARAM, piemēram, 8.lpp, attēlā Nr.1 (9 lpp) u.c.

Precizēt ministrijas nosaukumu - 31.lpp minēts nosaukums -Vides aizsardzības ministirja

Svītrot 8.lpp sadaļā Viedās administrācijas un reģionālās attīstības ministrija (VARAM) pēdējo teikumu - Sadarbībā ar LVĢMC nodrošina dalību EUMETSAT.  

Dokumenta pielikumā - Pielikums Nr. 1 Informatīvajam ziņojumam par Latvijas kosmosa nozares attīstību un dalību Eiropas Kosmosa aģentūra asociētās dalībvalsts statusā kopš 2020. gada - pie LVĢMC pakalpojumiem 13.punktā Izdalīt jūras krasta līnijas ilgtermiņa izmaiņu novērtējumu kā atsevišķu pakalpojumu; 14.punktā atīzmētais pakalpojums - Palieņu teritoriju monitoringa pakalpojums - šāds pakalpojums netiek piedāvāts.
Piedāvātā redakcija
LVĢMC 8.lpp sadaļā pie KEM piedāvā iekļaut šādu teikumu šādāredakcijā  - KEM padotībā esošais LVĢMC gan ikdienā, gan izpētes un attīstības darbos izmanto satelītdatus, kā arī izstrādā uz šiem datiem balstītus hidrometeoroloģiskos un klimatiskos pakalpojumus dažādām tautsaimniecības nozarēm.

Papildināt 31.lpp sadaļas "Pakalpojumi" otro punktu un to izteikt šādā redakcijā - Vairākas valsts institūcijas jau paredz satelītdatu izmantošanu savos normatīvajos aktos un darbībā, piemēram Lauku Atbalsta dienests tos izmanto platību maksājumu aprēķināšanā, bet LVĢMC izmanto operatīvos EUMETSAT satelītdatus kā nozīmīgu atbalstu, sagatavojot brīdinājumus un prognozes par bīstamām hidrometeoroloģiskām laika parādībām Latvijā saskaņā ar Valsts civilās aizsardzības plānu.

Papildināt 31.lpp sadaļu "Informētība" ar jaunu punktu šādā redakcijā - LVĢMC sadarbībā ar EUMETSAT un Eiropas meteoroloģiskajiem dienestiem piedalās meteoroloģisko satelītu datu izmantošanas apmācību un pieredzes apmaiņas pasākumu organizēšanā, tajā skaitā periodiski organizējot šādus pasākumus arī Latvijā.  

izteikt 32.lpp sadaļas "ES regulas" 2.punktu šādā redakcijā - LVĢMC kosmosa nozarē attīsta integrētus datu pakalpojumus, kuros satelītu novērojumi tiek savienoti ar in-situ datiem, hidrometeoroloģiskajiem modeļiem, klimata datu kopām un dažādu jomu ģeotelpiskajiem datiem. Šī pieeja tiek izmantota arī ūdens kvalitātes monitoringā, testējot Copernicus Sentinel-2 un Sentinel-3 datus aļģu ziedēšanas un suspendēto vielu uzraudzībai Baltijas jūrā un iekšējos ūdeņos, kā arī agrīnās brīdināšanas, klimata risku un civilās aizsardzības atbalsta risinājumu pilnveidē.

41.lpp papildināt ar jaunu sadaļu (pirms sadaļas "Sadarbība ar ES Kosmosa aģentūru")  "Sadarbība ar Eiropas Meteoroloģisko satelītu izmantošanas organizāciju (EUMETSAT)" -šādā redakcijā:
 
Sadarbība ar Eiropas Meteoroloģisko satelītu izmantošanas organizāciju (EUMETSAT)  
Latvija kopš 2009. gada ir pilntiesīga Eiropas Meteoroloģisko satelītu izmantošanas organizācijas jeb EUMETSAT dalībvalsts, kuru pārstāv LVĢMC. Dalība EUMETSAT nodrošina Latvijai piekļuvi operacionāliem meteoroloģisko satelītu datiem, produktiem un pakalpojumiem, kas tiek izmantoti laika prognozēšanā, klimata monitoringā, agrīnajā brīdināšanā, hidroloģisko un meteoroloģisko risku novērtēšanā, kā arī jūras, atmosfēras, sniega un ledus stāvokļa monitoringā. 
Pēdējo piecu gadu laikā EUMETSAT īstenotās un uzsāktās programmas būtiski paplašina šādu pakalpojumu attīstības iespējas. Meteosat Third Generation Imager jeb MTG-I1, kas palaists 2022. gadā, nodrošina biežākus un detalizētākus ģeostacionāros novērojumus, tostarp zibens novērojumus bīstamu laikapstākļu monitoringam. Savukārt MTG-S1 kopā ar Copernicus Sentinel-4 instrumentu stiprina atmosfēras stāvokļa, smagusarežģītu laikapstākļu un gaisa piesārņojuma novērošanas iespējas virs Eiropas. 
Nozīmīga ir arī EUMETSAT loma Copernicus Sentinel-6 okeāna altimetrijas misijā, kas kopš 2020. gada nodrošina jūras līmeņa, okeāna virsmas, viļņu un ar klimata pārmaiņām saistītu parametru novērojumus. Savukārt EUMETSAT Polar System – Second Generation un Metop Second Generation programma nodrošinās novērojumu nepārtrauktību vismaz līdz 2040. gadam, sniedzot augstākas kvalitātes datus skaitliskajai laika prognozēšanai, klimata, nokrišņu, mākoņu, okeāna vēju, sniega, ledus un atmosfēras sastāva monitoringam. 
Turpmākais LVĢMC uzdevums ir palielināt EUMETSAT datu praktisko atdevi Latvijai, integrējot tos ar nacionālajiem novērojumiem, meteoroloģiskajiem un hidroloģiskajiem modeļiem, klimata datu kopām un ģeotelpisko informāciju. Tas ļaus attīstīt precīzākus pakalpojumus tautsaimniecības nozarēm un stiprināt Latvijas agrīnās brīdināšanas, klimata noturības un civilās aizsardzības spējas. 
Būtiska loma LVĢMC sadarbībā ar EUMETSAT ir arī starptautiskā pieredzes apmaiņa, tajā skaitā meteoroloģisko satelītu datu lietotāju apmācību apmeklēšana un organizēšana. LVĢMC speciālisti regulāri piedalās EUMETSAT un Eiropas meteodienestu kopīgi organizētās apmācībās Eiropā vadošo speciālistu pavadībā. Tāpat šīs sadarbības ietvaros LVĢMC ar EUMETSAT atbalstu ir vairākkārt rīkojusi un plāno arī turpmākus apmācību un pieredzes apmaiņas pasākumus Latvijā. Šie pasākumi kalpo par būtisku atbalstu LVĢMC speciālistu starptautiski noteikto kompetenču atbilstībai satelītu meteoroloģijas jomā, kā arī sekmē Valsts civilās aizsardzības plānā noteikto funkciju pildīšanu saistībā ar brīdināšanu par bīstamiem hidrometeoroloģiskajiem apstākļiem Latvijā.  
	Ņemts vērā
Visi precizējumi ņemti vērā un informatīvai ziņojums un tā pielikums atbilstoši precizēts. 

	Iebildums (AM - 10.07.2026.)
AiM ir iepazinusies ar IZM sagatavot MK informatīvo ziņojumu un informē, ka piedāvātajā redakcijā neatbalsta ziņojuma projekta tālāku virzīšanu, izsakot šādus iebildumus:
1. Piedāvātais Latvijas Kosmosa komiteja modelis kosmosa politikas koordinācijai Latvijā, nav ticis pārrunāts, nav skaidras Komitejas funkcijas, uzdevumi, darbības modelis, nepieciešamie resursi, līdz ar to nav iespējams izvērtēt šāda priekšlikuma ietekmi, tāpat nav pārrunāts piedāvātais darba grupu formāts, sagaidāmi rezultāti. Rosinām organizēt tikšanos, lai pārrunātu redzējumu par kosmosa politikas koordināciju. Ziņojumā nepietiekami izvērtēti jautājumi, kas tieši skar valsts intereses kosmosa nozares pārvaldībā, tostarp kosmosa nozares stratēģiju, Latvijas statusa saglabāšanu Eiropas Kosmosa aģentūrā un Irbenes infrastruktūras attīstības modeli. Minētie jautājumi prasa padziļinātu starpinstitucionālu izvērtējumu un koordinētu rīcību pirms turpmāku lēmumu pieņemšanas.
2. Aicinām ziņojumā iekļaut informāciju par LĢIA lomu kosmosa un ģeodēzijas jomā (GNSS dati, PTN). Ziņojums jāpapildina ar informāciju par GNSS nodrošinātajiem pozicionēšanas, navigācijas un laika (PNT) pakalpojumiem, kā arī Globālās ģeodēzijas apgādes apriti, jo Latvijas kritiskā infrastruktūra un precīza laika nodrošināšana ir tieši atkarīga no satelītu sistēmām un to ģeodēziskā atbalsta, turklāt valstī nav izstrādāts alternatīvs laika pārraides mehānisms krīzes vai kara situācijām. 
3. Aicinām precizēt informāciju, kas minēta Aizsardzības industrijas stratēģijā noteiktajās prioritātēs (6. lpp).
4. Aicinām papildināt potenciālo Latvijas kosmosa pārvaldības lomu un atbildības kopainu ar LĢIA, vienā līmenī ar NBS (9.lpp).
5. Ņemot vērā AiM veiktos kapitālieguldījumus Ventspils Starptautiskā Radioastronomijas centra attīstībā un infrastruktūras uzturēšanā, ministrijai ir jābūt pārstāvētai un jānodrošina reāla līdzdalība lēmumu pieņemšanā par kompleksa turpmāko pārvaldības, attīstības un sadarbības modeli. Izstrādājot jaunu pārvaldības modeli, jāņem vērā ne tikai zinātniskie un komerciālie aspekti, bet arī infrastruktūras nozīme valsts drošības, aizsardzības un kosmosa spēju attīstībā (33. - 34. lpp).
 
Piedāvātā redakcija
-
	Ņemts vērā
Izglītības un zinātnes ministrija piekrīt, ka kosmosa nozare ir starpdisciplināra un horizontāla politikas joma, kas ir cieši saistīta ar valsts drošību, aizsardzību, elektroniskajiem sakariem, navigāciju, ģeotelpisko informāciju, kritisko infrastruktūru, zinātni, inovācijām un uzņēmējdarbību. Tādēļ informatīvais ziņojums ir precizēts, papildinot to ar informāciju par GNSS nodrošinātajiem pozicionēšanas, navigācijas un laika (PNT) pakalpojumiem, kā arī Latvijas Ģeotelpiskās informācijas aģentūras lomu ģeodēzijas, ģeotelpiskās informācijas un satelītnavigācijas jomā.
Vienlaikus informatīvais ziņojums ir precizēts, atspoguļojot Ventspils Starptautiskā radioastronomijas centra nozīmi ne tikai zinātnes un inovāciju attīstībā, bet arī valsts drošības, aizsardzības un kosmosa spēju attīstības kontekstā, kā arī nepieciešamību nodrošināt Aizsardzības ministrijas iesaisti turpmākajās diskusijās par infrastruktūras attīstības un pārvaldības risinājumiem.
Izglītības un zinātnes ministrija piekrīt, ka nepieciešams pilnveidot Latvijas kosmosa nozares pārvaldību un stiprināt starpinstitucionālo koordināciju. Vienlaikus, ņemot vērā informatīvā ziņojuma saskaņošanas procesā saņemtos atšķirīgos viedokļus par kosmosa nozares pārvaldības pieeju, kā arī nepieciešamību izvērtēt valsts ilgtermiņa prioritātes, institucionālo atbildību un pieejamos resursus, šobrīd netiek virzīts konkrēts lēmums par Latvijas Kosmosa komitejas vai cita koordinācijas mehānisma izveidi.
Jautājumu par Latvijas kosmosa nozares pārvaldības modeli, koordinācijas mehānismiem, institucionālo atbildību sadalījumu un nepieciešamajiem resursiem plānots risināt Latvijas Kosmosa nozares attīstības stratēģijas 2028.–2034. gadam izstrādes procesā, nodrošinot visu iesaistīto institūciju, zinātnisko institūciju, nozares organizāciju un industrijas pārstāvju iesaisti.
Vienlaikus Izglītības un zinātnes ministrijas ieskatā starpinstitucionāls koordinācijas mehānisms arī turpmāk būs nepieciešams, lai nodrošinātu koordinētu Latvijas interešu pārstāvību Eiropas Kosmosa aģentūrā, Eiropas Savienības kosmosa programmās un citos starptautiskajos sadarbības formātos
Vienlaikus norādām, ka kosmosa tehnoloģijas jau šobrīd tiek izmantotas vai potenciāli izmantojamas robežuzraudzībā, situācijas apzināšanā, civilajā aizsardzībā, krīžu pārvaldībā, kritiskās infrastruktūras uzraudzībā, satelītsakaru nodrošināšanā un citās Aizsardzības ministrijas un Iekšlietu ministrijas kompetences jomās, tādēļ iesaistīto institūciju dalība koordinācijas mehānismā ir objektīvi pamatota.
Tāpat norādām, ka jautājumi par darbinieku profesionālo pilnveidi un kompetenču attīstību ir katras institūcijas atbildība un nodrošināmi attiecīgās institūcijas budžeta ietvaros.
Izglītības un zinātnes ministrija ir gatava turpināt diskusijas ar Aizsardzības ministriju un citām iesaistītajām institūcijām par kosmosa nozares koordinācijas mehānisma pilnveidošanu un turpmāko attīstību.
	Informatīvais ziņojums
-

	Iebildums (SAM - 10.07.2026.)
Informatīvā ziņojuma “Latvijas kosmosa nozares attīstība no 2020.gada ”daļas  “ES Kosmosa programma” sadaļas “Risināmie izaicinājumi”, otrajā rindkopā (29.lp.) minētā Galileo PRS (Public Regulated Service) (turpmāk - PRS) ieviešanas scenāriju un finansējuma modeļu izstrāde neietilpst Satiksmes ministrijas kompetencē un neizriet no Ministru kabineta 2003.gada 29.aprīļa noteikumos Nr.242 "Satiksmes ministrijas nolikums" noteiktajām funkcijām. Satiksmes ministrijas funkciju izpildei minētais pakalpojums nav nepieciešams, līdz ar to ministrija nav atbilstošā institūcija šāda pakalpojuma ieviešanas un finansēšanas jautājumu izvērtēšanai.
Turklāt Satiksmes ministrijas rīcībā nav nepieciešamo cilvēkresursu un specializētās ekspertīzes, lai uzņemtos tik sarežģītu un specifisku uzdevumu izpildi. Finansējuma apmērus un modeli nav iespējams pamatoti noteikt, kamēr nav noteikta kompetentā iestāde, kas būs atbildīga par PRS ieviešanu, pārvaldību un izmantošanu. Vienlaikus norādāms, ka Satiksmes ministrijas budžetā nav plānoti un nav paredzēts plānot līdzekļus PRS ieviešanas, uzturēšanas vai ar to saistīto pasākumu finansēšanai.
Lūdzam precizēt Informatīvā ziņojuma “Latvijas kosmosa nozares attīstība no 2020.gada ”daļas  “ES Kosmosa programma” sadaļas “Risināmie izaicinājumi” redakciju, neparedzot Satiksmes ministrijai pienākumu sagatavot PRS ieviešanas scenārijus un finansējuma modeļus.
Piedāvātā redakcija
-
	Nav ņemts vērā (Atsaukts)
Informatīvajā ziņojumā nav paredzēts uzdot Satiksmes ministrijai izstrādāt Galileo PRS ieviešanas scenārijus vai finansēšanas modeli. Attiecīgajā sadaļā ir identificēts politikas izaicinājums un norādīta nepieciešamība izvērtēt Latvijas pieeju Eiropas Savienības Kosmosa programmas Galileo Publiski regulētā pakalpojuma (PRS) izmantošanai nākotnē.
Vienlaikus vēršam uzmanību, ka saskaņā ar Latvijā noteikto Eiropas Savienības jautājumu koordinācijas kārtību Satiksmes ministrija ir atbildīgā institūcija par Eiropas Savienības kosmosa programmas Galileo jautājumu koordināciju, tostarp ar Galileo PRS saistītajiem jautājumiem.
Tāpat jāņem vērā, ka Galileo PRS ir Eiropas Savienības stratēģiskas nozīmes drošas pozicionēšanas, navigācijas un laika noteikšanas pakalpojums, kura izmantošana ir saistīta ar valsts drošības, kritiskās infrastruktūras noturības, krīžu pārvaldības un aizsardzības vajadzībām.
Līdz ar to informatīvajā ziņojumā minētais formulējums nerada Satiksmes ministrijai jaunu uzdevumu vai finansiālas saistības, bet identificē nepieciešamību nākotnē valsts līmenī izvērtēt Galileo PRS potenciālo izmantošanu un ar to saistītos organizatoriskos risinājumus.
	Informatīvais ziņojums

	Iebildums (Ventspils Augstskola - 10.07.2026.)
1) Ventspils Augstskolas Padome nav informēta par informatīvajā ziņojumā minētajiem apstākļiem un Izglītības un zinātnes ministrijas, turpmāk - IZM, aktivitātes nav tikušas izdiskutētas attiecībā uz jautājumiem kas skar Ventspils Augstskolu. IZM informatīvā ziņojuma 33.lapaspusē raksta, ka “IZM sadarbībā ar EKA ir pasūtījusi pētījumu par Irbenes radioastronomijas centra turpmāko pārvaldības un attīstības modeli”. Šī aktivitāte nav izdiskutēta un saskaņota ar Ventspils Augstskolas padomi un ir pretrunā Augstskolas likuma 14.2 panta pirmās daļas 8. punkta nosacījumiem, kas citstarp nosaka to, ka “padome lemj par augstskolas struktūru” tādejādi, ievērojot to, ka Irbenes radioastronomijas centrs ir Ventspils Augstskolas struktūrvienība, konstatējama minētā lēmuma neatbilstība aktuālo normatīvo aktu nosacījumiem. Līdz ar to šādas aktivitātes nedrīkst tikt veidotas, veiktas un turpinātas, nesaskaņojot un neizdiskutējot tās ar Ventspils Augstskolas padomi.

2) 48.lpp. 11) punkts ir izslēdzams no Informatīvā ziņojuma aktuālās redakcijas kamēr nav notikusi diskusija un saskaņošana ar Ventspils Augstskolas padomi. Šī punkta nosacījumi ir cieši saistīti ar ilgtspējīgas sistēmas izveidošanu lielo zinātnisko infrastruktūru finansēšanai. Šādas sistēmas izveide ir vairākkārt solīta no IZM puses (vairāku gadu termiņā), taču līdz šim nav tikusi izveidota. 

3) 33.lpp. rindkopa “Lai uzturētu ..” ir izslēdzama no Informatīvā ziņojuma aktuālās redakcijas, jo nav tikusi saskaņota ar Ventspils Augstskolas padomi. Skaitlis EUR 0,5 milj. gadā neatspoguļo pilnas infrastruktūras uzturēšanas izmaksas. Venstpils Augstskola tehniski un administratīvi spēj pārvaldīt Irbenes radioastronomijas centru, bet ikgadēja problēma ir finansējuma nodrošināšana, jo ilgtspējīgs lielo zinātnes infrastruktūru uzturēšanas mehānisms no valsts puses joprojām nav izstrādāts.

4) 33.lpp. teksts “kuru vērtība pārskatāmā nākotnē var sasniegt EUR 3–4 milj. gadā” ir pārāk optimistisks un esošajā situācijā konkrēti skaitļi ir grūti prognozējami.

5) Zinātniskās pētniecības sadaļa nepietiekami plaši atspoguļo lielo ieguldījumu, kas faktiski veikts šajā laikā kosmosa nozarē. Viens piemērs - Latvijas zinātnieku un industrijas dalība EKA kosmosa misijā “Comet Interceptor” vispār nav pieminēta, bet ir ļoti liels sasniegums Latvijas kosmosa zinātnē, kurš tai skaitā drīz rezultēsies ar pirmo Q1 publikāciju par modelēšanu Comet Interceptor misijai.
 
Piedāvātā redakcija
-
	Nav ņemts vērā
Daļēji ņemts vērā. 
Izglītības un zinātnes ministrija piekrīt, ka Ventspils Starptautiskā radioastronomijas centra turpmākās attīstības jautājumi ir apspriežami sadarbībā ar Ventspils Augstskolu, tās padomi un citām iesaistītajām pusēm.
Vienlaikus norādām, ka informatīvajā ziņojumā minētais Eiropas Kosmosa aģentūras ekspertu izvērtējums nav saistīts ar Ventspils Augstskolas struktūras izmaiņu noteikšanu vai lēmumu pieņemšanu par Ventspils Starptautiskā radioastronomijas centra statusu Ventspils Augstskolas sastāvā. Izvērtējuma mērķis ir identificēt optimālus Latvijas kosmosa infrastruktūras attīstības un pārvaldības risinājumus valsts līmenī, ņemot vērā zinātnes, inovāciju, kosmosa nozares un valsts drošības intereses.
Līdz ar to nav pamata uzskatīt, ka Eiropas Kosmosa aģentūras ekspertu izvērtējums skartu Augstskolu likuma 14.² pantā noteiktās Ventspils Augstskolas padomes tiesības lemt par augstskolas struktūru. Jebkādas iespējamās institucionālās izmaiņas nākotnē būtu vērtējamas un īstenojamas atbilstoši normatīvajiem aktiem un iesaistīto pušu kompetencei.
Attiecībā uz Ventspils Starptautiskā radioastronomijas centra finansējumu norādām, ka informatīvajā ziņojumā minētais aptuvenais finansējuma apmērs 0,5 milj. euro gadā nav uzskatāms par pilnu infrastruktūras uzturēšanas izmaksu novērtējumu. Tas ir IZM indikatīvs novērtējums par papildu finansējuma vajadzību tuvākajos gados, ņemot vērā līdzšinējo finansējuma dinamiku, infrastruktūras uzturēšanas izmaksu pieaugumu un nozares attīstības tendences. Vienlaikus jānorāda, ka 2025. un 2026. gadā papildus esošajam finansējumam Ventspils Augstskolai no valsts budžeta līdzekļiem ir piešķirts papildu finansējums infrastruktūras uzturēšanas vajadzībām.
Savukārt informatīvajā ziņojumā minētais potenciālais ieņēmumu apjoms ir balstīts uz IZM veikto izvērtējumu, Eiropas Kosmosa aģentūras ekspertu sniegtajām atziņām, starptautiskajām attīstības tendencēm un kosmosa infrastruktūras izmantošanas potenciālu ilgtermiņā. Minētais novērtējums nav uzskatāms par garantētu ieņēmumu prognozi, bet gan par iespējamo attīstības potenciālu pie noteiktiem priekšnosacījumiem.
Vienlaikus piekrītam, ka informatīvajā ziņojumā pilnīgāk atspoguļojami Latvijas kosmosa zinātnes sasniegumi. Informatīvais ziņojums ir papildināts ar informāciju par Latvijas zinātnieku un industrijas iesaisti Eiropas Kosmosa aģentūras misijā Comet Interceptor, kas ir viens no nozīmīgākajiem Latvijas kosmosa zinātnes sasniegumiem pēdējos gados.
Attiecībā uz valsts zinātniskās infrastruktūras ilgtermiņa finansēšanas modeli norādām, ka tas ir plašāks zinātnes politikas jautājums un pārsniedz šī informatīvā ziņojuma tvērumu. Vienlaikus informatīvajā ziņojumā identificēta nepieciešamība meklēt ilgtspējīgus risinājumus stratēģiski nozīmīgas pētniecības infrastruktūras attīstībai un uzturēšanai.
	Informatīvais ziņojums

	Iebildums (Biedrība Latvijas Kosmosa Industrijas Asociācija - 10.07.2026.)
LAIK sagatavotais priekšlikums par centralizēto pārvaldības modeli, ziņojumā ir noraidīts ar papildu finansējuma un administratīvā sloga argumentu, bet savukārt piedāvātajam decentralizētam pārvaldības modelim ar Kosmosa komiteju, sekretariātu un četrām darba grupām analogs funkcionālais, institucionālais un finanšu izvērtējums ziņojumā nav veikts. 
Piedāvātā redakcija
Svītrot kategorisko noraidījumu un aizstāt ar uzdevumu līdz 2026.gada 31.decembrim, veikt pārvaldības modeļu salīdzinošu izvērtējumu pēc vienotiem kritērijiem — funkcijas, lēmumu pieņemšana, kapacitāte, izmaksas, konsolidācijas potenciāls — ministriju sadarbības un nozares iesaiste iespējām.
	Ņemts vērā
Informatīvajā ziņojumā ir veikts kosmosa nozares pārvaldības izvērtējums, analizējot esošo situāciju Latvijā, citu valstu pieredzi, kā arī izvērtējot nozares pārstāvju iesniegtos priekšlikumus, tostarp Latvijas Kosmosa industrijas asociācijas priekšlikumu par centralizēta Latvijas Kosmosa centra izveidi.
Izvērtējuma rezultātā secināts, ka Latvijas pašreizējā attīstības stadijā un pieejamo resursu apstākļos piemērotāks ir starpinstitūciju koordinācijas modelis, kas balstās uz esošo institūciju kompetenci, nevis jaunas institūcijas izveidi.
Vienlaikus norādām, ka Latvijas Kosmosa industrijas asociācijas piedāvātais Latvijas Kosmosa centra modelis pēc būtības paredz jaunas institūcijas izveidi ar tai raksturīgām funkcijām, cilvēkresursu nodrošinājumu, administratīvo struktūru un atsevišķu finansējuma modeli. Šāda modeļa īstenošana objektīvi būtu saistīta ar būtiskām institucionālām pārmaiņām, papildu administratīvo slogu un ievērojamiem sākotnējiem ieguldījumiem institūcijas izveidē un darbības nodrošināšanā.
Izglītības un zinātnes ministrijas ieskatā pašreizējā situācijā, kad vēl nav pilnībā atrisināts jautājums par Latvijas dalības Eiropas Kosmosa aģentūras programmās ilgtermiņa finansējuma nodrošināšanu, jaunas institūcijas izveide nebūtu samērīga un neatbilstu efektīvas valsts pārvaldes principiem.
Izglītības un zinātnes ministrija piekrīt, ka nepieciešams pilnveidot Latvijas kosmosa nozares pārvaldību un stiprināt starpinstitucionālo koordināciju. Vienlaikus, ņemot vērā informatīvā ziņojuma saskaņošanas procesā saņemtos atšķirīgos viedokļus par kosmosa nozares pārvaldības pieeju, kā arī nepieciešamību izvērtēt valsts ilgtermiņa prioritātes, institucionālo atbildību un pieejamos resursus, šobrīd netiek virzīts konkrēts lēmums par Latvijas Kosmosa komitejas vai cita koordinācijas mehānisma izveidi.
Jautājumu par Latvijas kosmosa nozares pārvaldības modeli, koordinācijas mehānismiem, institucionālo atbildību sadalījumu un nepieciešamajiem resursiem plānots risināt Latvijas Kosmosa nozares attīstības stratēģijas 2028.–2034. gadam izstrādes procesā, nodrošinot visu iesaistīto institūciju, zinātnisko institūciju, nozares organizāciju un industrijas pārstāvju iesaisti.
Vienlaikus Izglītības un zinātnes ministrijas ieskatā starpinstitucionāls koordinācijas mehānisms arī turpmāk būs nepieciešams, lai nodrošinātu koordinētu Latvijas interešu pārstāvību Eiropas Kosmosa aģentūrā, Eiropas Savienības kosmosa programmās un citos starptautiskajos sadarbības formātos.
	Informatīvais ziņojums

	Iebildums (Biedrība Latvijas Kosmosa Industrijas Asociācija - 10.07.2026.)
Latvijas Kosmosa industrijas asociācija pozitīvi vērtē to, ka informatīvajā ziņojumā ir atspoguļota ESA BIC Latvia loma Latvijas kosmosa nozares attīstībā, jaunuzņēmumu atbalstā, tehnoloģiju komercializācijā un Latvijas dalības EKA ekonomiskās atdeves veicināšanā.

Vienlaikus LAIK ieskatā ziņojumā nepieciešams skaidrāk nostiprināt ESA BIC Latvia aktīvās fāzes turpinājumu pēc 2027. gada.

Pašreizējā EKA līguma ar SIA FNG Invest aktīvā fāze ir paredzēta līdz 2027. gada 15. augustam, savukārt pasīvā fāze - līdz 2029. gada augustam. Aktīvās fāzes laikā tiek atlasīti un uzņemti jauni uzņēmumi inkubācijā, bet pasīvās fāzes laikā tiek turpināts atbalsts jau atlasītajiem inkubācijas uzņēmumiem.

LAIK ieskatā ESA BIC Latvia nedrīkst tikt vērtēts tikai kā terminēts projekts līdz 2027. gadam, bet gan kā ilgtermiņa komercializācijas, jaunuzņēmumu attīstības, tehnoloģiju pārneses, investīciju piesaistes un eksporta veicināšanas instruments Latvijas kosmosa nozarē.

Ņemot vērā ESA BIC Latvia tiešo sasaisti ar uzņēmējdarbību, jaunuzņēmumiem, inovācijām, tehnoloģiju komercializāciju, eksportu, investīciju piesaisti un ekonomiskās atdeves veicināšanu, LAIK ieskatā ESA BIC Latvia aktīvās fāzes turpinājuma finansēšana pēc 2027. gada būtu jāplāno Ekonomikas ministrijas budžetā, tiešā sadarbībā ar EKA.

LAIK ieskatā nākamajai ESA BIC Latvia fāzei nebūtu piemērojams ERAF līdzfinansēšanas modelis, jo tas rada papildu administratīvo slogu un nav optimāli piemērots starptautiska EKA biznesa inkubācijas instrumenta elastīgai un nepārtrauktai īstenošanai. Programmas turpinājums būtu nodrošināms ar tiešu, vienkāršāku un prognozējamāku finansēšanas modeli sadarbībā ar EKA.

Sadaļā “Sekas, ja nepieciešamais finansējums sadarbībai ar EKA netiek nodrošināts” lūdzam papildus norādīt, ka finansējuma nenodrošināšanas gadījumā pastāv risks pārtraukt ESA BIC Latvia aktīvo fāzi pēc 2027. gada, tādējādi apturot jaunu kosmosa nozares jaunuzņēmumu atlasi Latvijā, vājinot kosmosa uzņēmējdarbības ekosistēmu un apgrūtinot ERAF projekta “Eiropas Kosmosa aģentūras Latvijas Biznesa inkubācijas centra atbalsts jaunu tehnoloģiju radīšanai” ar projekta identifikācijas Nr. 1.2.1.1/1/25/I/002 mērķu pilnvērtīgu izpildi līdz 2029. gadam.

Papildus, tehniskā līmenī, ziņojumā būtu lietderīgi precizēt ESA BIC Latvia sasniedzamo rezultātu un finansēšanas modeli. ESA BIC Latvia ietvaros kopumā līdz 2027. gadam ir paredzēts atbalstīt 16 jaunuzņēmumus. Viens jaunuzņēmums tika atlasīts pirms ERAF projekta “Eiropas Kosmosa aģentūras Latvijas Biznesa inkubācijas centra atbalsts jaunu tehnoloģiju radīšanai” uzsākšanas un jau saņēma 60 000 EUR EKA finansējumu. Savukārt pārējie 15 jaunuzņēmumi tiek atbalstīti ar 40 000 EUR EKA finansējumu un 40 000 EUR nacionālo līdzfinansējumu ERAF projekta ietvaros.
Piedāvātā redakcija
Papildināt ziņojumu ar šādu tekstu:

ESA BIC Latvia ir viens no praktiskākajiem Latvijas dalības EKA komercializācijas instrumentiem, kas veicina kosmosa nozares jaunuzņēmumu attīstību, tehnoloģiju pārnesi, investīciju piesaisti, eksportspēju un Latvijas dalības EKA ekonomisko atdevi.

Pašreizējā EKA līguma ar SIA FNG Invest aktīvā fāze ir paredzēta līdz 2027. gada 15. augustam, savukārt pasīvā fāze - līdz 2029. gada augustam. Aktīvās fāzes laikā tiek atlasīti jauni uzņēmumi inkubācijai, bet pasīvās fāzes laikā tiek turpināts atbalsts jau atlasītajiem uzņēmumiem. Lai nepieļautu pārrāvumu jaunu uzņēmumu atlasē un saglabātu ESA BIC Latvia kā praktisku komercializācijas instrumentu, nepieciešams savlaicīgi nodrošināt ESA BIC Latvia aktīvās fāzes turpinājumu pēc 2027. gada.

ESA BIC Latvia aktīvās fāzes turpinājuma finansēšana pēc 2027. gada būtu jāplāno savlaicīgi, vēlams Ekonomikas ministrijas budžetā, tiešā sadarbībā ar EKA.

Nākamajai ESA BIC Latvia fāzei nebūtu piemērojams ERAF līdzfinansēšanas modelis, jo tas rada papildu administratīvo slogu un nav optimāli piemērots starptautiska EKA biznesa inkubācijas instrumenta elastīgai un nepārtrauktai īstenošanai. Programmas turpinājums būtu nodrošināms ar tiešu, vienkāršāku un prognozējamāku finansēšanas modeli sadarbībā ar EKA.

Sadaļā “Sekas, ja nepieciešamais finansējums sadarbībai ar EKA netiek nodrošināts” papildus norādāms, ka finansējuma nenodrošināšanas gadījumā pastāv risks pārtraukt ESA BIC Latvia aktīvo fāzi pēc 2027. gada, tādējādi apturot jaunu kosmosa nozares jaunuzņēmumu atlasi Latvijā, vājinot kosmosa uzņēmējdarbības ekosistēmu un apgrūtinot ERAF projekta “Eiropas Kosmosa aģentūras Latvijas Biznesa inkubācijas centra atbalsts jaunu tehnoloģiju radīšanai” ar projekta identifikācijas Nr. 1.2.1.1/1/25/I/002 mērķu pilnvērtīgu izpildi līdz 2029. gadam.

Tehniskā līmenī ziņojumā papildus precizējams, ka ESA BIC Latvia ietvaros kopumā līdz 2027. gadam ir paredzēts atbalstīt 16 jaunuzņēmumus. Viens jaunuzņēmums tika atlasīts pirms ERAF projekta uzsākšanas un jau saņēma 60 000 EUR EKA finansējumu, savukārt pārējie 15 jaunuzņēmumi tiek atbalstīti ar 40 000 EUR EKA finansējumu un 40 000 EUR nacionālo līdzfinansējumu ERAF projekta “Eiropas Kosmosa aģentūras Latvijas Biznesa inkubācijas centra atbalsts jaunu tehnoloģiju radīšanai” ietvaros.
	Ņemts vērā
Piekrītam, ka ESA BIC Latvia ir viens no praktiskākajiem Latvijas dalības Eiropas Kosmosa aģentūrā komercializācijas instrumentiem, kas veicina jaunuzņēmumu attīstību, tehnoloģiju pārnesi, investīciju piesaisti un Latvijas uzņēmumu integrāciju starptautiskajās inovāciju ekosistēmās.
Informatīvais ziņojums tiks papildināts ar informāciju par nepieciešamību savlaicīgi izvērtēt ESA BIC Latvia darbības turpināšanas iespējas pēc pašreizējā līguma aktīvās fāzes noslēgšanās 2027. gadā, lai nodrošinātu nepārtrauktu atbalstu kosmosa nozares jaunuzņēmumu attīstībai.
Vienlaikus jautājumi par konkrēto finansēšanas modeli, atbildīgo institūciju un finanšu avotiem ir vērtējami atsevišķi, ņemot vērā valsts budžeta iespējas, Eiropas Savienības fondu pieejamību un Eiropas Kosmosa aģentūras prasības.
	Informatīvais ziņojums
-

	48.
	Informatīvais ziņojums
Informatīvais ziņojums
	Iebildums (Biedrība Latvijas Kosmosa Industrijas Asociācija - 11.07.2026.)
Sadaļā Turpmākā rīcība,  "10. Izglītības un zinātnes ministrijai līdz 2027. gada 31. decembrim sadarbībā ar Ekonomikas ministriju un Aizsardzības ministriju iesniegt izskatīšanai Ministru kabinetā Latvijas Kosmosa nozares attīstības stratēģiju 2028–2034. gadam. " termiņš nav pieņemams. Nozares stratēģijas izstrādei ir jābūt pabeigtai un apstiprinātai ne vēlāk kā 6 mēneši pirms termiņa iestāsānās. 
Piedāvātā redakcija
LAIK lūdz veikt termiņa precizējumu, aizstājot 2027. gada 31. decembri ar 2027.gada 1.Martu. Papildināt šo punktu ar "stratēģijas izstrādi uzsākt ne vēlāk kā 2026. gada 4. ceturksnī". 
	Ņemts vērā
Piekrītam, ka Latvijas Kosmosa nozares attīstības stratēģijas 2028.–2034. gadam izstrāde ir uzsākama savlaicīgi, lai nodrošinātu kvalitatīvu starpinstitūciju saskaņošanu un nozares iesaisti.
Vienlaikus nav atbalstāms priekšlikums noteikt stratēģijas iesniegšanas termiņu 2027. gada 1. martā, jo stratēģijas izstrādē nepieciešams ņemt vērā arī lēmumus par Latvijas turpmāko dalību Eiropas Kosmosa aģentūrā un finanšu saistībām, kas būs aktuāli līdz asociētās dalībvalsts līguma termiņa beigām 2027. gadā.
Informatīvais ziņojums tiks precizēts, nosakot stratēģijas izstrādes uzsākšanu 2027. gada pirmajā ceturksnī un iesniegšanu Ministru kabinetā līdz 2027. gada 1. oktobrim.
	Informatīvais ziņojums
-

	49.
	MK sēdes protokollēmuma projekts
 Informatīvais ziņojums "Informatīvais ziņojums par Latvijas kosmosa nozares attīstību un dalību Eiropas Kosmosa aģentūras asociētās dalībvalsts statusā kopš 2020. gada"
	Iebildums (FM - 10.07.2026.)
Vēršam uzmanību, ka Ministru kabineta 2025. gada 19. novembra sēdē (prot. Nr.48 43. § 4.p.) ir dots uzdevums Ekonomikas ministrijai sadarbībā ar Izglītības un zinātnes ministriju sagatavot un normatīvajos aktos noteiktajā kārtībā iesniegt izskatīšanai Ministru kabinetā informatīvo ziņojumu ar efektivitātes izvērtējumu par Latvijas dalību Eiropas Kosmosa aģentūras (turpmāk – EKA) piedāvātajās programmās un sniegt priekšlikumus par turpmākās dalības un attīstības iespējām. Lai izpildītu minēto uzdevumu, Ekonomikas ministrija ir sagatavojusi Informatīvo ziņojumu “Informatīvais ziņojums par Latvijas dalību Eiropas Kosmosa aģentūras programmās - efektivitātes izvērtējums un priekšlikumi turpmākajai dalībai un attīstībai” (26-TA-161).
Minētajā Ekonomikas ministrijas ziņojumā ietvertā informācija neliecina par viennozīmīgi pozitīvu vērtējumu par Latvijas dalību EKA programmās 2020.–2025. gadā. Ziņojumā iekļautā informācija liecina arī par dažādiem negatīviem aspektiem, piemēram, ka EKA finansējuma fiskālā atdeve dažādās komersantu grupās ir atšķirīga un interpretējama piesardzīgi, un, ka šajā periodā Latvijas kopējie ieguldījumi EKA programmās veidoja aptuveni 18,9 milj. eiro, savukārt projektu finansējums jeb atdeve Latvijas komersantiem un zinātniskajām institūcijām sasniedza aptuveni 16,1 milj. eiro jeb 85 % no kopējiem ieguldījumiem.
Ņemot vērā iepriekš minēto, nav skaidrs pamatojums Izglītības un zinātnes ministrijas virzītajam informatīvajam ziņojumam, sniedzot pretrunīgu informāciju salīdzinot ar Ekonomikas ministrijas izstrādāto ziņojumu, kurš sagatavots atbilstoši Ministru kabineta dotajam uzdevumam. Turklāt, ņemot vērā, ka nākamā EKA Ministru padome plānota 2028.gadā, kā arī Latvijas Kosmosa nozares attīstības stratēģija 2028.-2034.gadam vēl nav izstrādāta, neatbalstām informatīvā ziņojuma un tam pievienotā Ministru kabineta sēdes protokollēmuma projekta tālāku virzību Ministru kabinetā un aicinām Izglītības un zinātnes ministriju ievērot Ministru kabineta 2025. gada 19. novembra sēdē doto uzdevumu.
Piedāvātā redakcija
-
	Nav ņemts vērā
Vēršam uzmanību, ka Izglītības un zinātnes ministrijas informatīvajam ziņojumam un Ekonomikas ministrijas informatīvajam ziņojumam ir atšķirīgs mērķis, tvērums un uzdevumi.
Izglītības un zinātnes ministrija ir izstrādājusi informatīvo ziņojumu, izpildot 2022. gada 21. jūnija Ministru kabineta sēdes protokollēmumā "Informatīvais ziņojums "Progresa ziņojums par sadarbību ar Eiropas Kosmosa aģentūru asociētās dalībvalsts statusā" (prot. Nr. 33, 73. §) 4. punktā doto uzdevumu, kas paredz izvērtēt Latvijas sadarbību ar Eiropas Kosmosa aģentūru un sniegt priekšlikumus kosmosa nozares turpmākai attīstībai.
Savukārt Ekonomikas ministrijas informatīvais ziņojums ir sagatavots, izpildot Ministru kabineta 2025. gada 19. novembra sēdē doto uzdevumu veikt Latvijas dalības Eiropas Kosmosa aģentūras programmās efektivitātes izvērtējumu un sniegt priekšlikumus par turpmāko dalību. Tādējādi abi ziņojumi ir sagatavoti dažādu Ministru kabineta uzdevumu ietvaros un aptver atšķirīgus politikas jautājumus.
Ekonomikas ministrijas informatīvais ziņojums galvenokārt koncentrējas uz dalības EKA programmās ekonomiskās efektivitātes izvērtējumu, savukārt Izglītības un zinātnes ministrijas informatīvais ziņojums aptver plašāku Latvijas kosmosa nozares attīstības jautājumu loku, tostarp zinātni, inovācijas, cilvēkkapitālu, starptautisko sadarbību, pārvaldību un ilgtermiņa attīstības virzienus.

Vienlaikus norādām, ka Ekonomikas ministrijas informatīvais ziņojums šobrīd nav apstiprināts Ministru kabinetā un joprojām atrodas starpinstitūciju saskaņošanas procesā. Izglītības un zinātnes ministrijas ieskatā Ekonomikas ministrijas informatīvais ziņojums vēl ir būtiski pilnveidojams, par ko liecina arī saskaņošanas procesā sniegtie komentāri un iebildumi.
Nepiekrītam apgalvojumam, ka Ekonomikas ministrijas ziņojumā ietvertā informācija liecinātu par viennozīmīgi negatīvu Latvijas dalības EKA programmās novērtējumu. Tāpat Izglītības un zinātnes ministrija neuzskata, ka kosmosa nozares attīstība būtu vērtējama kategorijās "viennozīmīgi pozitīva" vai "viennozīmīgi negatīva".
Kosmosa nozare ir stratēģiski nozīmīga augsto tehnoloģiju nozare, kas vienlaikus ir viena no Eiropas Savienības kopējās politikas jomām. Latvijai kā Eiropas Savienības dalībvalstij un Eiropas kosmosa ekosistēmas dalībniecei dalība EKA ir vērtējama ne tikai no īstermiņa finanšu atdeves perspektīvas, bet arī no zinātnes, inovāciju, cilvēkkapitāla, drošības, tehnoloģiskās attīstības un starptautiskās sadarbības perspektīvas.
Tāpat nepieciešams ņemt vērā, ka Latvijas ieguldījumi EKA programmās ilgstoši ir bijuši vieni no zemākajiem starp EKA dalībvalstīm. Līdz ar to nav pamatoti sagaidīt, ka salīdzinoši nelielu ieguldījumu rezultātā īsā laika periodā tiks izveidots liels skaits starptautiski konkurētspējīgu un eksportspējīgu kosmosa nozares uzņēmumu. Kosmosa nozare ir kapitālietilpīga augsto tehnoloģiju nozare ar gariem attīstības cikliem, kur kompetenču, tehnoloģiju un uzņēmumu attīstība parasti notiek ilgākā laika periodā.
Vienlaikus jāatzīmē, ka gan Izglītības un zinātnes ministrijas, gan Ekonomikas ministrijas ziņojumos ir identificēta nepieciešamība stiprināt tehnoloģiju komercializāciju, attīstīt augstākus tehnoloģiju gatavības līmeņus un paplašināt Latvijas organizāciju iesaisti starptautiskajos instrumentos. Šie secinājumi ir savstarpēji papildinoši, nevis pretrunīgi.
Ņemot vērā minēto, Izglītības un zinātnes ministrija nesaskata pamatu apturēt informatīvā ziņojuma virzību vai atlikt tajā ietverto priekšlikumu izskatīšanu līdz Ekonomikas ministrijas informatīvā ziņojuma pabeigšanai.
	MK sēdes protokollēmuma projekts
 Informatīvais ziņojums "Informatīvais ziņojums par Latvijas kosmosa nozares attīstību un dalību Eiropas Kosmosa aģentūras asociētās dalībvalsts statusā kopš 2020. gada"

	50.
	MK sēdes protokollēmuma projekts
4. Pieņemt zināšanai, ka kopējais nepieciešamais finansējuma apmērs dalībai Eiropas Kosmosa aģentūras asociētās dalībvalsts statusā 2027.–2028. gadam ir 12 200 000 euro.
	Iebildums (FM - 10.07.2026.)
Vēršam uzmanību, ka ar 2025.gada 25.jūnija grozījumiem 1.1.1.5.pasākuma 1.kārtas ietvaros  īstenošanas MK noteikumos* EKA dalības nodrošināšana Eiropas Kosmosa aģentūras programmās  jau tika novirzīts finansējums 4,9 milj euro apmērā uz diviem gadiem (2026. un 2027.gadam), tāpēc šobrīd nav pamatojuma atkārtoti to pieprasīt 2027.gadam. Līdz ar to lūdzam pārskatīt IZM sagatavotā protokola 4.punkta redakciju par nepieciešamo finansējumu 2027.gadam.

 
Piedāvātā redakcija
-
	Nav ņemts vērā
Vēršam uzmanību, ka Finanšu ministrijas iebildumā ietvertais secinājums nav precīzs.
Ar 2025. gada grozījumiem Ministru kabineta noteikumos Nr. 810 Latvijas dalības nodrošināšanai Eiropas Kosmosa aģentūras programmās tika novirzīts finansējums 4 908 244 euro apmērā. Minētais finansējums primāri attiecas uz 2026. gada saistību nodrošināšanu, tādējādi pietuvinot Latvijas kopējo ieguldījumu EKA programmās līmenim, kas nepieciešams asociētās dalībvalsts industrijas attīstībai. 
Vienlaikus informatīvajā ziņojumā identificētā nepieciešamība nodrošināt finansējumu aptuveni 6 milj. euro apmērā gadā izriet no Latvijas dalības Eiropas Kosmosa aģentūras programmās pēc 2025. gada EKA Ministru padomes sanāksmes, Latvijas izvēlētā programmu portfeļa un EKA ekspertu rekomendācijām par nepieciešamo ieguldījumu līmeni mērenas un ilgtspējīgas kosmosa nozares attīstības nodrošināšanai.
 
	MK sēdes protokollēmuma projekts
4. Pieņemt zināšanai, ka kopējais nepieciešamais finansējuma apmērs dalībai Eiropas Kosmosa aģentūras asociētās dalībvalsts statusā 2027.–2028. gadam ir 12 200 000 euro.

	51.
	MK sēdes protokollēmuma projekts
7. Jautājumu par nepieciešamo papildu finansējumu 2028. gadā 2 620 334 euro apmērā, 2029.gadā un turpmāk ik gadu 6 100 000 euro izskatīt likumprojekta "Par valsts budžetu 2027. gadam un budžeta ietvaru 2028., 2029. un 2030. gadam" sagatavošanas procesā.
	Iebildums (FM - 10.07.2026.)
Nevaram atbalstīt beztermiņa saistību uzņemšanos bez finansiālā seguma. Vēršam uzmanību, ka š.g. 30. jūnijā Finanšu ministrijas sagatavotajā informatīvajā ziņojumā "Indikatīvas makroekonomisko rādītāju, ieņēmumu un vispārējās valdības budžeta bilances prognozes 2027., 2028., 2029. un 2030. gadā" ietvertajām aktuālajām prognozēm fiskālā telpa 2027. gadā ir -28,0 milj. euro, 2028. gadā ir -279,1 milj. euro, 2029. gadā ir -237,8 milj. euro un 2030. gadā ir -936,2 milj. euro. Tas nozīmē, ka papildu finansējums turpmākajiem gadiem bez kompensējošiem pasākumiem, kas, lai nodrošinātu atbilstību fiskālajiem nosacījumiem, primāri sedz negatīvo fiskālo telpu, nebūs pieejams.
Ņemot vērā ģeopolitisko situāciju pasaulē, nav arī pamata sagaidīt, ka fiskālās telpas apmērs tuvāko valsts budžeta likumprojektu sagatavošanai ievērojami uzlabosies. Līdz ar to papildu nepieciešamais finansējums ir nodrošināms ministriju esošo līdzekļu ietvaros, pārskatot nozares prioritātes.
Piedāvātā redakcija
-
	Nav ņemts vērā
Vēršam uzmanību, ka dalība Eiropas Kosmosa aģentūrā (EKA) pēc būtības ir ilgtermiņa starpvalstu sadarbības mehānisms, kura ietvaros visas EKA dalībvalstis uzņemas ilgtermiņa saistības, plānojot dalību programmās vairāku gadu perspektīvā. Šādu saistību uzņemšanās ir ierasta starptautiska prakse un izriet no dalībvalstu stratēģiskās intereses attīstīt augsto tehnoloģiju, inovāciju un drošības sektorus.
Vienlaikus norādām, ka dalība EKA nav uzskatāma par beznosacījuma un neatgriezenisku saistību uzņemšanos. Latvijas dalību EKA regulē starptautisks līgums, kurā ir paredzēta iespēja izbeigt dalību atbilstoši līguma nosacījumiem, iepriekš par to informējot Eiropas Kosmosa aģentūru noteiktajā kārtībā.
Nepiekrītam viedoklim, ka Latvijas dalība EKA programmās būtu vērtējama tikai no īstermiņa fiskālās telpas perspektīvas. Kosmosa nozare ir viena no Eiropas Savienības stratēģiski nozīmīgajām kopējās politikas jomām un būtiska Eiropas tehnoloģiskās konkurētspējas, drošības un stratēģiskās autonomijas sastāvdaļa.
Ņemot vērā pašreizējo ģeopolitisko situāciju Eiropā un ilgstošos drošības riskus, ko rada Krievijas agresīvā politika, īpaši būtiski ir stiprināt Latvijas un Eiropas drošības un aizsardzības spējas. Šajā kontekstā arvien lielāka nozīme ir kosmosa infrastruktūrai un tās nodrošinātajiem pakalpojumiem, tostarp:
- drošiem satelītsakariem un komunikācijām;
- Zemes novērošanas datiem situācijas apzināšanai;
- satelītnavigācijai un precīzās pozicionēšanas pakalpojumiem;
- kritiskās infrastruktūras uzraudzībai;
- autonomo sistēmu un bezpilota tehnoloģiju darbības nodrošināšanai.
Vienlaikus jāņem vērā, ka Latvija ir viena no mazākajām EKA dalībvalstīm pēc ieguldījumu apjoma. Līdzšinējie Latvijas ieguldījumi EKA programmās ir bijuši vieni no zemākajiem starp EKA dalībvalstīm, tādēļ nav pamatoti sagaidīt, ka salīdzinoši nelielu ieguldījumu rezultātā īsā laikā tiks izveidota pilnībā attīstīta un starptautiski konkurētspējīga kosmosa industrija. Kosmosa nozare ir kapitālietilpīga augsto tehnoloģiju nozare ar gariem tehnoloģiju attīstības, kvalifikācijas un komercializācijas cikliem.
Vienlaikus jāņem vērā, ka IZM sadarbībā ar EKA ir vienojies, ka atsakās no beztermiņa asociētās dalībvalsts statusa pagarinājuma, piedāvājot līguma pagarinājumu veikt uz 14 gadiem. Šāds risinājums ir nepieciešams, lai nodrošinātu Latvijas dalības Eiropas Kosmosa aģentūrā juridisko drošību un labāk pielāgotos EKA budžeta un programmu plānošanas ciklam. EKA izvēles programmas un dalībvalstu saistības tiek plānotas un aktualizētas Eiropas Kosmosa aģentūras Ministru padomes sanāksmēs, kas parasti notiek reizi trijos gados. Līdz ar to 14 gadu asociētās dalībvalsts statuss nodrošina Latvijai iespēju pilnvērtīgi piedalīties šajos ciklos un pieņemt lēmumus par dalību konkrētās programmās atbilstoši valsts interesēm, budžeta iespējām un attiecīgā perioda prioritātēm.
Pretējā gadījumā Latvijas dalības nosacījumu regulāra pārslēgšana vai īsā termiņā ierobežota dalība radītu būtisku nenoteiktību gan Latvijas organizācijām, gan Eiropas Kosmosa aģentūrai, apgrūtinātu ilgtermiņa projektu plānošanu un samazinātu Latvijas iespējas pilnvērtīgi izmantot EKA programmu sniegtās iespējas.
	MK sēdes protokollēmuma projekts
7. Par nepieciešamo papildu finansējumu 2028. gadā 2 598 734 euro apmērā, 2029.gadā un turpmāk ik gadu 6 100 000 euro izskatīt likumprojekta "Par valsts budžetu 2027. gadam un budžeta ietvaru 2028., 2029. un 2030. gadam" sagatavošanas procesā vai Eiropas Reģionālā attīstības fonda līdzekļiem, par to lemjot Eiropas Savienības fondu tematiskajā komitejā.

	52.
	MK sēdes protokollēmuma projekts
8. Lai nodrošinātu efektīvu kosmosa politikas koordināciju, Izglītības un zinātnes ministrijai iesniegt izskatīšanai Ministru kabinetā rīkojuma projektu par Latvijas kosmosa komitejas izveidi.
	Iebildums (IEM - 13.07.2026.)
Piedāvātais risinājums paredz radīt papildu administratīvo slogu plašam valsts pārvaldes iestāžu lokam - papildu izmaksas, t.sk. potenciāli novirzot nodarbinātos gan dalībai Latvijas kosmosa komitejā, gan Latvijas kosmosa komitejas darba grupās, gan Latvijas kosmosa komitejas un darba grupu sekretariātu uzturēšanai. Aicinām sadarbībā ar informatīvā ziņojuma projektā kā potenciāli Latvijas kosmosa komitejā iesaistāmajām iestādēm apzināt šādas komitejas darbībai nepieciešamās amatpersonu slodzes un izmaksas. Informatīvā ziņojuma projektā Izglītības un zinātnes ministrija norāda, ka "Kosmosa politikas jomas profesionāļu ierobežotās pieejamības dēļ Latvijā būtu apgrūtināti piedalīties visās EKA darba grupās un komitejās", līdz ar to būtu jāvērtē arī valsts finansiālās iespējas valsts pārvaldei piesaistīt atbilstošas kvalifikācijas ekspertus visās iesaistītajās nozaru ministrijās. Tā kā ir identificēts, ka Latvijai faktiski būs grūtības nodrošināt jau minimālo ekspertu sastāvu dalībai Eiropas Kosmosa aģentūrā, no informatīvā ziņojuma projekta nav skaidrs, kā nozaru ministrijas, kuru pamatfunkcijas nav saistītas ar kosmosa jomu, varēs jēgpilni iesaistīties informatīvajā ziņojumā izklāstītajā ar kosmosa tehnoloģijām nodrošināmo publisko pakalpojumu attīstībā un rīcībpoltikas plānošanā.
Piedāvātā redakcija
-
	Ņemts vērā
Skaidrojam, ka kosmosa nozare pēc būtības ir horizontāla politikas joma, kas aptver plašu nozaru loku, tostarp zinātni, inovācijas, uzņēmējdarbību, elektroniskos sakarus, transportu, aizsardzību, drošību, robežuzraudzību, civilo aizsardzību, krīžu pārvaldību, ģeotelpisko informāciju un citas jomas. Līdz ar to kosmosa tehnoloģiju izmantošana jau šobrīd ir saistīta ar vairāku ministriju kompetencē esošu funkciju nodrošināšanu, tai skaitā Iekšlietu ministrijas pārraudzībā esošajām jomām.
Izglītības un zinātnes ministrija piekrīt, ka nepieciešams pilnveidot Latvijas kosmosa nozares pārvaldību un stiprināt starpinstitucionālo koordināciju. Vienlaikus, ņemot vērā informatīvā ziņojuma saskaņošanas procesā saņemtos atšķirīgos viedokļus par kosmosa nozares pārvaldības pieeju, kā arī nepieciešamību izvērtēt valsts ilgtermiņa prioritātes, institucionālo atbildību un pieejamos resursus, šobrīd netiek virzīts konkrēts lēmums par Latvijas Kosmosa komitejas vai cita koordinācijas mehānisma izveidi.
Jautājumu par Latvijas kosmosa nozares pārvaldības modeli, koordinācijas mehānismiem, institucionālo atbildību sadalījumu un nepieciešamajiem resursiem plānots risināt Latvijas Kosmosa nozares attīstības stratēģijas 2028.–2034. gadam izstrādes procesā, nodrošinot visu iesaistīto institūciju, zinātnisko institūciju, nozares organizāciju un industrijas pārstāvju iesaisti.
Vienlaikus Izglītības un zinātnes ministrijas ieskatā starpinstitucionāls koordinācijas mehānisms arī turpmāk būs nepieciešams, lai nodrošinātu koordinētu Latvijas interešu pārstāvību Eiropas Kosmosa aģentūrā, Eiropas Savienības kosmosa programmās un citos starptautiskajos sadarbības formātos
	MK sēdes protokollēmuma projekts
-

	53.
	MK sēdes protokollēmuma projekts
8. Lai nodrošinātu efektīvu kosmosa politikas koordināciju, Izglītības un zinātnes ministrijai iesniegt izskatīšanai Ministru kabinetā rīkojuma projektu par Latvijas kosmosa komitejas izveidi.
	Iebildums (AM - 10.07.2026.)
Pirms vienoties par piedāvāto Latvijas Kosmosa komitejas izveidi, nepieciešams panākt vienotu izpratni par Komitejas, funkcijām, uzdevumiem, darbības modeli un nepieciešamajiem administratīvajiem resursiem.
Piedāvātā redakcija
-
	Ņemts vērā
Izglītības un zinātnes ministrija piekrīt, ka nepieciešams pilnveidot Latvijas kosmosa nozares pārvaldību un stiprināt starpinstitucionālo koordināciju. Vienlaikus, ņemot vērā informatīvā ziņojuma saskaņošanas procesā saņemtos atšķirīgos viedokļus par kosmosa nozares pārvaldības pieeju, kā arī nepieciešamību izvērtēt valsts ilgtermiņa prioritātes, institucionālo atbildību un pieejamos resursus, šobrīd netiek virzīts konkrēts lēmums par Latvijas Kosmosa komitejas vai cita koordinācijas mehānisma izveidi.
Jautājumu par Latvijas kosmosa nozares pārvaldības modeli, koordinācijas mehānismiem, institucionālo atbildību sadalījumu un nepieciešamajiem resursiem plānots risināt Latvijas Kosmosa nozares attīstības stratēģijas 2028.–2034. gadam izstrādes procesā, nodrošinot visu iesaistīto institūciju, zinātnisko institūciju, nozares organizāciju un industrijas pārstāvju iesaisti.
Vienlaikus Izglītības un zinātnes ministrijas ieskatā starpinstitucionāls koordinācijas mehānisms arī turpmāk būs nepieciešams, lai nodrošinātu koordinētu Latvijas interešu pārstāvību Eiropas Kosmosa aģentūrā, Eiropas Savienības kosmosa programmās un citos starptautiskajos sadarbības formātos
	MK sēdes protokollēmuma projekts
-

	54.
	MK sēdes protokollēmuma projekts
9. Aizsardzības ministrijai izvērtēt iespēju ieguldīt Eiropas Kosmosa aģentūras divejādas lietojamības programmās un informēt Ministru kabinetu.
	Iebildums (AM - 10.07.2026.)
AiM plānojot NBS spēju attīstību un nozares kapacitātes celšanu meklē dažāda veida risinājumus un situācijā, ja Eiropas Kosmosa aģentūras divējāda lietojuma programmas piedāvātu risinājumu identificētajai vajadzībai, AiM informētu MK un lūgtu atļauju resursu novirzīšanai.
 
Piedāvātā redakcija
-
	Nav ņemts vērā
Izglītības un zinātnes ministrijas ieskatā tieši Aizsardzības ministrija ir tā institūcija, kurai no valsts aizsardzības un Nacionālo bruņoto spēku spēju attīstības perspektīvas būtu nepieciešams izvērtēt Eiropas Kosmosa aģentūras (EKA) divējāda lietojuma programmu potenciālu un iespējamo pienesumu Latvijas aizsardzības spēju attīstībai.
Kosmosa tehnoloģiju nozīme aizsardzības, drošības, situācijas apzināšanas, satelītsakaru, navigācijas, pozicionēšanas un izlūkošanas spēju attīstībā mūsdienās ir vispāratzīts un neapstrīdams fakts. Eiropā un NATO arvien lielāka uzmanība tiek pievērsta kosmosa spēju attīstībai kā vienam no drošības un stratēģiskās autonomijas stūrakmeņiem.
Eiropas Kosmosa aģentūra ir Eiropas vadošā kosmosa organizācija, kura jau šobrīd īsteno vairākas programmas ar tiešu vai netiešu pienesumu drošības un divējāda lietojuma tehnoloģiju attīstībai, tostarp satelītsakaru, Zemes novērošanas, kosmosa situācijas apzināšanas, drošas datu pārraides un citu tehnoloģiju jomās. Tādēļ EKA piedāvāto iespēju izvērtēšana ir loģisks pirmais solis pirms lēmumu pieņemšanas par iespējamiem ieguldījumiem.
Vienlaikus priekšlikums neparedz pienākumu Aizsardzības ministrijai veikt ieguldījumus attiecīgajās programmās, bet gan izvērtēt šādu iespēju un informēt Ministru kabinetu par secinājumiem.
Tāpat jāņem vērā, ka Latvijas drošības un aizsardzības interesēs ir ne tikai iegādāties gatavus risinājumus no ārvalstu piegādātājiem, bet arī pakāpeniski attīstīt nacionālās kompetences un Latvijas uzņēmumu spējas stratēģiski svarīgās tehnoloģiju jomās. Dalība EKA divējāda lietojuma programmās var veicināt Latvijas uzņēmumu iesaisti Eiropas drošības un kosmosa piegādes ķēdēs, vienlaikus stiprinot valsts tehnoloģisko noturību, stratēģisko autonomiju un sadarbspēju ar Eiropas Savienības un NATO partneriem.
Ņemot vērā minēto, uzskatām, ka priekšlikums Aizsardzības ministrijai izvērtēt iespējas iesaistīties EKA divējāda lietojuma programmās ir pamatots un saglabājams informatīvajā ziņojumā
	MK sēdes protokollēmuma projekts
8. Aizsardzības ministrijai izvērtēt iespēju ieguldīt ar aizsardzības spēju attīstību saistītās Eiropas Kosmosa aģentūras divejādas lietojamības programmās.

	55.
	MK sēdes protokollēmuma projekts
10. Izglītības un zinātnes ministrijai līdz 2027. gada 31. decembrim sadarbībā ar Ekonomikas ministriju un Aizsardzības ministriju iesniegt izskatīšanai Ministru kabinetā Latvijas Kosmosa nozares attīstības stratēģiju 2028.–2034. gadam.
	Iebildums (SAM - 10.07.2026.)
Lūdzam precizēt Ministru kabineta protokollēmumu un izteikt 10.punktu šādā redakcijā: "Izglītības un zinātnes ministrijai līdz 2027. gada 31. decembrim sadarbībā ar Ekonomikas ministriju, Aizsardzības ministriju un Satiksmes ministriju iesniegt izskatīšanai Ministru kabinetā Latvijas Kosmosa nozares attīstības stratēģiju 2028.–2034. gadam".
Informatīvajā ziņojumā ir norādīts, ka Kosmosa nozare ir daļa no satiksmes un sakaru politikas. Atbilstoši Ministru kabineta 2003.gada 29.aprīļa noteikumiem Nr.242 "Satiksmes ministrijas nolikums", Satiksmes ministrija ir vadošā valsts pārvaldes iestāde transporta politikas un sakaru politikas jomā un piedalās nozares  politikas izstrādē.
 
Piedāvātā redakcija
10. Izglītības un zinātnes ministrijai līdz 2027. gada 31. decembrim sadarbībā ar Ekonomikas ministriju, Aizsardzības ministriju un Satiksmes ministriju iesniegt izskatīšanai Ministru kabinetā Latvijas Kosmosa nozares attīstības stratēģiju 2028.–2034. gadam.
	Ņemts vērā
Piedāvātā redakcija ir ņemta vērā. 
	MK sēdes protokollēmuma projekts
9. Izglītības un zinātnes ministrijai līdz 2027. gada 1.oktobrim sadarbībā ar Ekonomikas ministriju, Satiksmes ministriju un Aizsardzības ministriju iesniegt izskatīšanai Ministru kabinetā Latvijas Kosmosa nozares attīstības stratēģiju 2028.–2034. gadam.

	56.
	MK sēdes protokollēmuma projekts
11. Izglītības un zinātnes ministrijai sadarbībā ar Ventspils augstskolu, Latvijas Universitāti un Rīgas Tehnisko Universitāti izstrādāt Ventspils Starptautiskā Radioastronomijas Centra attīstības modeli.
	Iebildums (AM - 10.07.2026.)
Ņemot vērā AiM līdzšinējos kapitālieguldījumus Ventspils Starptautiskā radioastronomijas centra attīstībā, AiM iesaistāma centra attīstības modeļa izstrādē.
Piedāvātā redakcija
-
	Ņemts vērā
Piekrītam, ka, ņemot vērā Aizsardzības ministrijas līdzšinējos ieguldījumus Ventspils Starptautiskā radioastronomijas centra infrastruktūras attīstībā un uzturēšanā, Aizsardzības ministrija ir iesaistāma turpmākajās diskusijās par centra attīstības, pārvaldības un sadarbības modeļa pilnveidošanu.
Informatīvais ziņojums un protokollēmums ir attiecīgi precizēts.
	MK sēdes protokollēmuma projekts
-

	57.
	Informatīvais ziņojums
Informatīvais ziņojums
	Priekšlikums (IEM - 13.07.2026.)
Informatīvajā ziņojuma projektā Izglītības un zinātnes ministrija norāda, ka tās ieskatā "Latvijai būtu jāturpina dalība asociētās dalībvalsts statusā uz nenoteiktu periodu", tomēr "Kosmosa politikas jomas profesionāļu ierobežotās pieejamības dēļ Latvijā būtu apgrūtināti piedalīties visās EKA darba grupās un komitejās", kas apgrūtinātu jēgpilnu kosmosa nozares attīstību, jau sākot ar valsts pārvaldi rīcībpolitikas plānošanas līmenī. Tā kā šī pati problēma (kosmosa politikas jomas profesionāļu trūkums) skar visas nozares un saskaņā ar informatīvā ziņojuma projektu tiek piedāvāts ieguldīt būtiskus publiskos līdzekļus kosmosa nozares attīstībā - maksājumos Eiropas Kosmosa aģentūrai, aicinām informatīvā ziņojuma projektu vai Ministru kabineta protokollēmumu papildināt ar uzdevumu Valsts kancelejai sadarbībā ar Izglītības un zinātnes ministriju un Ekonomikas ministriju izvērtēt iespējas kosmosa nozares ekspertus iekļaut Ministru kabineta 2022. gada 21. jūnija noteikumu Nr. 361 "Noteikumi par valsts institūciju amatpersonu un darbinieku darba samaksu un tās noteikšanas kārtību, kā arī par profesijām un specifiskajām jomām, kurām piemērojams tirgus koeficients" tvērumā.
Piedāvātā redakcija
-
	Ņemts vērā
Piekrītam, ka viens no Latvijas kosmosa nozares attīstības izaicinājumiem ir ierobežota augsti kvalificētu speciālistu pieejamība gan publiskajā sektorā, gan zinātniskajās institūcijās, gan uzņēmumos.
Vienlaikus norādām, ka informatīvajā ziņojumā identificētais profesionāļu trūkums primāri ir saistīts ar nozares nelielo apjomu Latvijā un nepieciešamību pakāpeniski attīstīt cilvēkkapitālu, nevis ar atalgojuma sistēmas izvērtējuma trūkumu.
Tāpat jāņem vērā, ka kosmosa nozare ir horizontāla joma, kurā nepieciešamās kompetences lielā mērā pārklājas ar citās nozarēs izmantotām kompetencēm, piemēram, elektronikā, IKT, kiberdrošībā, datu analītikā, sakaru tehnoloģijās, fizikā, inženierzinātnēs un projektu vadībā. Līdz ar to ne vienmēr ir iespējams un nepieciešams nodalīt atsevišķu "kosmosa nozares eksperta" profesiju.
Vienlaikus jautājums par valsts pārvaldes konkurētspēju augsti kvalificētu speciālistu piesaistē ir horizontāls valsts pārvaldes cilvēkresursu politikas jautājums, kas skar ne tikai kosmosa nozari, bet arī virkni citu augsto tehnoloģiju, digitālo, kiberdrošības, inovāciju un aizsardzības jomu.
Ņemot vērā minēto, šobrīd neuzskatām par pamatotu informatīvajā ziņojumā vai Ministru kabineta protokollēmumā paredzēt atsevišķu uzdevumu par kosmosa nozares ekspertu iekļaušanu Ministru kabineta 2022. gada 21. jūnija noteikumu Nr. 361 tvērumā. Jautājums par valsts pārvaldes spēju piesaistīt un noturēt nepieciešamos speciālistus ir vērtējams plašākā valsts cilvēkresursu politikas kontekstā.
	Informatīvais ziņojums
-

	58.
	Informatīvais ziņojums
Informatīvais ziņojums
	Priekšlikums (IEM - 13.07.2026.)
Informatīvajam ziņojumam nav pievienots pielikums par augstākās izglītības paplašināšanos kosmosa jomā ("Detalizēts pārskats par visām programmām un kursiem atrodams ziņojuma 1. pielikumā"). Aicinām pievienot.
Vēršam uzmanību, ka sadaļā "Papildu dokumenti" pievieno tikai paskaidrojošos dokumentus, kas neietilpst TAP definētajā TA lietas komplektā, proti, tie netiek skatīti Ministru kabinetā.
Piedāvātā redakcija
-
	Ņemts vērā
Informatīvajā ziņojumā minētais 1. pielikums jau ir sagatavots, tomēr tas tiks pievienots atbilstoši TAP prasībām kā informatīvā ziņojuma pielikums, nevis kā paskaidrojošs dokuments sadaļā "Papildu dokumenti".
	Informatīvais ziņojums
-

	59.
	Informatīvais ziņojums
Informatīvais ziņojums
	Priekšlikums (EM - 10.07.2026.)
Ekonomikas ministrija aicina izvērtēt iespēju valsts pārvaldes institūcijām sadarbībā ar kosmosa industrijas komersantiem un pētniecības organizācijām regulāri apkopot un augstākās izglītības iestādēm piedāvāt Latvijai aktuālas maģistra un citu noslēguma darbu tēmas kosmosa tehnoloģiju un to praktisko pielietojumu jomā.
Šāda pieeja ļautu studentu pētniecības darbus ciešāk sasaistīt ar aktuālajām Latvijas kosmosa nozares, valsts pārvaldes un uzņēmumu vajadzībām, vienlaikus nodrošinot studentiem konkrētas tēmu izvēles iespējas un veicinot jaunu speciālistu interesi par kosmosa nozari.
Papildus aicinām izvērtēt nefinansiālus studentu motivēšanas un sasniegumu atzinības mehānismus, piemēram, ministrijas atzinības vai pateicības rakstu par īpaši nozīmīgiem noslēguma darbiem, kā arī izcilāko darbu un to autoru popularizēšanu institūciju komunikācijas kanālos, ievērojot autora piekrišanu un sensitīvas informācijas aizsardzības prasības.
Piedāvātā redakcija
-
	Ņemts vērā
Piekrītam, ka ciešāka sadarbība starp valsts pārvaldes institūcijām, uzņēmumiem, pētniecības organizācijām un augstākās izglītības iestādēm var veicināt studentu iesaisti Latvijas kosmosa nozarei aktuālu problēmjautājumu risināšanā un sekmēt cilvēkkapitāla attīstību.
Vienlaikus norādām, ka augstākās izglītības iestādēm ir akadēmiskā autonomija studiju procesa organizēšanā, tostarp noslēguma darbu tēmu izvēlē. Līdz ar to valsts institūcijas var veicināt šādu sadarbību un informācijas apmaiņu, bet nevar noteikt vai centralizēti koordinēt noslēguma darbu tēmu izvēli.
Attiecībā uz studentu sasniegumu atzinības mehānismiem norādām, ka šādas iniciatīvas ir iespējams īstenot esošo institūciju kompetences ietvaros un tām nav nepieciešams atsevišķs regulējums informatīvajā ziņojumā.
	Informatīvais ziņojums
-

	60.
	Informatīvais ziņojums
Informatīvais ziņojums
	Priekšlikums (EM - 10.07.2026.)
Ekonomikas ministrija aicina izvērtēt iespēju aktīvāk un mērķtiecīgāk popularizēt jauniešiem un potenciālajiem studentiem Latvijā jau pieejamās ar kosmosa nozari saistītās studiju programmas, tostarp Rīgas Tehniskās universitātes piedāvātās studiju iespējas.
Informatīvajā ziņojumā kā viens no izaicinājumiem identificēta nepieciešamība ieinteresēt un piesaistīt jauniešus kosmosa nozarei. Vienlaikus Latvijā jau ir izveidotas ar kosmosa, aeronautikas un saistīto augsto tehnoloģiju jomām saistītas studiju iespējas. Ekonomikas ministrijas ieskatā būtu lietderīgi stiprināt šo studiju programmu publicitāti, plašāk izmantojot valsts institūciju, augstākās izglītības iestāžu un nozares komunikācijas kanālus, tostarp sociālos tīklus.
Īpaši aicinām šādu komunikāciju īstenot studiju uzņemšanas un pieteikšanās periodos, mērķtiecīgi informējot jauniešus par konkrētām studiju programmām, to sasaisti ar kosmosa nozari un turpmākajām profesionālās attīstības iespējām.
Piedāvātā redakcija
-
	Ņemts vērā
Izglītības un zinātnes ministrija uzskata, ka priekšlikums pēc būtības jau ir ietverts informatīvajā ziņojumā. Ziņojumā paredzēti vairāki pasākumi jauniešu intereses veicināšanai par kosmosa nozari un STEM jomu, tostarp ESERO aktivitātes, ActinSpace hakatonu organizēšana, sabiedrības informēšanas pasākumi Researchlatvia mājaslapā, karjeras iespēju popularizēšana, skolotāju apmācības un sadarbība ar augstākās izglītības iestādēm. Vienlaikus IZM arī turpmāk sadarbībā ar augstākās izglītības iestādēm un nozares organizācijām veicinās informācijas pieejamību par ar kosmosa nozari saistītajām studiju iespējām. Papildu grozījumi informatīvajā ziņojumā nav nepieciešami.
	Informatīvais ziņojums
-

	61.
	Informatīvais ziņojums
Informatīvais ziņojums
	Priekšlikums (EM - 10.07.2026.)
Ekonomikas ministrija aicina izvērtēt iespēju atsevišķas līdz šim Latvijā sadarbībā ar EKA organizētās industrijas apmācības īstenot regulāri, tostarp ikgadēji vai atbilstoši nozares pieprasījumam.
Informatīvajā ziņojumā norādīts, ka kopš 2020. gada organizētas vairākas nozarei būtiskas apmācības par Eiropas sadarbību kosmosa standartizācijā (ECSS), kosmosa projektu vadību un kontroli, tehnisko prasību sagatavošanu, biznesa ideju attīstību un pārrunu procesu ar EKA. Vienlaikus vairāki no minētajiem kursiem organizēti vienreizēji konkrētā gadā.
Ņemot vērā jaunu komersantu un speciālistu ienākšanu kosmosa nozarē, kā arī nepieciešamību pastāvīgi stiprināt Latvijas industrijas spēju piedalīties EKA iepirkumos un starptautiskajās piegādes ķēdēs, aicinām izvērtēt nozarei pieprasītāko apmācību regularizēšanu. Apmācību regularitāti un tematiku būtu lietderīgi noteikt, balstoties uz uzņēmumu un pētniecības organizāciju vajadzībām un līdzšinējo apmācību pieprasījuma izvērtējumu.
Piedāvātā redakcija
-
	Ņemts vērā
Izglītības un zinātnes ministrija uzskata, ka priekšlikums pēc būtības jau ir ietverts informatīvajā ziņojumā.
Informatīvajā ziņojumā ir aprakstīta regulāra sadarbība ar Eiropas Kosmosa aģentūru Latvijas industrijas un pētniecības organizāciju kompetenču stiprināšanā. Vienlaikus vēršam uzmanību, ka EKA nacionālās programmas (RPA) ietvaros jau šobrīd tiek īstenotas vairākas aktivitātes, kas vērstas uz cilvēkkapitāla attīstību un apmācībām, tostarp:
- Type G1 – Education Activities – University Courses, kas paredz ar kosmosa nozari saistītu augstākās izglītības kursu izstrādi un ieviešanu;
- Space Related Courses for Latvian Industry, kas paredz specializētas apmācības Latvijas industrijas pārstāvjiem;
- Type G2 – Education Activities – PhD Theses, kas atbalsta promocijas darbu izstrādi sadarbībā ar industriju un pētniecības organizācijām.
Papildus tam sadarbībā ar EKA regulāri tiek organizētas nozares vajadzībām pielāgotas apmācības un informatīvie pasākumi, tostarp:
ikgadējie RPA projektu konkursu informatīvie semināri (Briefing for Industry);
- ESA Days Latvia pasākumi;
- EKA projektu rakstīšanas semināri;
- EKA projektu vadības un kontroles apmācības;
- ECSS standartu apmācības;
- uzņēmumu individuālās konsultācijas un vizītes;
- EKA karjeras dienas;
- Zemes novērošanas apmācību kursi;
- Copernicus un satelītdatu lietojuma pasākumi;
- EKA delegātu apmācības.
Līdz ar to informatīvajā ziņojumā aprakstītā pieeja jau paredz regulāru Latvijas industrijas un pētniecības organizāciju kompetenču stiprināšanu, balstoties uz nozares pieprasījumu un Eiropas Kosmosa aģentūras piedāvātajām iespējām. Papildu grozījumi informatīvajā ziņojumā nav nepieciešami.
	Informatīvais ziņojums
-

Informatīvais ziņojums
	Priekšlikums (EM - 10.07.2026.)
Ekonomikas ministrija piekrīt informatīvajā ziņojumā norādītajam, ka nepietiekams un neprognozējams finansējums var palēnināt līdzšinējo EKA programmu ietvaros attīstīto tehnoloģiju turpmāku attīstību un komercializāciju.
Vienlaikus aicinām papildināt informatīvo ziņojumu, uzsverot, ka Latvijas kosmosa nozares turpmākajā attīstības posmā būtiski ir ne tikai saglabāt pētniecības un tehnoloģiju attīstības kapacitāti, bet arī mērķtiecīgāk stiprināt tehnoloģiju virzību uz augstākiem tehnoloģiju gatavības līmeņiem (TRL), demonstrāciju, testēšanu un kvalifikāciju, klientu piesaisti un komercializāciju.
Ekonomikas ministrijas ieskatā būtu lietderīgi arī plašāk vērtēt kosmosa tehnoloģiju sasaisti ar aerokosmisko un satelīttelekomunikāciju tehnoloģiju attīstību, tostarp autonomajām sistēmām, dronu tehnoloģijām, drošām komunikācijām, kiberdrošību un divējāda pielietojuma risinājumiem. Šāda pieeja ļautu paplašināt EKA programmās attīstīto tehnoloģiju praktiskā pielietojuma un komercializācijas iespējas, kā arī veicināt Latvijas uzņēmumu integrāciju starptautiskajās piegādes un vērtību ķēdēs.
Lūdzam attiecīgi papildināt informatīvajā ziņojumā ietverto nacionālās kosmosa politikas attīstības redzējumu.
Piedāvātā redakcija
-
	Ņemts vērā
Piekrītam, ka Latvijas kosmosa nozares turpmākajā attīstības posmā nepieciešams lielāku uzmanību pievērst tehnoloģiju demonstrācijai, kvalifikācijai, komercializācijai un integrācijai starptautiskajās piegādes ķēdēs, vienlaikus saglabājot līdzšinējās pētniecības un attīstības kapacitātes.
Informatīvais ziņojums ir attiecīgi precizēts.
Vienlaikus neuzskatām par nepieciešamu papildināt informatīvo ziņojumu ar atsevišķu redzējumu par pāreju uz aerokosmisko politiku, jo kosmosa tehnoloģiju saistība ar satelītsakariem, drošību, aizsardzību, Zemes novērošanu un citām saistītām jomām jau ir atspoguļota informatīvajā ziņojumā un Latvijas kosmosa stratēģijā 2021.–2027. gadam.
Norādām, ka informatīvajā ziņojumā jau ir atspoguļota kosmosa tehnoloģiju saikne ar vairākām saistītām nozarēm un tehnoloģiju jomām.
Attiecībā uz satelīttelekomunikācijām vēršam uzmanību, ka tās pēc būtības ir viena no kosmosa nozares sastāvdaļām, nevis atsevišķa no kosmosa nozares nodalāma tehnoloģiju joma. Satelītsakari ir viens no būtiskākajiem kosmosa infrastruktūras un pakalpojumu segmentiem, kas jau šobrīd ir ietverts informatīvajā ziņojumā.
Tāpat autonomo sistēmu, bezpilota tehnoloģiju un dronu attīstībā plaši tiek izmantoti kosmosa nozares risinājumi, tostarp globālās navigācijas satelītu sistēmas (GNSS), satelītsakari, Zemes novērošanas dati un precīzās pozicionēšanas pakalpojumi. Līdz ar to šo tehnoloģiju savstarpējā saistība ir vispāratzīts un plaši izmantots princips, kas neprasa atsevišķas politikas pieejas formulēšanu.
Attiecībā uz divējāda lietojuma tehnoloģijām norādām, ka informatīvajā ziņojumā šim jautājumam jau ir veltīta atsevišķa sadaļa. Tajā identificētas EKA programmas un iniciatīvas, kas saistītas ar drošības un divējāda lietojuma risinājumu attīstību, kā arī izteikts aicinājums Aizsardzības ministrijai izvērtēt iespējas aktīvāk iesaistīties un investēt Eiropas Kosmosa aģentūras attiecīgajās programmās.
Līdz ar to uzskatām, ka informatīvajā ziņojumā jau ir pietiekami atspoguļota kosmosa tehnoloģiju sasaiste ar satelītsakariem, drošību, autonomajām sistēmām, bezpilota tehnoloģijām un divējāda lietojuma risinājumiem, un papildu konceptuālas atsauces uz tā saukto aerokosmisko pieeju nav nepieciešamas.
	Informatīvais ziņojums
-

	Priekšlikums (EM - 10.07.2026.)
Ekonomikas ministrija piekrīt informatīvajā ziņojumā norādītajam par kosmosa tehnoloģiju pieaugošo nozīmi valsts aizsardzības, nacionālās drošības un noturības stiprināšanā.
Vienlaikus aicinām papildināt informatīvo ziņojumu ar plašāku skatījumu uz kosmosa tehnoloģiju sasaisti ar satelīttelekomunikāciju, drošu komunikāciju, autonomo sistēmu un dronu tehnoloģiju attīstību. Mūsdienu drošības un aizsardzības risinājumos satelītsakari, globālās navigācijas satelītu sistēmas, Zemes novērošanas dati un droša datu pārraide arvien ciešāk tiek integrēti ar bezpilota un autonomajām platformām, nodrošinot situācijas apzināšanu, navigāciju, attālinātu vadību, datu apmaiņu un kritiskās infrastruktūras uzraudzību.
Ekonomikas ministrijas ieskatā Latvijas turpmākajā kosmosa politikas attīstībā būtu lietderīgi mērķtiecīgāk stiprināt šo tehnoloģiju savstarpējo sasaisti, attīstot plašāku aerokosmisko un satelīttelekomunikāciju tehnoloģiju virzienu. Šāda pieeja neparedz aviācijas un kosmosa nozaru institucionālu apvienošanu, bet gan kosmosa tehnoloģiju integrāciju ar dronu, autonomo sistēmu un drošu komunikāciju risinājumiem tajās jomās, kur pastāv tiešs pielietojums valsts aizsardzības, iekšējās drošības, robežuzraudzības un kritiskās infrastruktūras vajadzībām.
Lūdzam attiecīgi papildināt informatīvo ziņojumu, atspoguļojot kosmosa, satelīttelekomunikāciju, dronu un autonomo tehnoloģiju pieaugošo savstarpējo integrāciju drošības un aizsardzības risinājumu attīstībā.
Piedāvātā redakcija
-
	Ņemts vērā
Piekrītam, ka kosmosa tehnoloģiju nozīme valsts aizsardzības, nacionālās drošības un noturības stiprināšanā turpina pieaugt, un ka mūsdienu drošības risinājumos arvien ciešāk integrējas satelītsakari, globālās navigācijas satelītu sistēmas (GNSS), Zemes novērošanas dati, droša datu pārraide, autonomās sistēmas un bezpilota tehnoloģijas.
Vienlaikus norādām, ka informatīvajā ziņojumā jau ir atspoguļota kosmosa tehnoloģiju saikne ar satelītsakariem, drošības un aizsardzības vajadzībām, Zemes novērošanu, navigāciju, Eiropas Savienības kosmosa programmām un divējāda lietojuma tehnoloģijām.
Tāpat satelīttelekomunikācijas, satelītnavigācija un Zemes novērošana pēc būtības ir kosmosa nozares sastāvdaļas, nevis no tās nodalāmas tehnoloģiju jomas. Savukārt autonomās sistēmas un bezpilota tehnoloģijas plaši izmanto kosmosa infrastruktūras nodrošinātos pakalpojumus, tostarp GNSS pozicionēšanu, satelītsakarus un Zemes novērošanas datus.
Vienlaikus informatīvajā ziņojumā jau ir ietverta atsevišķa sadaļa par drošības un divējāda lietojuma tehnoloģijām, kurā identificētas Eiropas Kosmosa aģentūras programmas šajā jomā un izteikts aicinājums Aizsardzības ministrijai izvērtēt iespējas aktīvāk iesaistīties un investēt attiecīgajās EKA programmās.
Ņemot vērā minēto, informatīvais ziņojums ir precizēts, papildinot attiecīgo sadaļu ar norādi par kosmosa infrastruktūras pieaugošo nozīmi autonomo sistēmu, bezpilota tehnoloģiju, satelītsakaru un drošu komunikāciju risinājumu attīstībā, taču neuzskatām par nepieciešamu informatīvo ziņojumu papildināt ar atsevišķu aerokosmiskās politikas attīstības virzienu. 
	Informatīvais ziņojums
-

	Priekšlikums (EM - 10.07.2026.)
Ekonomikas ministrija vērš uzmanību, ka paralēli Izglītības un zinātnes ministrijas informatīvajam ziņojumam tiek virzīts arī Ekonomikas ministrijas informatīvais ziņojums par Latvijas dalību EKA programmās, tās efektivitātes izvērtējumu un priekšlikumiem turpmākajai dalībai un kosmosa nozares attīstībai. Abos informatīvajos ziņojumos ietverti savstarpēji cieši saistīti jautājumi par Latvijas kosmosa nozares turpmāko pārvaldības modeli, stratēģiskajiem attīstības virzieniem un Latvijas dalības EKA finansēšanas pieeju.
Lai nodrošinātu vienotu un savstarpēji saskaņotu valsts politikas redzējumu, Ekonomikas ministrija aicina pirms turpmāku konceptuālu lēmumu virzīšanas organizēt starpministriju tikšanos starp Ekonomikas ministriju un Izglītības un zinātnes ministriju, nepieciešamības gadījumā iesaistot arī citas kompetentās nozaru ministrijas. Tikšanās ietvaros aicinām konceptuāli vienoties par Latvijas kosmosa nozares pārvaldības modeli, nākamā perioda stratēģiskajiem attīstības virzieniem un finansēšanas pieeju.
Šāda saskaņošana ļautu novērst paralēlu vai savstarpēji atšķirīgu risinājumu virzību un nodrošināt vienotu valsts redzējumu par Latvijas kosmosa nozares turpmāko attīstību.
Piedāvātā redakcija
-
	Ņemts vērā
Izglītības un zinātnes ministrija atbalsta starpinstitūciju sadarbību un regulāru viedokļu apmaiņu ar Ekonomikas ministriju un citām iesaistītajām institūcijām par Latvijas kosmosa nozares attīstību, tostarp jautājumos, kas saistīti ar dalību Eiropas Kosmosa aģentūras programmās, nozares attīstības prioritātēm un pārvaldības pilnveidošanu.
Vienlaikus norādām, ka informatīvais ziņojums ir sagatavots, izpildot Izglītības un zinātnes ministrijas kompetencē esošos uzdevumus un atspoguļo ministrijas izvērtējumu par Latvijas kosmosa nozares attīstību. Tāpat jāņem vērā, ka Ekonomikas ministrijas informatīvais ziņojums un Izglītības un zinātnes ministrijas informatīvais ziņojums ir sagatavoti dažādu Ministru kabineta uzdevumu ietvaros un tiem ir atšķirīgs mērķis un tvērums.
Līdz ar to neredzam pamatu atlikt informatīvajā ziņojumā ietverto priekšlikumu virzību līdz papildu starpministriju konceptuālai vienošanās panākšanai. Vienlaikus Izglītības un zinātnes ministrija ir gatava turpināt dialogu ar Ekonomikas ministriju un citām iesaistītajām institūcijām par turpmāko kosmosa nozares attīstību un pārvaldības pilnveidošanu.
	Informatīvais ziņojums
-

	Priekšlikums (KEM - 13.07.2026.)
Informatīvā ziņojuma 10.lpp iekļautajā informācijā par 4 nozaru darba grupu izveidi, attēlā nr.2 minēts, ka Uzņēmējdarbības darba grupu vada Ekonomikas ministrija. Ņemot vērā, ka šajā darba grupā tiks skatītas arī EUMETSAT programmas, vēlamies precizēt, kā tiks organizēta sadarbības koordinēšana starp EUMETSAT un KEM/LVĢMC un šajā gadījumā, arī EM.
Piedāvātā redakcija
-
	Ņemts vērā
Izglītības un zinātnes ministrija piekrīt, ka nepieciešams pilnveidot Latvijas kosmosa nozares pārvaldību un stiprināt starpinstitucionālo koordināciju. Vienlaikus, ņemot vērā informatīvā ziņojuma saskaņošanas procesā saņemtos atšķirīgos viedokļus par kosmosa nozares pārvaldības pieeju, kā arī nepieciešamību izvērtēt valsts ilgtermiņa prioritātes, institucionālo atbildību un pieejamos resursus, šobrīd netiek virzīts konkrēts lēmums par Latvijas Kosmosa komitejas vai cita koordinācijas mehānisma izveidi.
Jautājumu par Latvijas kosmosa nozares pārvaldības modeli, koordinācijas mehānismiem, institucionālo atbildību sadalījumu un nepieciešamajiem resursiem plānots risināt Latvijas Kosmosa nozares attīstības stratēģijas 2028.–2034. gadam izstrādes procesā, nodrošinot visu iesaistīto institūciju, zinātnisko institūciju, nozares organizāciju un industrijas pārstāvju iesaisti.
Vienlaikus Izglītības un zinātnes ministrijas ieskatā starpinstitucionāls koordinācijas mehānisms arī turpmāk būs nepieciešams, lai nodrošinātu koordinētu Latvijas interešu pārstāvību Eiropas Kosmosa aģentūrā, Eiropas Savienības kosmosa programmās un citos starptautiskajos sadarbības formātos
	Informatīvais ziņojums
-

	Priekšlikums (IEM - 13.07.2026.)
Aizstāt ziņojuma 47. lappuses pirmajā rindkopā vārdu “robežsardzes” ar vārdiem “Valsts robežsardzes”, kā arī precizēt, kas ir domāts ar jēdzienu "iekšējās drošības dienesti". Iekšējās drošības dienests ir definēts Apsardzes darbības likumā kā iestādes, komersanta vai organizācijas struktūrvienība, kas nodrošina tās apsardzi, iekšējo kārtību un drošību. Tomēr šajā gadījumā acīmredzami  ir domāts kas cits.
Piedāvātā redakcija
-
	Ņemts vērā
Informatīvais ziņojums tiks precizēts, aizstājot vārdu "robežsardzes" ar vārdiem "Valsts robežsardzes", kā arī precizējot jēdzienu "iekšējās drošības dienesti", lai izvairītos no dažādas interpretācijas iespējām.
	Informatīvais ziņojums
-

	Priekšlikums (IEM - 13.07.2026.)
Lūdzam precizēt ziņojuma 7. lappusē apakšpunktu: “GOVSATCOM: ES satelītsakaru pakalpojumu iniciatīva, kas nodrošina drošus, uzticamus sakarus valdības lietotājiem (piemēram, robežsardzei, civilajai aizsardzībai, militārajiem spēkiem), kas balstās uz esošo dalībvalstu satelītu jaudu apvienošanu (pooling & sharing);”, aizstājot vārdus "valdības lietotāji" ar vārdiem "valsts pārvaldes institūciju lietotāji" vai citu piemērotu jēdzienu.
 
Piedāvātā redakcija
-
	Ņemts vērā
Informatīvais ziņojums ir atbilstoši precizēts.
	Informatīvais ziņojums
-

	Priekšlikums (DAIF Latvija - 10.07.2026.)
DAIF Latvija pozitīvi vērtē informatīvājā ziņojumā integrētos iekšējās drošības un aizsardzības jautājums, ietverot gan Aizsardzības ministrijas, gan Iekšlietu ministrijas intereses un iesaisti kosmosa nozarē, kā arī paredzot veidot Aizsardzības un drošības darba grupu.
DAIF Latvija rosina
Precizēt 1.attēlu - Latvijas kosmosa pārvaldības lomu un atbildību kopaina – iekļaujot Iekšlietu ministriju un tās padotības iestādes (kā VUGD, Valsts policija, Robežsardze) pie sadarbības iestādēm.
precizēt 2.attēlu - Piedāvātā Latvijas kosmosa komitejas un tās darba grupu koordinācijas shēma – iekļaujot arī Iekšlietu ministriju pie nozaru minsitriju uzskaitījuma sadaļā “Nozaru ministrijas”.
Piedāvātā redakcija
-
	Ņemts vērā
Piekrītam, ka kosmosa tehnoloģiju izmantošana kļūst arvien nozīmīgāka valsts drošības, civilās aizsardzības, robežuzraudzības, krīžu pārvaldības un kritiskās infrastruktūras uzraudzības jomās. Līdz ar to informatīvais ziņojums ir precizēts, 1. un 2. attēlā atspoguļojot Iekšlietu ministrijas un tās padotības iestāžu iesaisti kosmosa tehnoloģiju izmantošanā un nozares koordinācijā.
	Informatīvais ziņojums
-

	Priekšlikums (DAIF Latvija - 10.07.2026.)
Šobrīd ziņojumā ir minēts, ka Ministru kabinets (MK) izveido Latvijas kosmosa komiteju ar rīkojumu, papildus komitejas sastāvam nosakot konkrētus komitejas mērķus, uzdevumus un darbības principus.
DAIF Latvija aicina papildināt ziņojumu, paredzot, ka jau pirms MK lēmuma nepieciešams panākt vienošanos par Kosmosa komitejas pilnvarām, kompetenci, lēmumu pieņemšanas kārtību un nozaru organizāciju faktisko iesaisti.
 
Piedāvātā redakcija
-
	Ņemts vērā
Izglītības un zinātnes ministrija piekrīt, ka nepieciešams pilnveidot Latvijas kosmosa nozares pārvaldību un stiprināt starpinstitucionālo koordināciju. Vienlaikus, ņemot vērā informatīvā ziņojuma saskaņošanas procesā saņemtos atšķirīgos viedokļus par kosmosa nozares pārvaldības pieeju, kā arī nepieciešamību izvērtēt valsts ilgtermiņa prioritātes, institucionālo atbildību un pieejamos resursus, šobrīd netiek virzīts konkrēts lēmums par Latvijas Kosmosa komitejas vai cita koordinācijas mehānisma izveidi.
Jautājumu par Latvijas kosmosa nozares pārvaldības modeli, koordinācijas mehānismiem, institucionālo atbildību sadalījumu un nepieciešamajiem resursiem plānots risināt Latvijas Kosmosa nozares attīstības stratēģijas 2028.–2034. gadam izstrādes procesā, nodrošinot visu iesaistīto institūciju, zinātnisko institūciju, nozares organizāciju un industrijas pārstāvju iesaisti.
Vienlaikus Izglītības un zinātnes ministrijas ieskatā starpinstitucionāls koordinācijas mehānisms arī turpmāk būs nepieciešams, lai nodrošinātu koordinētu Latvijas interešu pārstāvību Eiropas Kosmosa aģentūrā, Eiropas Savienības kosmosa programmās un citos starptautiskajos sadarbības formātos
	Informatīvais ziņojums
-

	70.
	Informatīvais ziņojums
Informatīvais ziņojums
	Priekšlikums (DAIF Latvija - 10.07.2026.)
Šobrīd ziņojumā ir iekļauts neliels citu Eiropas valstu piemēru apskats, norādot, ka Eiropā valstis, tipiski atkarībā no to lieluma, vai nu veido centralizētas pārvaldes institūcijas vai arī decentralizētas pārvaldības sistēmas.
DAIF Latvija aicina papildināt informatīvo ziņojumu ar detalizētāku izvērtējumu par citu valstu pieredzi, norādot gan pozitīvās, gan negatīvās puses katram no modeļiem, un kā tas sasaucas tieši ar piedāvāto Latvijas pārvaldības modeli – kas ir/nav ņemts vērā to plānojot.
 
Piedāvātā redakcija
-
	Ņemts vērā
Informatīvajā ziņojumā ir ietverts pārskats par citu Eiropas valstu pieejām kosmosa nozares pārvaldībai tādā apjomā, kas nepieciešams, lai pamatotu informatīvajā ziņojumā ietvertos secinājumus par Latvijas vajadzībām atbilstošāko koordinācijas modeli.
Vienlaikus jāņem vērā, ka informatīvā ziņojuma mērķis nav veikt padziļinātu salīdzinošu pētījumu par Eiropas valstu kosmosa nozares pārvaldības sistēmām. Informatīvajā ziņojumā paralēli kosmosa nozares pārvaldības jautājumiem ir analizēta arī Latvijas sadarbība ar Eiropas Kosmosa aģentūru, cilvēkkapitāla attīstība, pētniecība, industrijas attīstība, starptautiskā sadarbība, drošības un divējāda lietojuma tehnoloģijas, kosmosa infrastruktūra un citi jautājumi, tādēļ informatīvajā ziņojumā nepieciešams saglabāt samērīgu detalizācijas pakāpi un optimālu dokumenta apjomu.
Vienlaikus, ņemot vērā informatīvā ziņojuma saskaņošanas procesā saņemtos atšķirīgos viedokļus par kosmosa nozares pārvaldības pieeju, kā arī nepieciešamību izvērtēt valsts ilgtermiņa prioritātes, institucionālo atbildību un pieejamos resursus, šobrīd netiek virzīts konkrēts lēmums par Latvijas Kosmosa komitejas vai cita koordinācijas mehānisma izveidi.
Jautājumu par Latvijas kosmosa nozares pārvaldības modeli, koordinācijas mehānismiem, institucionālo atbildību sadalījumu un nepieciešamajiem resursiem plānots risināt Latvijas Kosmosa nozares attīstības stratēģijas 2028.–2034. gadam izstrādes procesā, nodrošinot visu iesaistīto institūciju, zinātnisko institūciju, nozares organizāciju un industrijas pārstāvju iesaisti.
Vienlaikus Izglītības un zinātnes ministrijas ieskatā starpinstitucionāls koordinācijas mehānisms arī turpmāk būs nepieciešams, lai nodrošinātu koordinētu Latvijas interešu pārstāvību Eiropas Kosmosa aģentūrā, Eiropas Savienības kosmosa programmās un citos starptautiskajos sadarbības formātos
	Informatīvais ziņojums
-

	71.
	Informatīvais ziņojums
Informatīvais ziņojums
	Priekšlikums (DAIF Latvija - 10.07.2026.)
DAIF Latvija pozitīvi vērtē ziņojumā iekļauto diezgan plašo par līdz šim īstenotajām aktivitātēm un programmām kosmosa attīstības jomā, taču tas vairāk veido situācijas aprakstu un mazāk identificē esošās situācijas izvērtējuma sasaisti ar plānotajām darbībām pēc jau ieviestā rezultātiem.

Ņemot vērā pietiekami nozīmīgo drošības un aizsardzības jomas integrāciju kosmosa jomas attīstīā, aicinām papildināt informatīvo ziņojumu pie turpmākajām rīcībām norādot arī nepieciešamību veikt detalizētu drošības un aizsardzības industrijas vajadzību un attīstāmo virzienu novērtējumu kosmosa jomā, tai skaitā arī iekļaujot nepieciešamās infrastruktūras, testēšanas iespēju un cilvēkresursu izaicinājumus.
 
Piedāvātā redakcija
-
	Ņemts vērā
Piekrītam, ka drošības un aizsardzības sektora vajadzību identificēšana kosmosa tehnoloģiju jomā ir būtisks priekšnoteikums mērķtiecīgai nozares attīstībai un tehnoloģiju efektīvai izmantošanai valsts drošības, aizsardzības, robežuzraudzības, civilās aizsardzības un krīžu pārvaldības vajadzībām.
Vienlaikus uzskatām, ka detalizēts drošības un aizsardzības sektora vajadzību izvērtējums primāri ir attiecīgo nozaru ministriju kompetencē. Ņemot vērā tematisko pārklājumu starp aizsardzības, iekšējās drošības un civilās aizsardzības jomām, aicinām Aizsardzības ministriju un Iekšlietu ministriju savstarpēji vienoties par iespējamu kopīgu uzdevumu vai pieeju šāda izvērtējuma veikšanai un informēt par to Izglītības un zinātnes ministriju.
Izglītības un zinātnes ministrija ir gatava iesaistīties turpmākajā sadarbībā un koordinācijā, lai izvērtējuma rezultāti tiktu izmantoti Latvijas Kosmosa nozares attīstības stratēģijas 2028.–2034. gadam izstrādē un turpmāko kosmosa politikas prioritāšu noteikšanā.
	Informatīvais ziņojums
-

	72.
	Informatīvais ziņojums
Informatīvais ziņojums
	Priekšlikums (DAIF Latvija - 10.07.2026.)
Ir jāuzsāk jaunās nacionālās kosmosa stratēģijas izstrāde, ņemot vērā, ka pašreizējās stratēģijas darbības periods noslēdzas 2027. gadā. Uzskatām, ka jaunās stratēģijas sagatavošana ir jāuzsāk šobrīd, iesaistot nozari, pētniecības institūcijas, augstskolas un citas ieinteresētās puses, lai nodrošinātu saskaņotu redzējumu par Latvijas kosmosa nozares attīstību pēc 2027. gada. Šis Informatīvais ziņojums, kā arī citi procesā esošie plānošanas dokumenti ir tieši jāsasaista ar jauno stratēģiju un tiem - kā visaptverošam un detalizētam aktuālās situācijas novērtējumam - jākalpo kā pamata (izejošās informācijas) dokumentam izvirzāmo mērķu un uzdevumu noteikšanā. 
DAIF Latvija aicina papildināt turpmāko rīcību sadaļu, kā arī piekritigajā MK protokollēmumā iekļaujt informāciju par konkrētu datumu, līdz kuram ir jāuzsāk jaunās stratēģijas izstrāde, iesaistot drošības un aizsardzības industriju un DAIF Latvija.
 
Piedāvātā redakcija
-
	Ņemts vērā
Piekrītam, ka Latvijas Kosmosa nozares attīstības stratēģijas 2028.–2034. gadam izstrāde ir uzsākama savlaicīgi, nodrošinot valsts pārvaldes, zinātnisko institūciju, augstākās izglītības iestāžu, industrijas un citu ieinteresēto pušu iesaisti, tostarp drošības un aizsardzības nozares pārstāvju līdzdalību.
Vienlaikus jāņem vērā, ka jaunās stratēģijas saturs ir cieši saistīts ar Latvijas turpmāko dalību Eiropas Kosmosa aģentūrā, pieejamo finansējumu, Latvijas izvēlēto EKA programmu portfeli, kā arī lēmumiem par asociētās dalībvalsts statusa pagarināšanu pēc 2027. gada 27. jūlija. Tādēļ stratēģijas izstrādē nepieciešams ņemt vērā arī attiecīgo procesu rezultātus.
Informatīvais ziņojums tiks precizēts, paredzot, ka Latvijas Kosmosa nozares attīstības stratēģijas 2028.–2034. gadam izstrāde uzsākama 2027. gada pirmajā ceturksnī, nodrošinot visu iesaistīto pušu, tostarp nozares organizāciju, zinātnisko institūciju un uzņēmumu pārstāvju iesaisti.
Vienlaikus uzskatām, ka stratēģijas iesniegšana Ministru kabinetā ir nosakāma līdz 2027. gada 1. oktobrim, lai nodrošinātu pietiekamu laiku tās izskatīšanai un sagatavošanos nākamajam plānošanas periodam.
	Informatīvais ziņojums
-

	73.
	Informatīvais ziņojums
Informatīvais ziņojums
	Priekšlikums (DAIF Latvija - 10.07.2026.)
DAIF Latvija aicina papildināt ziņojumu ar informāciju, kā tiks noteiktas prioritārās attīstāmās jomas. Attiecīgi, šobrīd ziņojumā, piemēram, ir atsauce gan Aizsardzības industrijas stratēģijā 2025–2036 minētajām jomām, gan pieminētas arī NATO prioritārās jomas, taču nav skaidrs kā Latvija izvēlēsies prioritārās tehnoloģijas nākamajiem 10 gadiem.
DAIF Latvija aicina ziņojumā paredzēt izstrādāt Latvijas kosmosa kritisko tehnoloģiju sarakstu, kā arī identificēt prioritārās divējāda lietojuma tehnoloģijas, nodrošinot sasaisti arī ar ar ES un NATO līmeņa kritiski attīstāmajām un prioritārajām jomām.
 
Piedāvātā redakcija
-
	Ņemts vērā
Piekrītam, ka Latvijas kosmosa nozares turpmākajā attīstībā nepieciešams identificēt prioritārās tehnoloģiju jomas un nodrošināt to sasaisti ar Eiropas Savienības un NATO attīstības prioritātēm.
Vienlaikus norādām, ka jautājumi par valsts drošības, aizsardzības un divējāda lietojuma tehnoloģiju prioritātēm primāri ir Aizsardzības ministrijas un Iekšlietu ministrijas kompetencē. Šādu prioritāšu noteikšanai nepieciešams izvērtēt gan attiecīgo institūciju spēju attīstības plānus un vajadzības, gan Latvijas industrijas un zinātnisko institūciju esošās kompetences un potenciālu.
Izglītības un zinātnes ministrijas ieskatā kosmosa nozares attīstības prioritātes nosakāmas ciešā sadarbībā ar Aizsardzības ministriju, Iekšlietu ministriju, Ekonomikas ministriju, industrijas un zinātnisko institūciju pārstāvjiem, izstrādājot Latvijas Kosmosa nozares attīstības stratēģiju 2028.–2034. gadam.
Vienlaikus uzskatām, ka detalizēta Latvijas kritisko kosmosa tehnoloģiju un divējāda lietojuma tehnoloģiju saraksta izstrāde pārsniedz šī informatīvā ziņojuma tvērumu un ir vērtējama nākamajā politikas plānošanas posmā. Tomēr informatīvais ziņojums jau identificē nepieciešamību stiprināt Latvijas iesaisti drošības, satelītsakaru, Zemes novērošanas, navigācijas un citās stratēģiski nozīmīgās tehnoloģiju jomās.
	Informatīvais ziņojums
-

	74.
	Informatīvais ziņojums
Informatīvais ziņojums
	Priekšlikums (DAIF Latvija - 10.07.2026.)
Lai nodrošinātu ziņojumā iekļautās informācijas viennozīmīgu, DAIF Latvija aicina precizēt izmantotos datus, kuri ir izmantoti KPI progresa aprēķiniem, respektīvi, vai tie ir fiksēti 2025. gada beigās vai, piemēram 2025. gada oktobrī vai jau 2026. gadā.
 
Piedāvātā redakcija
-
	Ņemts vērā
Informatīvais ziņojums ir precizēts, norādot, ka KPI progresa novērtējumā izmantotie dati ir fiksēti 2025. gada vasarā, ja vien konkrētam rādītājam nav norādīts cits datu aktualitātes periods. Tas nodrošinās viennozīmīgu izmantoto datu interpretāciju un salīdzināmību.
	Informatīvais ziņojums
-

	75.
	Informatīvais ziņojums
Informatīvais ziņojums
	Priekšlikums (DAIF Latvija - 10.07.2026.)
Ziņojumā ir iekļauta informācija par to, ka, lai nodrošinātu Latvijas dalību ESA tiek paredzētas arī finanšu pārdales ES fondu programmu ietvaros, tai skaitā, pārdalot to no "Pēcdoktorantūras pētījumi" paredzētā elastības finansējuma.
DAIF Latvija aicina precizēt ziņojumu, norādot, kā šī finansējuma pārvirzīšana ietekmēs šo pēcdokrantūras finansējuma izmantošanu atbilstoši savam sākotnējam mērķim. Piemēram, jau precīzi norādot, ka daļa no pēcdoktarantūras pētījumiem paredzētā finansējuma ir apgūstama caur ESA projektu mehānismu.
 
Piedāvātā redakcija
-
	Ņemts vērā
Skaidrojam, ka daļa aktivitāšu, kuras sākotnēji bija plānotas pētniecības, pēcdoktorantūras un jauno zinātnieku attīstības atbalstam, tiek nodrošinātas arī Latvijas dalības Eiropas Kosmosa aģentūras programmās ietvaros. EKA instrumenti nodrošina iespējas studentiem, doktorantiem, pēcdoktorantiem un jaunajiem zinātniekiem piedalīties pētniecības projektos, starptautiskās zinātniskās sadarbības aktivitātēs, praksēs, karjeras programmās un uzņēmējdarbības iniciatīvās.
Īpaši jāizceļ EKA nacionālās programmas izglītības aktivitātes (Type G1), doktorantūras aktivitātes (Type G2), sagatavošanās un pētniecības projekti, kosmosa zinātnes aktivitātes, kā arī EKA prakses un karjeras programmas, kurās jau šobrīd aktīvi iesaistās Latvijas studenti un jaunie pētnieki. 
Tāpat viens no Latvijas dalības EKA ieguvumiem ir iespēja jaunajiem zinātniekiem piedalīties pētniecības projektos līdz aptuveni 150 000 euro apmērā, vadīt pētniecības aktivitātes, iesaistīties starptautiskās komandās un attīstīt savas idejas sadarbībā ar Eiropas partneriem. 
Līdz ar to finansējuma pārdale nav vērtējama tikai kā finansējuma samazinājums pētniecībai, bet daļēji arī kā finansējuma novirzīšana alternatīviem starptautiskiem pētniecības un inovāciju instrumentiem, kas nodrošina papildu iespējas Latvijas jaunajiem zinātniekiem, doktorantiem un pēcdoktorantiem. 
	Informatīvais ziņojums
-

	76.
	Informatīvais ziņojums
Informatīvais ziņojums
	Priekšlikums (Biedrība Latvijas Kosmosa Industrijas Asociācija - 10.07.2026.)
Lai skaidrotu 6,1 milj. euro pamatojumu, LAIK ierosina: paplašināt Tabulas Nr. 10 loģiku (programmu sadalījums 6,01 milj. euro 2026. gadam) uz indikatīvu 2027.–2028. gada portfeli pa programmām (obligātā, GSTP, FutureEO, E3P, RPA, divējāda lietojuma elementi), pievienojot nozares absorbcijas raksturojumu un sasniedzamos rādītājus.
Piedāvātā redakcija
-
	Ņemts vērā
Informatīvais ziņojums ir papildināts ar indikatīvu Latvijas EKA programmu portfeļa sadalījumu 2027.–2028. gadam, ietverot informāciju par galvenajām programmām, Latvijas organizāciju identificētajām kompetencēm un sagaidāmajiem rezultātiem.
Vienlaikus norādām, ka programmu portfelis ir indikatīvs un atspoguļo pašreizējās prioritātes un identificētās iespējas. Izglītības un zinātnes ministrija, sadarbojoties ar iesaistītajām institūcijām un industrijas pārstāvjiem, saglabā tiesības precizēt Latvijas ieguldījumu sadalījumu starp EKA programmām, ja mainās nozares vajadzības, pieejamās iespējas, EKA programmu saturs, Latvijas organizāciju intereses vai citi būtiski apstākļi.
Līdz ar to informatīvajā ziņojumā ietvertais programmu portfelis nav uzskatāms par juridiski saistošu ilgtermiņa finanšu sadalījumu, bet gan par indikatīvu plānošanas instrumentu finansējuma nepieciešamības pamatošanai.
	Informatīvais ziņojums
-

	77.
	Informatīvais ziņojums
Informatīvais ziņojums
	Priekšlikums (ĀM - 15.07.2026.)
38. un 39.lapaspuses Sadaļā Sadarbība ANO COPUOS ietvarā ir veicamas vairākas izmaiņas:

1. 1.rindkopas 1.teikums "COPUOS ir galvenais ANO forums kosmosa politikas veidošanai, kurā piedalās 104 dalībvalstis."
2. 2.rindkopas 1.teikums "2025. gada 23. maijā Latvija oficiāli ratificēja COPUOS līgumu par valstu darbības principiem kosmosā, un tas ir būtisks solis valsts starptautiskās sadarbības paplašināšanā kosmosa nozarē."
3. 3.rindkopa " Līguma ratifikācija Latvijai sniedz iespēju dalībai ANO COPUOS komitejas darbībā, kas ir galvenā ANO platforma starptautiskā kosmosa tiesību izstrādē, ilgtspējīgas kosmosa darbības normu veidošanā, klimata monitoringa, drošības un ilgtspējas iniciatīvās."
Piedāvātā redakcija
1. Aicinām pievienot rindkopas sākumā teikumu "Latvija pievienojās ANO Komitejai par kosmosa izmantošanu miermīlīgiem mērķiem (COPUOS) 2024. gada decembrī." Pamatojums: ANO Ģenerālā asambleja ar lēmumu 79/519 B pieņēma Latvijas pievienošanos COPUS.
2. Mainīt redakciju uz "Latvija oficiāli ratificēja Līgumu par valstu darbības principiem kosmosa, tostarp mēness un citu debess ķermeņu, izpētē un izmantošanā, un tas ir būtisks solis valsts starptautiskās sadarbības paplašināšanā kosmosa nozarē."
Pamatojums: Faktuāla kļūda, tas nav COPUOS līgums. Līguma nosaukums arī ir neprecīzs. https://likumi.lv/ta/id/359930-ligums-par-valstu-darbibas-principiem-kosmosa-tostarp-meness-un-citu-debess-kermenu-izpete-un-izmantosana"
3. Izņemt teikumu no redakcijas. Pamatojums: Faktuāla kļūda. Dalība COPUOS ir iespējama arī bez līguma ratifikācijas.

	Ņemts vērā
Prieklikumi ņemti vērā un iestrādāti tekstā. 
	Informatīvais ziņojums
-

	78.
	MK sēdes protokollēmuma projekts
7. Jautājumu par nepieciešamo papildu finansējumu 2028. gadā 2 620 334 euro apmērā, 2029.gadā un turpmāk ik gadu 6 100 000 euro izskatīt likumprojekta "Par valsts budžetu 2027. gadam un budžeta ietvaru 2028., 2029. un 2030. gadam" sagatavošanas procesā.
	Priekšlikums (FM - 10.07.2026.)
Rosinām sarunu par turpmākajām finansēšanas iespējam organizēt pēc Latvijas Kosmosa nozares attīstības stratēģijas 2028.–2034. gadam projekta izstrādes (termiņš stratēģijas 2028.-2034. g. izstrādei 31.12.2027.).
Piedāvātā redakcija
-
	Nav ņemts vērā
Vēršam uzmanību, ka Latvijas asociētās dalībvalsts līgums ar Eiropas Kosmosa aģentūru ir spēkā līdz 2027. gada 27. jūlijam. Lai nodrošinātu nepārtrauktu Latvijas dalību Eiropas Kosmosa aģentūras programmās un Latvijas organizāciju iespējas turpināt dalību EKA aktivitātēs bez pārtraukuma, lēmumi par turpmāko statusu un finansējuma nodrošināšanu ir jāpieņem savlaicīgi pirms minētā termiņa.
Vienlaikus jāņem vērā, ka nākamā Eiropas Kosmosa aģentūras Ministru padomes sanāksme ir plānota 2028. gadā. Tādēļ, lai nodrošinātu nepārtrauktu Latvijas dalību EKA programmās un iespēju pilnvērtīgi iesaistīties nākamajā EKA budžeta un programmu plānošanas ciklā, Latvijai ir nepieciešams nodrošināt saistību nepārtrauktību vismaz līdz nākamajai Ministru padomes sanāksmei.
Papildus norādām, ka lēmums par asociētās dalībvalsts statusa pagarināšanu nav vienpusējs Latvijas lēmums. Priekšlikums par līguma pagarināšanu ir jāizskata un jāapstiprina arī Eiropas Kosmosa aģentūras Padomei atbilstoši EKA procedūrām. Līdz ar to savlaicīga Latvijas pozīcijas un finansiālo saistību noteikšana ir priekšnoteikums sekmīgai sarunu norisei ar Eiropas Kosmosa aģentūru.
Ņemot vērā minēto, nav lietderīgi atlikt diskusiju par Latvijas turpmāko dalību EKA programmās līdz Latvijas Kosmosa nozares attīstības stratēģijas 2028.–2034. gadam izstrādes pabeigšanai, jo lēmumi par asociētās dalībvalsts statusa turpināšanu un nepieciešamo finansējumu ir jāpieņem agrāk, lai nodrošinātu Latvijas dalības nepārtrauktību.
	MK sēdes protokollēmuma projekts
7. Par nepieciešamo papildu finansējumu 2028. gadā 2 598 734 euro apmērā, 2029.gadā un turpmāk ik gadu 6 100 000 euro izskatīt likumprojekta "Par valsts budžetu 2027. gadam un budžeta ietvaru 2028., 2029. un 2030. gadam" sagatavošanas procesā vai Eiropas Reģionālā attīstības fonda līdzekļiem, par to lemjot Eiropas Savienības fondu tematiskajā komitejā.



